text:
কোইলা মন্ত্রালয়
চাংদম্নবা ঙম্নবা, শেন থাদবা হেনগৎনা, শরুক য়ানবা অমসুং তেক্নোলোজিগীদমক কোয়লা অমসুং মাইনিংগী থবক হাংদোক্নবা ভারতনা ৱারেপ লৌরে : প্রধান মন্ত্রী
কোয়লাগী থবকশিংদা অওনবা পুরকপনা ভারতকী নোংপোক থংবা অমসুং ময়াই থংবা শরুক , ত্রাইবেলশিংগী মফমশিং চাউখৎপগী য়ুম্বীশিং ওইরগনি : প্রধান মন্ত্রী
কোয়লা ফংবা মফমশিংদা শেন য়াম্না থাদনবা অমসুং থবক ফংহন্নবা কোয়লাগী থবকশিংনা থাজবা পীরি : প্রালহাদ জোসি
কমর্সিএল মাইনিংগীদমক কোয়লাগী খনি নিলাম লাউবা হৌরে ; কোয়লাগী খনি ৪১ লাউরগনি
Posted On:
18 JUN 2020 5:23PM by PIB Imphal
ঙসি ভিদিও কনফরেন্সকী খুৎথাংদা প্রধান মন্ত্রী নরেন্দ্র মোদীনা কোয়লাগী ব্লোক ৪১ কমর্সিএল মাইনিংগীদমক নিলাম লাউবগী থবক হৌদোকখ্রে। মসি অত্মানির্ভর ভারত অভিয়ানগী মখাদা ভারত সরকারনা লাউথোকখিবা শরুক অমনি। কোয়লা মন্ত্রলয়না এফ.আই.আই.সিগা লোয়ননা কোয়লা খনিশিং নিলাম লাউবগী থবক হৌদোকপনি।
থৌরম অদুদা প্রধান মন্ত্রী মোদীনা হায়খি ভারতনা কোবিদ-১৯ লাইচৎ মাইথিবা পীবা ঙমগনি অমসুং মসিগী অৱাবা অসিদগী লৈবাক অসিনা খুদোংচাবা অমা লৌহৌগনি। মসিগী অৱাবা অসিনা অত্মানির্ভর ভারত হায়বদি মশা-মরোমদোম হিংজবা ঙম্নবগী পারা অমা ভারতনা তমহৌরে। মসিনা ভারতনা লৈবাক অসিগী লন-থুমশিং শেমগৎচবদগী লৈবাক অসিনা মপান লৈবাকশিংদগী পুশিল্লকপগী মখা পোন্দ্রে। মসিনা তাক্লিবদি হৌজিক ঐখোয়না মপান লৈবাকশিংদগী পুশিল্লক্লিবা অসি খ্বাইদগী চাউনা মপান্দা য়োনবা ঙম্বা লৈবাক অমা ওইরক্লগনি।
প্রধান মন্ত্রীনা হায়খি মসি ফংবা ঙম্নবা, অকক্নবা হিরম খরদা ভারত মশা-মরোমদোম লেপচবা ঙম্নবা হিরম অমা, পোৎথোক অমা, থবক অমা ৱাখলদা লৈগদবনি অমসুং অচুম্বা মওংদা থবক তৌগদবনি। ইনর্জিগী লমদা ভারত মশা-মরোমদোম লেপচবা ঙম্নবা ঙসি মরুওইবা থবক অমা পায়খৎলে। মসিগী থৌরম অসিনা কোয়লা পেকপগী থবকশিংদা অওনবা পুরকপা খক নত্তনা নহারোল কয়া থবক লাখ কয়া ফংহন্নবগী অহৌবা অমনি। ঙসি ঐখোয়না কমর্সিএল কোয়লা মাইনিংগী নিলাম লাউবা হৌদোকপা খক নত্তনা চহি কয়া থিংজিন্দুনা লাক্লবা কোয়লাগী সেক্তর মনিংতমহল্লে।
প্রধান মন্ত্রীনা হায়খি য়োৎ, বাউসাইদ অমসুং অতোপ্পা মিনরেলশিং কোয়লাগী রিজার্বশিংগী ময়া নক্না লৈবা মরম্না কোয়লা পেকপগী থবকশিংদা অওনবশিং পুরকপা অসিনা মিনিরেল সেক্তরদা অওনবশিং পুরকপগী থবক কনখৎহল্লে। কোয়লা কমর্সিএল মাইনিংগীদমক ঙসিগী নিলাম লাউবগী থবক হৌদোকপা অসি ইন্দস্ত্রিশিংগী মরী লৈনবা খুদিংমক্কী তোংজবনি । রাজ্য সরকারশিং শেল হেন্না ফংলগনি অমসুং লৈবাক অসি য়াম্লবা মীওই থবক ফংলগনি। সেক্তর খুদিংমক্তা কান্নবা ফংলগনি।
প্রধান মন্ত্রীনা হায়খি কোয়লাগী থবকশিংদা অওনবশিং পুরকপা অসিনা ভারতকী নোংপোক থংবা অমসুং ময়াই থংবা শরুক, ঐখোয়গী ত্রাইবেলশিংগী মফমশিং চাউখৎপগী য়ুম্বীশিং ওইরগনি। হায়রিবা মফমশিং অসিদা ওইহন্নিংবা চাউখৎপা অমসুং নুংঙাইবগী থাক অদু য়ৌদ্রিবা মশিং য়াম্লবা জিলাশিং লৈরি। লৈবাক অসিগী এস্পিরেসনেল দিস্ত্রিক ১৬দা য়াম্লবা কোয়লা লৈরি অদুবু মসিগী কান্নবা মফম অদুগী মীওইশিংনা ফংবা ঙমদ্রি । হায়রিবা মফমশিং অসিগী মীওইশিং থবক শুনবা থাপ্লবা সহরশিংদা চৎলি।
প্রধান মন্ত্রীনা হায়খি কমর্সিএল মাইনিংগী পায়খৎলিবা থবকশিং অসিনা মখোয়গী য়ুম ময়াদা মফম অদুগী মীওইশিং থবক ফংহন্দুনা ভারতকী নোংপোক অমসুং ময়াই থংবা শরুকশিং কান্নবা ফংলগনি। থবক য়াম্না ফংহন্নবা খুদোংচাবশিং লৈরিবা কোয়লা পেকপা অমসুং পুথোক-পুশিন তৌবগী থবকশিং অসিগীদমক মচাক-মথুমশিং শেমগৎনবা লুপা ক্রোর লিশিং ৫০ চাদিং তৌনবা সরকারনা ৱারেপ লৌরে।
কোএল অমসুং মাইন্সকী য়ুনিয়ন মিনিস্তর প্রালহাদ জোসিনা হায়খি থৌরম অসি পুৱারি ওইহৌরগনি অমসুং চহি অমদা ভারতকী দরকার ওইবা ইনর্জি চাদা ৫ হেনগৎলক্লি। লৈবাক অসিগী অপুনবা ইনর্জি ফংহনবদা কোয়লানা চাদা ৫০ ওইরি অমসুং মসি ফংহন্নবা কোয়লা মন্ত্রলয়না অচৌবা থৌদাং লৌরি। ইনর্জিগী লমদা কোএল ইন্দিয়া লিমিতেৎনা মরুওইবা থৌদাং অমা লৌরি।
কোএল অমসুং মাইন্সকী য়ুনিয়ন মিনিস্তরনা হায়খি কোয়লা ফংবা মফমশিংদা শেন য়াম্না থাদনবা অমসুং থবক ফংহন্নবা কোয়লাগী থবকশিং পায়খৎলে। হৌখিবা চহি ৬দা খনিশিংদগী পোৎথোক পুথোকপা য়াম্না হেনগৎলে। মরী লৈনবশিং শরুক য়াহন্দুনা কমর্সিএল মাইনিংগী থবক পায়খৎপনি। মাইনিংগী থবকশিংদা লনাই কম্পেনিশিং শরুক য়াহনবা মতম চপ চারবনি।
নিলাম লাউবা অসিদা কোয়লাগী খনি ৪১ শরুক য়ারি অমসুং মসিদা কুকিং কোএল মাইন ৪ য়াওরি। হায়রিবা কোয়লাগী খনিশিং অসি ছতিসগর, ঝারখান্দ, মৈধ্য প্রদেস, মহারাস্ত্রা অমসুং ওরিসাদা লৈরি। তেক্নিকেল অমসুং ফাইনান্সিএল বিদ্দিংগী লোয়ননা নিলাম লাউবা অসি তাঙ্কক অনি থোক্না পাংথোক্কনি।
কোএল মিনিস্ত্রিগী সেক্রেতরি, অনিল কুমারনা হায়খি কোয়লাগী থবক অসি হৌজিক সরকার নৎত্রগা খনগৎলবা কোরপোরেত খরগী মখাদা লৈররোই। কোয়লাগী খনিশিং কমর্সিএল মাইনিং য়াহনবা অসিনা কোয়লাগী খনিশিং অমসুং কোয়লা ললোন-ইতিক্কী থবকশিংদা থৱায় য়াওবা ওন্ত্রেপ্রেনিয়রশিং শরুক য়াবা ঙমহল্লগনি।
কোএল মিনিস্ত্রিনা হাপ্পা ওথোরিতি জে.এসকী এম নাগারাজুনা বিদ্দিংগী থবকশিং, আইনগী ওইবা ৱাফমশিং অমসুং য়ানচেশিংগী মতাংদা তার্ম অমসুং কন্দিসনশিংগী তেক্নিকেল সেসন অমা পাংথোকখি।
*****
(Release ID: 1632506)
Visitor Counter : 33


c: text/html

text:
ইলেক্ত্রোনিক্স অমসুং আই.তি. মন্ত্রালয়
রেজ ২০২০ – পি.এম.না নুমিৎ ৫নিগী রেজ ২০২০ গ্লোবেল এ.আই. সম্মিত হৌদোকখ্রে, মহাক্না হায়খি মদুদি মালেমগী ওইনা ভারতনা এ.আই. হব ওইহনগনি
এ.আই.দা ইন্দিয়াস নেস্নেল প্রোগ্রামনা এ.আই.বু চুম্না শিজিন্নদুনা সমাজগী ওইবা অৱাবা অসি কোকহনগনি: শ্রী নরেন্দ্র মোদী
ইন্দিয়াদা লৈরিবা মীশীং অসিনা লৈবাক অসিগী এ.আই.ইকোসিস্তেম মাংলোম চংবদা হৈ-শিংলবা প্রোফেসনেলশিংনা অচৌবা শক্লোন লৌগনি:শ্রী রবি শঙ্কর প্রসাদ
ইন্দিয়ন ১.৩না দিজিতেলগী শক্তি পাইরক্লবা মতমদা, মখোয়না দিজিতেল ইন্তরপ্রাইসেসগী অচৌবা অমা মশিং অমা ওইদুনা য়াম্না থুনা চাওখৎপা পুরক্কনি অমদি হেন্না ফবা পুন্সি মহিং অমসুং খুদোংচাবা ময়াম অমা ফংলগনি:মিস্তর মুকেশ অম্বানি
এ.আই.না ২০৩০দা য়ু.এস.দি. ত্রিলিয়ন ১৫.৭ পুথোক্লগনি: দাঃ আর্বিন কৃষ্ণ, সি.ই.ও. আই.বি.এম. ইন্দিয়া
এ.আই.না লোনগী অৱাবা কোকহনবাদা মতেং পাংগনি: প্রোফেসর রাজ রেদ্দী
লৈবাক ১৪০দগী মীয়াম ৬১,০০০ হেনবনা ওক্তোবরগী ৫দগীনা ৯ ফাওবা চৎথগদৌরিবা মেগা দিজিতেল সম্মিত অসিদা শরুক য়ারি
মালেমগী এ.আই. এক্সপার্তশিংনা এ.আই.বু দিজিতেল প্লেতফোর্ম ওইনবা, রোবুস্ত দেতা পুথোকপা অমসুং সোসিএল ইম্পাৱরমেন্তগী এ.আই. ফ্রেমৱার্ক লৌরিবা থৌদাং অসিদা থৱাই য়াওনা হোৎনরি
Posted On:
06 OCT 2020 10:13AM by PIB Imphal
প্রধান মন্ত্রী শ্রী নরেন্দ্র মোদীনা ঙরাং অথেংবদা রেজ ২০২০ হৌদোকখ্রে – ‘রেস্পোনসিবল এ.আই. ফোর সোসিএল ইম্পৱরমেন্ত ২০২০,’ হায়রিবা অসিদা ইলেক্ত্রোনিক্স অমসুং আই.তি., কম্ম্যুনিকেসন অমসুং লো অমসুং জস্তিসগী মিনিস্তর শ্রী রাবি শঙ্কর প্রসাদ, য়ু.এস. প্রসিদেন্তস ইনফোর্মেসন তেক্নোলোজি এদভাইজরি কম্মিতিগী হান্নগী কো-চেয়র, পাদ্মা ভুসন এৱার্দি, তুরিং এৱার্দি প্রোফেসর রাজ রেদ্দী, রিলাইএন্স ইন্দস্ত্রী লিমিতেৎকী চেয়রমেন শ্রী মুকেশ অম্বানি, আই.বি.এম. ইন্দিয়াগী সি.ই.ও. দাঃ আর্বিন কৃষ্ণ, এন.আই.তি.আই.আয়োগগী সি.ই.ও. শ্রী অমিতাব কান্ত অমসুং ইলেক্ত্রোনিক্স অমসুং আই.তি. মিনিস্ত্রীগী সেক্ত্রেতরি শ্রী অজয় প্রকাশ সাওহনিনা শরুক য়াখি। সম্মিত অসি সেসন ৪৫ থোক্না ওক্তোবরগী ৫দগী ৯ ফাওবা পাংথোক্কনি, হায়রিবা অসিদা একাদামিয়া, ইন্দস্ত্রী অমসুং সরকারগী ৱাঙাংলোই ৩০০ রোম্না শরুক য়াগনি।
থৌরম অসিদা ৱা ঙাংলদুনা প্রধান মন্ত্রীনা হায়খি মদুদি পুৱারীগী খোঙথাং খুদিংদা, ইন্দিয়ানা মালেমগী ওইনা ৱাখল লৌশিং অমসুং তম্বদা মাংজিল থাদুনা লাক্লি। ঙসিগী আই.তি.গী মতম অসিদা ইন্দিয়ানা য়াম্না চাওনা মতেং পাংলি। মহাক্না ইন্দিয়াদা মালেমগী এ.আই. হব থম্নবা পল্লি।
“ইন্দিয়ানা গ্লোবেল আই.তি. সর্ভিস ইন্দস্ত্রীগী পাৱরহাউস অমনি হায়বা উৎকনি। ঐখোয়না দিজিতেলদা মকোক থংগনি অমসুং মালেম পুম্বদা খংহনগনি। ঐখোয়না ইন্দিয়া অসি মালেমগী ওইবা এ.আই. হব অমা ওইবা পাম্মী। ইন্দিয়ন কয়া অমা মসিদা হান্ননা থবক শুদুনা লৈরবনি। ঐহাক্না আশা তৌই মদুদি কয়া অমসু মসিদা তৌরকখিগনি। ঐখোয়না চংশিল্লিবা অসি তীমৱার্ক, থাজনবা, খুৎশম্নবা, মশানা দায়তা লৌবা অমসুং মশা য়াওবা অসিনি” শ্রী মোদীনা হায়খি।
“এ.আই.দা ইন্দিয়াস নেস্নেল প্রোগ্রাম অসি সমাজ অসিগী অৱাবা কয়া অসি কোকহনবা অসিনি” প্রধান মন্ত্রীনা মখা তানা হায়খি। শ্রী মোদীনা হায়খি মদুদি মীওইবা হায়বা অসি খোঙকাপ খর চংশিন্দুনা এ.আই.দা চংগদবনি। “ঐখোয়না এ.আই. নৈনবদা ঐখোয়না মীওইবগী ৱাখলনা ঙমদবা লৈতে অমসুং মীওইবগী ইথিল অসিনা খ্বাইদগী কনবা ওইগনি। মসিনা তোপ তোপ্পা অমা ওইদুনা মেচিনদগী হেন্না খুদোংচাবা লৈরিবনি। খ্বাইদগী শিংলবা এ.আই. অমনা ঐখোয়গী অয়াবা য়াওদনা থবক অমত্তা তৌবা ঙম্লোই” শ্রী মোদীনা হায়খি।
শ্রী রাবি শঙ্কর প্রসাদনা ভারত সরকারনা লৈবাক অসিদা পায়খৎলিবা এ.আই. অঙম্বা অসি পুথোক্তুনা হায়খি। মহাক্না হায় মদুদি সরকার অসিনা এ.আই. সেন্তর কয়া অমা লিংখৎলে অমসুং হায়রিবা সেন্তর অসিগুম্বা কয়া অমা নহাশিংগীদমক লিংখৎলগনি। “তেক্নোলোজিনা ঐখোয়বু মতম অমদা হেনগৎতুনা চৎলি অদুবু ঐখোয়না এ.আই.বু চাওখৎপা অমা পুরক্নবা হোৎনবদা হরাও তয়াম্না ওক্লি। ইন্দিয়াদা লৈরিবা মীশীং অসিনা লৈবাক অসিগী এ.আই.ইকোসিস্তেম মাংলোম চংবদা হৈ-শিংলবা প্রোফেসনেলশিংনা অচৌবা শক্লোন লৌগনি” হায়না শ্রী প্রসাদনা হায়খি।
মিস্তর মুকেশ অম্বীনিনা মহাক্না ৱা ঙাংবদা হায় মদুদি ইন্দিয়া অসি ইন্দিয়ন বিলিয়ন কয়ানা দেতা খোমগৎপগী শক্তি লৈ মসিনা মালেমগী মকোক থংবা এ.আই.গী শান্নরোই ওইরকপা য়ারি। “ইন্দিয়ন ১.৩না দিজিতেলগী শক্তি পাইরক্লবা মতমদা, মখোয়না দিজিতেল ইন্তরপ্রাইসেসগী অচৌবা অমা মশিং অমা ওইদুনা য়াম্না থুনা চাওখৎপা পুরক্কনি অমদি হেন্না ফবা পুন্সি মহিং অমসুং খুদোংচাবা ময়াম অমা ফংলগনি” মিস্তর অম্বীনিনা হায়খি।
থিজিন্দুনা য়েংবা অমগী মখাদা, এ.আই.না ইন্দিয়াদা চহিগী ওইনা চাওখৎলকপগী চাং অসি ১.৩% নি অমসুং ২০৩৫ ফাওবদদি য়ু.এস.দি. বিলিয়ন ৯৫৭ লৈবাক্কী ইকোনোমিদা হাপচিল্লগনি।
“মালেমগী থাক অমদা, এ.আই.না ২০৩০ ফাওবদা য়ু.এস.দি. ত্রীলিয়ন ১৫.৭ পোত্থোক লৈগনি অমসুং মসিনা শেন্মীৎলোন ফগৎহনবা নত্তনা মালেম অসিদা মীওই মিলিয়ন কয়াগী পুন্সি মহিং ফগৎহলগনি” দাঃ আর্বিন কৃষ্ণনা হায়খি।
প্রোফেসর রাজ রেদ্দী হায়খি মদুদি এ.আই.না লোনগী অৱাবা কোকহনবাদা মতেং পাংগনি অমসুং লায়চৎ অসি লাকশিনলগনি।
“ঙসি, ঐখোয়না চহি ৫০গী মমাংদা তৌবা ঙমদবা ওইথোক্লরোইদবা থবক অদু ঙসিদি তৌবা ঙম্লে। এ.আই. শিজিন্নদুনা কনাগুম্বা অমনা লোন অমা হেক্তা শিজিন্নদুনা মশা মথন্তা কার থৌবা অমদি গ্রান্দমাস্তর ফাওবগী থাক্তা চেস শান্নবা ফাওবা লোল হন্দোক্তুনা খংহল্লি।
থৌরম হৌদোকপা অসি মখা চৎথরকপা ওইনা আর্তিফিসিএল ইন্তিলিজেন্স শিজিন্নদুনা মালেম অসি ওন্থোক্লি। সেসন অসি প্রোফেসর রেদ্দী, মিস্তর কান্ত অমসুং মিস্তর সাউহনিনা ৱা ঙাংখি। সেসন অসি এন.ই.জি.দি.গী প্রসিদেন্ত অমসুং সি.ই.ও. মিস্তর অবিশেক সিংহ অমসুং মাইগোবকী সি.ই.ও.না য়েংশিনখি।
লৈবাক ১৪০দগী মীয়াম ৬১,০০০ হেনবনা ওক্তোবরগী ৫দগীনা ৯ ফাওবা চৎথগদৌরিবা মেগা দিজিতেল সম্মিত রেজ ২০২০ অসিদা শরুক য়াননবা রেজিস্তর তৌখি।
লৌউ শিংউবদগী ফিন-তেক অমসুং হকশেলগী চেকশিন থৌরাংদগী পোৎ চৈ ফাওবা ইন্দিয়ানা আর্তিফিসিএল ইন্তিলিজেন্স শিজিন্নবা উরি। রেজ ২০২০ সম্মিত (http://raise2020.indiaai.gov.in/) না খন্ন নৈনবগী মফম অমা লৈরি।
রেজ ২০২০গী মরমদা:
রেজ ২০২০ অসি মসিগী মওংদা মসিনা অহানবনি, আর্তিফিসিএল ইন্তিলিজেন্স না মালেমগী ৱাখল মান্নবশিং পুন্সিল্লি অমসুং সমাজ অমা ওল্লকপদা আর্তিফিসিএল ইন্তিলিজেন্সনা শিজিন্নরি। ভারত সরকার অমসুং লোয়ননা ইলেক্ত্রোনিক্স অমসুং ইনফোর্মেসন তেক্নোলোজি অমসুং এন.আই.তি.আই. আয়োগকা পুন্না শিনবা অসিনা মালেমগী ইন্দস্ত্রীগী মকোক থোংবা কয়া অমা পুনবা ফংলি।
ৱেবসাইত: http://raise2020.indiaai.gov.in/
*****
(Release ID: 1662008)
Visitor Counter : 30

robotstxt: allowed

filter: keep


text:
মালেমগী খ্বাইদগী চাউবা দেমোক্রেসী অনিগী মরক্তা পার্তনরশিপ খুমাং চাউশিন্নবা মখোয়গী অনকপা মরী অদু নৌনা চেৎশিনহন্নবা অমসুং অনৌবা লম্বী য়াৎনবা অহানবা হকথেংননা লুংচিংবা অসিনা উননবা রাস্ত্রপতি জোসেফ আর বাইদেন্না ঙসি প্রধান মন্ত্রী নরেন্দ্র মোদীবু হ্বাইত হাউসতা তরাম্না ওকখ্রে।
লুচিংবশিংনা য়ু.এস.-ইন্দিয়াগী মরী অসি লমজিংনবা ময়েক শেংবা ভিজন অমা থমখি: ইন্দো-পেসিফিক রিজন অমসুং মসিগী ৱাংমদা শিয়র ইন্তরেস্ত প্রমোত তৌনবা এ.এস.ই.এ.এন. অমসুং ক্বাদ মেম্বরশিং য়াওবা রিজনেল গ্রুপিংশিংগা লোয়ননা স্ত্রেতেজিক পার্তনরশিপ অমা শেমগৎপা অমসুং পুন্না থবক তৌবা; লৈবাক অনিমক্তা লৈরিবা থবক শুবা ইমুং-মনুংশিং চাউখৎপা হেনগৎনবা ত্রেদ অমসুং ইনভেস্তমেন্ত পার্তনরশিপ অমা দিবেলপ তৌবা; কোবিদ১৯ লাইচৎ অমদি অতৈ হকশেলগী ওইবা শীংনবশিংগা লান্থেংনরিবা অসি লোইশিনবা; ক্লাইমেৎ এক্সন হেনগৎনবা মালেমগী ওইবা খোঙথাংশিং থৌগৎপা; ঐখোয়গী মীয়ামগীদমক্তা মতেং পাংনবা দেমোক্রেতিক ভেল্যুশিং অমসুং ইন্সতিত্যুসনশিং মপাঙ্গল কনখৎহনবা; অমসুং লৈবাক অনিবু মপাঙ্গল কনখৎহল্লিবা মীয়ামগী মরক্তা লৈনরিবা মরী অসি চেৎশিনহনবা।
রাস্ত্রপতি বাইদেন অমসুং প্রধান মন্ত্রী মোদীনা হৌখিবা চহিদগী লৈবাক অনিগী অৱাবা তানফমশিংদা ইমর্জেন্সী রিলিফ সপ্লাইশিং তৌনবা অমুক্তা ওইখিদ্রিবা মওংশিংদা সরকার, সিভিল সোসাইতী, বিজিনেসশিং অমসুং দাইস্পোরা কাংলুপশিং মোবিলাইজ তৌদুনা কোবিদ-১৯ লাইচৎ লান্থেংননবা মখোয়গী লৈবাকশিংনা মতেং পাংনখিবা অদুদা চাউথোকচবা অমসুং থাগৎপা ফোঙদোকখি। মখোয় মশাগী প্রজাশিংবু ঙাকথোক্নবা মরমদমদা অমসুং মপাল লৈবাক্তা ভেক্সিন দোক করোর কয়া-কয়া কাপখিবদা মখোয়না লাইচৎ অসি লোইশিন্নবা মালেমগী থাক্তা লৌখৎপা থৌরাংগীদমক মখোয়না হোৎনরিবা অদু নৌহৌনা ফোঙদোকখি। রাস্ত্রপতি বাইদেন্না ভারতনা কোভাক্স য়াওনা শাফবা অমসুং কান্নবা কোবিদ-১৯ ভেক্সিনশিং এক্সপোর্ত তৌবা হৌরগনি হায়না লাউথোকখিবা অদু তরাম্না ওকখি। লুচিংবশিংনা লাইচৎকী শেম-শাবা অমসুং বাইওমেদিকেল রিসর্চ য়াওনা মালেমগী হকশেলদা অকাইবা পীরিবা মরু ওইবা লমশিং, তুংদা থোরকপা লাইচৎশিংগী খুদোংথিবা হন্থহন্নবা মতেং পীননবা পুম্নমক শুনা য়াওরবা হেল্থ এন্দ বাইওমেদিকেল সাইন্সেসকী মেমোরেন্দম ওফ অন্দরস্তেন্দিং ফাইনেলাইজ তৌবদা থাগৎপা ফোঙদোকখ্রে।
প্রধান মন্ত্রী মোদীনা রাস্ত্রপতি বাইদেন্না ঐখোয়গী কোবিদ-১৯ লাইচৎ থেংননবা লৈরিবা শিয়র কম্মিতমেন্ত অসি য়েংলগা লাইচৎ অসি লোইশিন্নবা অমসুং মথংদা থোরকপদা থেংননবা হেন্না অফবা মওংদা শেমগৎনবগী মতাংদা গ্লবেল কোবিদ-১৯ সম্মিত অমা পাঙথোক্নবা থৌরাং পাইখৎপবু তরাম্না ওকখ্রে।
প্রধান মন্ত্রী মোদীনা য়ুনাইতেদ স্তেতসনা পেরিস এগ্রীমেন্তদা অমুক হঞ্জিলকপা য়াইনা ক্লাইমেৎ এক্সনদা য়ু.এস.কী লীদরশিপ অসিবু তরাম্না ওকখ্রে।২০৩০ ফাওবদা গিগাৱাত ৪৫০গী রিন্যুএবল পাৱর ইন্সতোল তৌনবগী দোমেস্তিক পান্দম ফংনবা হোৎনরিবা অসিদা রাস্ত্রপতি বাইদেন্না শৌগৎখি অমসুং ভারতকী য়ুমথোং করোর কয়াদা ক্লীন রিলাইএবল পাৱর পীগদবা রিন্যুএবল, স্তোরেজ অমসুং গ্রিদ ইনফ্রাস্ত্রকচরদা ইনভেস্তমেন্তশিং তৌনবা ফাইনান্স মোবিলাইজ তৌবগী মরু ওইবা অদু একনোলেদজ তৌখি। য়ু.এস.-ইন্দিয়া ক্লাইমেৎ এন্দ ক্লীন ইনর্জী এজেন্দা ২০৩০ পার্তনরশিপকী মখাদা স্ত্রেতেজিক ক্লীন ইনর্জী পার্তনরশিপ (এস.সি.ই.পি.) অমসুং ক্লাইমেৎ এক্সন এন্দ ফাইনান্স মোবিলাইজেসন দাইলোগ (সি.এ.এফ.এম.দি.)গী মরু ওইবা ত্রেক অনিগী খুত্থাংদা, য়ুনাইতেদ স্তেতস অমসুং ভারতনা ক্লীন ইনর্জী ত্রাঞ্জিসন অমগী মাইকৈদা খুমাং চাউশিন্নবা ক্লীন ইনর্জী দিবেলপমেন্ত অমসুং ক্রিতিকেল তেক্নোলোজীশিং দিপ্লোই তৌবগী খোঙজেল য়াংখৎহল্লগনি। ভারতনা য়ুনাইতেদ স্তেতসনা লীদর্শিপ গ্রুপ ফোর ইন্দস্ত্রী ত্রাঞ্জিসন (লীদ.আই.তি.) য়াওরকপদা তরাম্না ওকখ্রে।
রাস্ত্রতি বাইদেন্না য়ুনাইতেদ স্তেতস অমসুং ভারতকী মরক্তা লৈরিবা ঙাকশেলগী মরী চেৎশিনহন্নবা অমুক হন্না থাজবা পীখি অমসুং ইনফোর্মেসন শিয়রিংদা ঙাকশেলগী অনকপা মরীশিং থম্বা, লোজিস্তিক্স অমসুং মিলিতরী-তু-মিলিতরী ইন্তরেক্সনশিং শিয়রিং তৌবা, এদভান্স মিলিতরী তেক্নোলোজীশিংদা কোওপরেসন মপাঙ্গল কনখৎহনবা অমসুং রিজনেল পার্তনরশিং য়াওনা মল্তিলেতরেল ফ্রেমৱর্ক্তা এঙ্গেজমেন্তশিং পাকথোক-চাউথোকপগী খুত্থাংদা অচৌবা দিফেন্স পার্তনর অমা ওইনা ভারত্তা লেংদ্রবা ৱাশক শকখি। লুচিংবশিংনা এদভান্স ইন্দস্ত্রিএল কোওপরেসনগী মরী চেৎশিল্লকপবু তরাম্না ওকখ্রে। হীরম অসিদা দিফেন্স তেক্নোলোজী অমসুং ত্রেদ ইনিসিএতিবকী মখাদা এয়র-লোঞ্চ অনমেন এরিএল ভেহিকল্স (য়ু.এ.ভি.) কো-দিবেলপ তৌনবা অনৌবা পওজেক্তকী মতাংদা মখোয়না পনখি অমসুং অসিগুম্বা অপুনবা খোঙথাংশিং অসিবু পুক্নীং থৌগৎখি। মখোয়না সরকার অমসুং লনাই স্তেকহোল্দরশিংদা দিফেন্দ ত্রেদকী কো-দিবেলপমেন্ত, কো-প্রদক্সন অমসুং পাকথোক-চাউথোকহন্নবা দিফেন্স ইন্দস্ত্রীজতা হৌজিক লৈরিবা ইন্নোভেসন অমুং ওন্তপ্রিওর্শিপকী ইকোসিস্তেমশিং শীজিন্ননবা হায়খ্রে। হায়-এন্দ দিফেন্স ইন্দস্ত্রিএল কোলাবোরেসনগী খুদোংচাবা পীনবা ইন্দস্ত্রিএল সেক্যুরিতী এগ্রীমেন্ত সম্মিতকী হৌদোকপগীমীফমবুসু খৌরাংনা ঙাইরি।
লুচিংবশিংনা য়ুনাইতেদ স্তেতস অমসুং ভারতনা গ্লোবেল তেরোরিজমগী মায়োক্তা পুন্না লেপ্পি অমদি য়ু.এন.এস.সি.আর. ১২৬৭ সেঙ্কসন্স কম্মিতিনা প্রোস্ক্রাইব তৌবা গ্রুপশিং য়াওনা তেরোরিস্ত গ্রুপ পুম্নমক্কী মায়োক্তা অকনবা এক্সন লৌখৎকনি হায়না অমুক হন্না থাজবা পীখি, ক্রোস-বোর্দর তেরোরিজম য়ানীংদবা ফোঙদোকখি অমসুং ২৬/১১ মুম্বাই এতেক্সকী মরাল লৈবা মীওইশিং চৈরাক পীনবা ফোঙদোকখি। মখোয়না মখল অমত্তগী তেরোরিস্ত প্রোক্ষীশিং শীজিন্দনবা অমসুং তেরর এতেক্সশিং পাঙথোকপদা নত্ত্রগা থৌরাং তৌবদা শীজিন্নবা য়াবা লোজিস্তিক, ফাইনান্সিএল নত্ত্রগা মোলিতরী মতেং অমত্তা পীদনবগী মতাংদা মীৎয়েং থমখি। মখোয়না মখা তারদুনা হায়খি হন্দক্কী য়ু.এস.-ইন্দিয়া কাউন্তরতেরোজিজম জোইন্ত ৱর্কিং গ্রুপ, দেজিগ্নেসন্স দাইলোগ অমসুং রিন্যু তৌরবা য়ু.এস.-ইন্দিয়া হোমলেন্দ সেক্যুরিতী দাইলোগনা ইন্তেলিজেন্স শিয়রিং অমসুং লো এনফোর্সমেন্ত কোওপরেসনগী লমশিং য়াওনা ভারত অমসুং য়ুনিআতেদ স্তেতসকী মরক্তা কাউন্তরতেরোরিজমগী কোওপরেসন মপাঙ্গল কনখৎহল্লগনি। মখোয়না কাউন্তরতেরোরিজম তেক্নোলোজীশিং দিবেলপ তৌনবা খুদোংচাবশিংসু তরাম্না ওকখি। মখোয়না য়ু.এস.-ইন্দিয়া কাউন্তর নর্কোরিক্স ৱর্কিং গ্রুপকী মতাংদা অমসুং দ্রগ ত্রাফিক্কিং, আইন্না য়াদবা নর্কোতিক্স পুথোকপা অমসুং প্রিকর্সর কেমিকেল সপ্লাই চেনশিং থিংনবা পুন্না খোঙথাং লৌখৎপদা মতেং পাংগদবা অনৌবা বাইলেতরেল ফ্রেমৱে্ক অমা ফাইনেলাইজ তৌনবা হোৎনখি হায়না ফোঙদোকখি।
লুচিংবশিংনা তালিবান্না য়ু.এন.এস.সি. রিজোল্যুসন ২৫৯৩(২০২১) অসি ঙাক্না চৎকদবনি হায়না ৱারেপ লৌখি, হায়রিবা অসিনা আফঘান তেরিতোরী অসি লৈবাক অমা হেক্তদা কিহন-খঙহন্নবা নত্ত্রআ লান্দানবা নত্ত্রগা তেরোরিস্তশিংগী চংজফম পীনবা নত্ত্রগা ত্রেন তৌনবা, নত্ত্রআ তেরোরিস্তকী এতেকশিংগী প্লান তৌবা নত্ত্রগা শেল থাদবা অমুক হন্না শীজিন্নবা য়ারোই হায়না দিমান্দ তৌখি অমসুং মখোয়না আফঘানিস্তান্দা তেরোরিজম লাকশিনবা মথৌ তাই হায়না ফোঙদোক্নখি। লুচিংবশিংনা তালিবান্না হায়রিবশিং অসি অমসুং আফঘানশিং অমসুং অতৈ মীরৈবাক্কী মীরৈচাশিং আফঘানিস্তানদগী তেক্তা কাইদনা অমসুং মথং মনৌ নাইনা থাদোক্তুনা চৎহনবা অমসুং নু্পী, অঙাং অমদি মশিং য়ামজদ্রবা কাংলুপকী মীওইশিং য়াওনা আফঘান পুম্নমক্কী মীওইবগী হকশিং ইকাই খুম্নবা হায়রিবা অসি য়াওনা অতৈ কম্মিতমেন্তশিং ঙাক্না চৎনবা হায়খ্রে। মখোয়না আফঘানিস্তানদা হ্যুমেনিতরিয়ন এসিস্তেন্স পীনবা হোৎনবা মরু ওই হায়না অকনবা ৱাফম থমখি অমসুং তালিবান্দা য়ুনাইতেদ নেস্নস, মাগী স্পেসিএলাইজ এজেন্সীশিং অমসুং ইমপ্লিমেন্তিং পার্তনরশিং, অমসুং হ্যুমেনিতরিয়ন রিলিফ এক্তিবিতীগী থবক তৌরিবা হ্যুমেনিতরিয়ন এক্তর পুম্নমক্না, অমসুং ইন্তর্নেলী দিস্প্লেস পর্সনগা মরী লৈনবা য়াওনা হায়রিনশিংনা মপুং ফানা, শাফনা, হকথেংননা অমসুং অপনবা পীদনা এক্সেস তৌহনবা য়াহন্নবা তালিবান্দা হায়খ্রে। আফঘান মীয়ামগীদমক্তা চাউখৎ-থৌরাং অমসুং শেন্মীৎলোনগী খুদোংচাবা ফংহন্নবা মখোয়গী লোং-তর্ম কম্মিতমেন্তগী মতাংদা পল্লদুনা মখোয়না কুপ্না কোওর্দিনেৎ মখা তানা তৌনবা অমসুং আফঘান পুম্নমক্কী ইনক্লুসিব ওইবা অমসুং শান্তি লৈবা উংলমচৎ অমগী মাইকৈদা পার্তনরশিংগী পুন্না থবক তৌনবা ফোঙদোকখ্রে।
লুচিংবশিংনা হিংশা শীজিন্নদনবা, রাজনিতীগী ওইবা থবক তৌরম্বা বোন্দিশিং থাদোক্নবগী, অমসুং ম্যেন্মারদা দেমোক্রেসী অমুক হন্না হল্লকহন্নবগীদমক্তা হায়খ্রে। মখোয়না এ.এস.ই.এ.এন.গী পোইন্ত মঙাগী কন্সেন্সস অথুবদা ইমপ্লিমেন্ত তৌনবা মখা তানা ফোঙদোকখ্রে।
লুচিংবশিংনা তেরিতোরিএল ইন্তিগ্রিতী অমসুং সোভরেন্তী অমসুং ইন্তর্নেস্নেল লোগা মরী লৈননা ফ্রী, ওপন অমসুং ইনক্লুসিব ইন্দো-পেসিফিকগী শিয়র ভিজন অসি য়েংলগা মল্তিলেতরেল দোমেন য়াওনা ক্বাদকী মখাদা কোওপরেসন হেনগৎলকপা অসিবু তরাম্না ওকখ্রে। ২০২১ ওগস্ততা মখোয়গী য়ু,এন. সেক্যুরিতী কাউন্সিল প্রসিদেন্সীগী মনুংদা ভারতকী মপাঙ্গল কনবা লীদরশিপ অসিবু রাস্ত্রপতি বাইদেন্না থাগৎখি। হীরম অসিদা রাস্ত্রপতি বাইদেন্না রিফোর্ম তৌরবা য়ু.এন. সেক্যুরিতী কাউন্সিলদা ভারতকী পর্মিনেন্ত মেম্বরশিপ অমসুং মল্তিলেতরেল কোওপরেসনগী মরু ওইবা চেম্পিয়নশি ওইরিবা অতৈ লৈবাকশিংগীদমক্তা মতেং পীগনি হায়না অমুক হন্না ফোঙদোকখ্রে অমসুং য়ু.এন. সেক্যুরিতী কাউন্সিলদা পর্মিনেন্ত সীতশিং লৌনবা থৌগৎখি। মহাক্না ন্যুক্লিয়র সপ্লায়র্স গ্রুপ্তা ভারতনা চংলকপদা য়ু.এস.না মতেং পীগনি হায়না অমুক হন্না থাজবা পীখ্রে। মখোয়না মরু ওইনা ইন্দো-পেসিফিক অমসুং অফ্রিকা য়াওনা মালেমগী অকোইবদা গ্লোবেল দিবেলপমেন্তগী শীংনবশিং অসি কোকহন্নবা ভারত অমসুং য়ুনাইতেদ স্তেতসকী অপুনবা কেপাসিতীশিং হেনগৎহন্নবা ত্রাইএঙ্গুলর কোওপরেসন ফোর গ্লোবেল দিবেলপমেন্তগী গাইদিং প্রিন্সিপলশিংগী স্তেতমেন্ত শাংদোকপদা তরাম্না ওকখ্রে। মসিগী মথক্তা, মখোয়না হেল্থ এজুকেসন অমসুং এনভাইর্নমেন্তদা কোওপরেসন খুমাং চাউশিনহন্নবা য়ু.এস.-ইন্দিয়া গান্ধি-কিং দিবেলপমেন্ত ফাউন্দেসন হৌদোক্নবা মাংদা চংশিল্লি।
ত্রেদকী খুদোংচাদবশিং কোকহন্দুনা, ত্রেদকী মরীগী তুংলমচৎকীদমক অচৌবা অমসুং শিয়র ভিজনগী এঙ্গজেসমেন্ত হেনগৎহন্দুনা অমসুং দিবেলপমেন্ত তৌনবা অখক্নবা লমশিং খঙদোক্তুনা বাইলেতরেল ত্রেদকী মী ফগৎহন্নবা ২০২১গী অরোইবা শরুক্কী মমাংদা ইন্দিয়া-য়ু.এস. ত্রেদ পোলিসী অমুক হন্না কনভেন্স তৌনবা হোৎনরি। লুচিংবশিংনা প্রাইবেৎ সেক্তরগী তেলেন্তশিং শীজিন্নদুনা ২০২২গী অঙনবা শরুক্তা য়ু.এস.-ইন্দিয়া সি.ই.ও. ফোরম অমসুং কম্মর্সিএল দাইলোগ কনভেন তৌনবা হোৎনরি। লুচিংবশিংনা দিবেলপমেন্ত প্রোজেক্তশিংদা ইনভেস্তমেন্ত থৌগৎনবা ইনভেস্তমেন্ত ইন্সেন্তিব এগ্রীমেন্তদা হৌজিক চত্থরিবা নেগোসিএসনশিং অমসুং মসি অথুবদা ৱারোইশিন পুরক্নবগী মতাংদা পনখি। মখোয়না ইন্দো-পেসিফিক শিনবা থুংবদা শেন্মীৎলোনশিং ফগৎহন্নবা তুং কোইনা চৎকদবা অমসুং মনুং-মপান ফাওনা উবা ঙম্বা কাংলোনশিং থম্নবা য়ুনাইতেদ স্তেতস অমসুং ভারতনা কারম্না থবক তৌমিন্নগদগে হায়না মখা তানা খন্নখ্রে। মখৌয়না কোলিজন ফোর দিজাস্তর রেজিলেন্ত ইনফ্রাস্ত্রকচর অমসুং অনৌবা ইন্দো-পেসিফিক বিজিনেস ফোরমগী খুত্ধাংদা চুংশিন্নবা হেনগৎহন্নবা তরাম্না ওকখ্রে।
লুচিংবশিংনা মখোয়গী লৈবাকশিংগী মরক্তা স্কিল ৱাংনা লৈবা প্রোফেস্নেলশিং, মহৈরোয়শিং, ইনভেস্তরশিং অমসুং বিজিনেস ত্রেভেলরশিং চত্থোক-চৎশিন তৌবনা মখোয়গী শেন্মীৎলোন অমসুং তেক্নোলোজিকেল পার্তনরশিপ হেনগৎহনখি হায়না ফোঙদোকখি। লুচিংবশিংনা লৈবাক অনিগী মরক্তা মপাঙ্গল কনবা অমসুং সেক্যুর ওইবা সপ্লাই চেনশিংগী মরু ওইবা অদু থমখি। ফার্মাকোতিকেল্স, বাইওক্নোলোজী, সেমিকন্দক্তরশিং অমসুং ইনফোর্নেসন তেক্নোলোজী অসিগুম্বা মরু ওইবা সেক্তরশিংদা মপাঙ্গল কনবা লিঙ্কেজশিং শেমগৎনবা লৈবাক অনিমক্কী প্রাইবেৎ সেক্তরদা শরুক য়াবা অসিদা তরাম্না ওকখ্রে। লুচিংবশিংনা ইকনোমিক গ্রোথ লৈহনবদা অমসুং স্ত্রেতেজিক প্রাইওরিতীশিং ফংনবা হোৎনবদা ক্রিতিকেল অমসুং অনৌবা তেক্নোলোজীশিং মরু ওই হায়খ্রে। মরু ওইবা লমশিংদা হাই তেক্নোলোজী কম্মর্স খোঙজেল য়াংখৎহন্নবা পান্দমগা লোয়ননা ২০২২গী অঙনবা শরুক্তা হাই তেক্নোলোজী কোওপরেসন গ্রুপ (ঐচ.তি.সি.জি.) রিভাইব তৌনবা মখোয়না হোৎনরি।
লুচিংবশিংনা ইন্নোভেসন প্রোসেসশিং অমসুং মথংগী চহিচাগী ইকনোমিক অমসুং সেক্যুরিতী লেন্দস্কেপ দিফাইন তৌগদবা অনৌবা দোমেনশিং অমসুং ক্রিতিকেল অমসুং অনৌবা তেক্নোলোজী – স্পেস, সাইবর, হেল্থ সেক্যুরিতী, সেমিকন্দক্তরশিং, এ.আই, ৫জি, ৬জি অমসুং ফ্যুচর জেনরেসন তেলিকম্ম্যুনিকেসন্স তেক্নোলোজী, অমসুং ব্লোকচেন্দা অসিগুম্বা লম কয়াদা য়ুনাইতেদ স্তেতস অমসুং ভারতনা মখোয়গী পার্তনরশিপ অসি মখা চত্থনবা অমসুং পাকথক-চাউথোক্নবা ৱারেপ লৌখ্রে। লুচিংবশিংনা ক্রিতিকেল ইনফ্রাস্ত্রকচর রেজিলেন্স থৌগৎপা য়াওনা সাইবরস্পেসতা ভলনরেবিলিতীশিং অমসুং থ্রেৎশিং কোকহন্নবা ফাউন্সনেস্নেল ওইনা মথৌ তারিবা অদু মশক খঙদোকখি অমসুং মখোয়গী ঙমখৈশিংগী মনুংদা ওপরেৎ তৌইবা সাইবরক্রিমিনেলশিং লাকশিন্নবা হোৎনবা য়াওনা রেন্সমৱেয়র অমসুং অতৈ সাইবর-ইনেবল ক্রাইম লাকশিন্নবা সরকারশিংগী মরক্তা পার্তনরশিপ হেনগৎলকপদা তরাম্না ওকখ্রে। লুচিংবশিংনা তুং কোইনা চৎকদা কেপাসিতী-বিল্দিংগী মরু ওইবা অদু অমুক হন্না ফোঙদোকখ্রে অমসুং দাইলোগশিং, জোইন্ত মীতিংশিং, ত্রেনিং অমসুং খ্বাইদগী অফবা প্রেক্তিসশিং শিয়র তৌবা য়াওনা সাইবর থ্রেৎশিং রেস্পোন্দ তৌনবা ম্যুচ্যুএল তেক্নিকেল এসিস্তেন্সকী খোঙথাংশিং মরু ওইবা মীৎয়েং চংবা অমসুং হেনগৎহনবা মরু ওই হায়না নৌনা ফোঙদোকখ্রে। চহি অসিগী অরোইবা শরুক্তা আউতর স্পেস এক্তিবিতীগী লোং-তর্ম সস্তেনেবিলিতী লৈহন্নবা মাইকৈদা দেতা অমসুং সর্ভিসশিং শিয়র তৌবদা মতেং পাংগদবা স্পেস সিচ্যুএস্নেল এৱের্নেস মেমোরেন্দম ওফ অন্দরস্তেন্দিং ফাইনেলাইজ তৌনবা মাইকৈদা মখোয়না চংশিল্লি।
গ্লোবেল পার্তনরশিং ওইনা য়ুনাইতেদ স্তেতস অমসুং ভারতনা এজুকেসন, সাইন্স অমসুং তেক্নোলোজী অমসুং পিপল-তু-পিপল এঙ্গেজমেন্তদা মখোয়না চুংশিন্নরিবা অসি চেৎশিনহন্নবা ফিরেপ লৌখি। লুচিংবশিংনা চহি অসিগী অরোইবা শরুক্তা ভারত অমসুং য়ুনাইতেদ স্তেতসকী মপাল থৌরম অমসুং ঙাকশেলগী মন্ত্রীশিংগী ২+২ মিনিস্ত্রিএল দাইলোগকী খুত্থাংদা কুপ্না খন্ননবা তরাম্না ওকখ্রে।
লুচিংবশিংনা য়ুনাইতেদ স্তেতস অমসুং ভারতকী মরক্তা অখন্নবা মরী লৈরিবা অমসুং চহি ৭৫কী ময়াদা মখোয়গী পার্তনরশিপ তুং কোইনা চৎখিবা অসিদা লৈবাক অসিগী মীয়ামগী মরক্তা অচেৎপা মরী লৈবদা নুংঙাইবা ফোঙদোকখ্রে। মখোয়না প্রজা পুম্নমক্কী ওইনা ফ্রীদম, দেমোক্রেসী, য়ুনিভর্সেল হ্যুমেন রাইতস, তোলরেন্স অমসুং প্লুরেলিজম অমসুং চপ মান্নবা খুদোংচাবশিংগী শিয়র ভেল্যুশিং অমনা অমদা থৌগৎনবা অমসুং মদু ঙাক্নবা অমসুং তুং কোইবা দিবেলপমেন্ত অমসুং গ্লোবেল পীচ অমসুং সেক্যুরিতীগী মাইকৈশিংদা হোৎন্নবা অমুক হন্না থাজবা পীখি।
প্রধান মন্ত্রী মোদীনা য়ুনাইতেদ স্তেতসনা ভারত্তা অরিবা পোৎলমশিং অমুক ঐখোয়গী লৈবাক্তা অমুক হনহল্লকপদা মহাক্না থাগৎপা ফোঙদোকখ্রে। লুচিংবশিংনা হুরান চিন্থি, আইন্না য়াদবা ললোন-ইতিক তৌবা অমসুং কলচরেল ওবজেক্তশিং ত্রাফিকিং তৌবা লাকশিন্নবা মখোয়না হোৎনবা মপাঙ্গল কনখৎহন্নবা থাজবা পীখি।
য়ু.এস-ইন্দিয়া কম্প্রিহেন্সিব গ্লোবেল স্ত্রেতেজিক পার্তনরশিপ খুমাং চাউশিন্নবা রাস্ত্রপতি বাইদেন অমসুং প্রধান মন্ত্রী মোদীনা মখোয়গী শিয়র ভেল্যুশিং অমসুং প্রিন্সিপলশিং উৎনবা অমসুং স্ত্রেতেজিক কনভর্জেন্স হেনগৎনবা ৱারেপ লৌখি অমসুং য়ুনাইতেদ স্তেতস অমসুং ভারতনা পুন্না করি তৌবা য়াবগে হায়না হোৎনগনি।
Each of the subjects mentioned by @POTUS are crucial for the India-USA friendship. His efforts on COVID-19, mitigating climate change and the Quad are noteworthy: PM @narendramodi pic.twitter.com/aIM2Ihe8Vb— PMO India (@PMOIndia) September 24, 2021
President @JoeBiden mentioned Gandhi Ji’s Jayanti. Gandhi Ji spoke about Trusteeship, a concept which is very important for our planet in the times to come: PM @narendramodi pic.twitter.com/m3Qv1O0XOD— PMO India (@PMOIndia) September 24, 2021
I would like to thank @POTUS for the warm welcome. I recall our interactions in 2014 and 2016. That time you had shared your vision for ties between India and USA. I am glad to see you are working to realise this vision: PM @narendramodi begins his remarks at the White House https://t.co/V2Pj8XRap1— PMO India (@PMOIndia) September 24, 2021
Glimpses from the meeting between PM @narendramodi and @POTUS @JoeBiden at the White House. pic.twitter.com/YjishxDVNK— PMO India (@PMOIndia) September 24, 2021


text:
প্রধান মন্ত্রী শ্রী নরেন্দ্র মোদীনা য়ুনাইতেদ কিংদমদা হন্দক্তা পাংথোকখিবা মীখলদা মায় পাক্লকপদা য়ুনাইতেদ কিংদমগী প্রধান মন্ত্রী বোরিস জোনসনগী মফমদা তেলিফোন্দা নুংঙাইবা ফোংদোকখ্রে।
প্রধান মন্ত্রীনা শ্রী জোনসনগী মফমদা ফোংদোকখি মদুদি য়ুনাইতেদ কিংদমগী প্রধান মন্ত্রী ওইনা মহাকপু অমুক হন্না খল্লকপা অসি য়ুনাইতেদ কিংদমগী মীয়াম্না মফমদা অমসুং কঞ্জারবেতিব পার্তীদা থাজবা থম্বা অদু উৎলি।
ভারতকী মীয়ামগী মায়কৈদগী অমদি মহাক্কী মায়কৈদগী য়াইফ পাউজেল পীরদুনা প্রধান মন্ত্রীনা থাজবা থমখি মদুদি মহাক্কী লুচিং মখাদা ভারত অমসুং য়ুনাইতেদ কিংদমগী মরক্তা স্ত্রাতেজিক পার্তনরশিপ মখা তানা চেৎশিল্লগনি।
শ্রী বোরিস জোনসন্না প্রধান মন্ত্রীবু মহাক্কী য়াইফ-পাউজেলগীদমক থাগৎপা ফোংদোকখি। মহাক্না ভারত-য়ুনাইতেদ কিংদমগী মরী মখা তানা চেৎশিলহন্নবা মহাক্কী ওইবা ৱাফম থমখি।
প্রধান মন্ত্রীনা শ্রী জোনসনগী মফমদা অথুবা মতমদা ভারত্তা লাকপীনবা বার্তন অমা তৌখি। বার্তন অদু তরাম্না লৌখি।


text:
খুরুমজরি,
কেন্দ্রগী মন্ত্রী-মন্দলদা ঐহাক্কী লৈমিন্নরিবা শ্রী রবি শঙ্কর প্রসাদজী, শ্রী সঞ্জয় ধোত্রেজী, দিজিতেল ইন্দিয়াগী তোঙান-তোঙানবা থৌরাংশিংগা মরী লৈনবা ঐহাক্কী মরুপশিং, ইচিল-ইনাওশিং! দিজিতেল ইন্দিয়া অভিয়ানগী চহি ৬ মপুং ফারকপদা ময়াম পুম্নমকপু ঐহাক্না হন্না-হন্না নুংঙাইবা ফোঙদোকচরি!
ঙসিগী নুমিৎ অসি ভারতকী মতিক-ময়াই, ভারতকী ফীরেপ অমসুং তুংলমচৎকী লোইনাইদ্রবা ওইথোকপশিংদা কত্থোক্লি। ঙসিগী নুমিৎ অসিনা ঐখোয়দা লৈবাক অমগী মওংদা শুপ্নগী চহি ৫-৬ অসিদা ঐখোয়না দিজিতেল স্পেস্তা কয়াম য়াম্না খুমাং চাউশিল্লবগে হায়বা অদু নীংশিংহল্লি।
মরুপশিং,
ভারতপু দিজিতেলগী লম্বীদা খোঙজেল য়াংনা চংশিনহন্দুনা প্রজা খুদিংমক্কী পুন্সিবু লাইথোক হনবা হায়বা অসি অপুনবা লৈবাক্কী মঙলান্নি। মসিবু মঙফাওনবা ঙমহন্নবা ঐখোয়না অয়ুক-নুংথিল খাইদনা হোৎনখি। ঙসি লৈবাক অসিদা নাকল অমরোমদা ইনোভেসনগী অপাম্বা অমা লৈরি অদুগা নাকল অমদনা ইনোভেসনশিং অসি খোঙজেল য়াংনা শিজিন্ননবা অপাম্বসু লৈরি। মরম অসিনা, দিজিতেল ইন্দিয়া অসি ভারতকী ফীরেপনি। দিজিতেল ইন্দিয়া অসি আত্মনির্ভর ভারতকী পাঙথোক্কদবা থৌদাংনি, দিজিতেল ইন্দিয়া অসি ২১শুবা চহিচাগী মপাঙ্গল কনখৎলক্লিবা ভারতকী নুংঙাইবা ফোঙদোকপনি।
মরুপশিং,
মিনিমম গভর্নমেন্ত –মেক্সিমম গভর্নান্সকী প্রিন্সিপল অসি ঙাক্না চৎতুনা সরকার অমসুং মীয়ামগী মরক্তা, সিস্তেম অমসুং খুদোংচাবশিংগী মরক্তা, সমস্যাশিং অমসুং সর্ভিসকী মরক্তা লৈরিবা গেপ হন্থনবা, মখোয়গী মরক্তা লৈরিবা অৱাবশিং কোকহনবদা অমসুং মীচম প্রজাগী খুদোংচাবা হেনগৎহনবা অসি তানফম অসিদা য়াম্না তঙাই ফদবা ওইরি মরম অসিনা দিজিতেল ইন্দিয়া অসি মীচম প্রজাদা খুদোংচাবা ফংহন্নবা অমসুং মখোয়দা শক্তি পীনবা য়াম্না অচৌবা মীদিয়ম অমনি।
মরুপশিং,
দিজিতেল ইন্দিয়ানা মসি করম্না ওইথোকহনখিবগে হায়বগী অচৌবা খুদম অসি –দিজি লোকরনি। স্কুলগী সর্তিফিকেৎশিং, কোলেজকী দিগ্রী, দ্রাইবিং লাইসেন্স, পাসপোর্ত, আধার নত্ত্রগা অতৈ চে-চাংশিং চেকশিন্না থম্বা অসি মতম চুপ্পদা অচৌবা অৱাবা অমা ওইদুনা লাক্লি। কয়ারক হন্না ঈচাও, য়ুহার হাবা, সুনামি, করিগুম্বদা মৈ-হৌ লাংপোক থোকপদা মীয়ামগা মরি লৈনবা মরু ওইবা শক্তাকচেশিং অমাং অতা থোকই। অদুবু হৌজিক্তি ১০শুবা, ১২শুবা, কোলেজ, য়ুনিভর্সিতীগী মার্কশিৎতগী হৌরগা পুম্নমক অসি লায়না দিজিলোকরদা হকথেংননা থমজিনবা য়ারে। হৌজিক কোরোনাগী তানফম অসিদা সহর কয়াগী কোলেজনা এদমিসন তৌনবা স্কুল সর্তিফিকেৎশিংগী ভেরিফিকেসন অসি দিজি-লোকরগী মতেংনা তৌরি।
মরুপশিং,
দ্রাইবিং লাইসেন্স লৌবা, বর্থ সর্তিফিকেৎ লৌবা, মৈগী বিল থিবা, ঈশিংগী বিল থিবা, ইনকম তেক্স রিতর্ন তৌবা, অসিগুম্বা থবক কয়া অসিগী প্রোসেসশিং হৌজিক দিজিতেল ইন্দিয়াগী মতেংনা য়াম্না লায়রে অমসুং খোঙজেল য়াংশিল্লে। অমসুং খুঙ্গংশিংদা, অদোমগী অনকপা লৈবা সি.এস.সি.দা পুম্নমক অসি তৌরি। দিজিতেল ইন্দিয়ানা লায়রবশিংদা রসনসু অরায়বা মওংদা য়ৌহল্লি।
ৱন নেসন,ৱন রেসন কার্দকী ফীরেপ অসি দিজিতেল ইন্দিয়াগী শক্তিনা থুংহনবা ঙমহল্লিবনি। অদোমনা হৌজিক অতোপ্পা রাজ্য অমা চৎপদা অনৌবা রেসন কার্দ শেম্বগী মথৌ তাররোই। লৈবাক পুম্বদা রেসন কার্দ অমা খক্তা চৎনরগনি। মসিগী খ্বাইদগী চাউবা কান্নবা অসি অতৈ রাজ্যশিংদা থবক শুবা চৎলিবা শিম্মীগী ইমুং-মনুংশিংদা পীরি। ঐহাক্না হৌজিক্তা অসিগুম্বা মরুপ অমগা ৱারী শান্নজৈ।
হন্দক্তা ইকাই খুম্নরবা সুপ্রিম কোর্তনা মসিগা মরী লৈননা য়াম্না মরু ওইবা ৱারেপ অমা পীবিখি। রাজ্য খরনা ৱারেপ অসি য়াদবা য়াওখি। অদুবু সুপ্রিম কোর্তনা রাজ্যশিং অদুদা ৱন নেসন ৱন রেসন কার্দ অসি খুদক্তা ইমপ্লিমেন্ত তৌগদবনি হায়না খঙহনখি। সুপ্রিম কোর্তনা য়াথং পীবা তাখি। মখোয়দা স্কিম অসি ইমপ্লিমেন্ত তৌনবা খঙহনখি। ঐহাক্না সুপ্রিম কোর্তপু ৱারেপ অসিগীদমক থাগৎপা ফোঙদোকচরি, মরমদি মসি লায়বশিংগীদমক্তনি, শিন্মীশিংগীদমক্তনি। মসি ময়ুম থাদোক্তুনা অতোপ্পা মফমদা থবক শুবা চৎলিবা মীওইশিংগীনি। করিগুম্বা ৱাখল তারবদি অসিগুম্বা থবক অসি খুদক্তা পাইখৎফম থোকপনি।
মরুপশিং,
দিজিতেল ইন্দিয়ানা ইন্দিয়ানা আত্মনির্ভর ভারতকী ফীরেপ অসি মপাঙ্গল কন্না মাংদা পুরি। দিজিতেল ইন্দিয়ানা মীওই কয়াবু সিস্তেমগা কন্নেক্ত তৌরি। ঐহাক্না হৌজিক বেনিফিসরী খরগা ৱারী শাজখ্রে। মহাক্না দিজিতেল সোল্যুসনশিংনা মহাক্কী পুন্সিদা করম্না অওনবা পুরকপগী হায়না শিয়র তৌবদা চাউথোকচবা অমসুং অপেনবা পোকখি।
স্ত্রীৎ ভেন্দরশিংনা করম্বা মতমদা মখোয়না বেঙ্কিং সিস্তেমদা য়াওগনি অমসুং মখোয়না বেঙ্কতগী লায়না অমসুং হোংনা লোনশিং ফংগনি হায়না খল্লম্বগে। অদুবু ঙসিদি মসি স্বনিধি য়োজনাগী মতেংনা মসি ওইথোকহল্লি। খুঙ্গংদা য়ুম অমসুং লমদা মরী লৈনবা খৎনা চৈনবা অমসুং খুদোংথিবা থোকপা য়াগী অকিবগী মতাংদা পাউশিং তোইনা তারম্মি। অদুবু হৌজিক্তি স্বামিৎবা স্কিমগী মখাদা খুঙ্গংগী লমশিং দ্রোন মেপিং তৌরি। দিজিতেল মীদিয়মগী খুত্থাংদা খুঞ্জাশিংনা মখোয়গী য়ুমশিংগী লিগেল সেক্যুরিতীগী চে-চাং ফংলে। ওনলাইন এজুকেসনদগী হৌরগা হীদাক-লাংথক ফাওভা প্লেৎফোর্মশিং ঙসি দিবেলপ তৌরিবা অসিনা লৈবাক অসিগী প্রজা করোর কয়াদা কান্নবা ফংহল্লি।
মরুপশিং,
দিজিতেল ইন্দিয়ানা অরাপ-অরাপ্পা মফমশিংদা হকশেলগী খুদোংচাবশিং ফংহনবদা মরু ওইবা থৌদাং অমা লৌরি। মীকুপ খরগী মমাংদা বিহারদগী মরুপ অমনা অৱাবা মতম অসিদা য়ুমদা ফম-ফম্না মহাক্কী মবোক্কী হকচাং ই-সঞ্জীবনিনা করম্না য়েংখি হায়বা পাউদমখ্রে। মীপুম খুদিংমক্তা হকশেলগী খুদোংচাবশিং ফংহনগদবনি, মতম চানা অফবা খুদোংচাবা ফংহনগদবনি, মসি ঐখোয়গী পান্দমনি। মসিগীদমক নেস্নেল দিজিতেল হেল্থ মিসনগী মখাদা কান্নরবা প্লেৎফোর্ম অমা শেম্নবা থবক চত্থরি।
কোরোনাগী তানফম অসিদা ভারতনা শেম্বা দিজিতেল সোল্যুসন অসি ঙসি মালেম পুম্বনা ৱারী শান্ননবা অমসুং পুক্নিং চীংশিন্নীংঙাই ওইবা হীরম অমা ওইরি। মালেমগী ওইনা খ্বাইদগী চাউবা কন্তেক্ত ত্রেসিং এপকী মনুংদা অমা ওইরিবা আরোগ্য সেতু কোরোনাগী লাইচৎ লাকশিনবদা মতেং য়াম্না ওইখি। তীকা থাদোকপগীদমক লৈরিবা ভারতকী কোৱিন এপ অসিদসু লৈবাক কয়ানা মীৎয়েং চংনরক্লি। ভেক্সিনেসনগী থৌওংগীদমক অসিগুম্বা মোনিতরিং তুল অমা লৈবা হায়বা অসি ঐখোয়গী তেক্নিকেলগী ওইবা হৈশিংবা অদুগী খুদম অমনি।
মরুপশিং,
কোরোনাগী মতম অসিদা ঐখোয়না দিজিতেল ইন্দিয়ানা করম্না ঐখোয়গী থবক অসি লায়থোকহনবগে হায়বা ঐখোয়না খঙলকখি। ঙসি মীওই খরনা চীংদগী মখোয়গী থবক তোরি, মীওই খরনা খুঙ্গংদা লৈবা হোম স্তেদগী থবক তৌবগে হায়বা ঐখোয়না উবা ফংলে। খনদুনা অমুক্তা য়েংবিয়ু করিগুম্বা দিজিতেল ওইনা কন্নেক্ত তৌরমদবা তারবদি কোরোনাগী মতম অসিদা করম্বা ফীভম ওইরমগনি? মীওই খরনা দিজিতেল ইন্দিয়া অসি লায়রবশিংগা খক্তা কন্নেক্ত তৌনবা হোৎনবা ওইনা উরি। অদুবু অভিয়ান অসিনা মিদল ক্লাস অমসুং নহারোক কয়াগী পুন্সিশিংদা অওনবসু পুরকখ্রে।
অমসুং হৌজিক্কী মিলেনিএল অসিদা করিগুম্বা মসিগী মালেম অসি ওইরমদ্রবা, তেক্নোলোজী লৈরমদ্রবা অদু ওইরবদি করি ওইরমগনি? অহোংবা স্মার্তফোনশিং, অহোংবা ইন্তরনেৎ অমসুং অহোংবা দেতা য়াওদনা ঐখোয়গী নুংতিগী তৌগদবা থবক অসি ঙমখৈ লৈতনা ৱারমগনি। মরম অসিনা ঐহাকপু হায়য়ু হায়রগনি, দিজিতেল ইন্দিয়া হায়বদি পুম্নমক্কী খুদোংচাবা, পুম্নমক্কী কান্নবা, পুম্নমক শরুক য়াবা হায়বনি। দিজিতেল ইন্দিয়া হায়বদি মীপুম খুদিংমক্না সরকারগী সিস্তেম এক্সেস তৌবা ঙমহনবনি। দিজিতেল ইন্দিয়া হায়বদি মনুং-মপান ফাওনা উবা, খেৎনবা লৈতবা সিস্তেম অমসুং শেঞ্জা-থুমজা তৌদবা হায়বনি। দিজিতেল ইন্দিয়া হায়বদি মতম, থবক অমসুং শেল তুংশিনবনি। দিজিতেল ইন্দিয়া হায়বদি থুনা কান্নবা ফংবা, মপুং ফানা কান্নবা ফংবা হায়বনি। দিজিতেল ইন্দিয়া হায়বদি মিনিমম গভর্নমেন্ত, মেক্সিম গভর্নান্স হায়বনি।
মরুপশিং,
দিজিতেল ইন্দিয়া অভিয়ানগী অখন্নবা মওং মতৌ অমা হায়রগনি মসিনা ইনফ্রাস্ত্রকচরগী স্কেল অমসুং স্পীদ অনিমক্তা মীৎয়েং চংলি। লৈবাক অসিগী খুঙ্গশিংদা কম্মন সর্ভিস সেন্তর লাখ অনি মখাইগী ময়ানা য়াম্না ৱানা থোক্কনি হায়রম্বা মফমশিংদা ইন্তরনেৎ য়ৌহনখি। ভারত-নেৎ য়োজনাগী মখাদা খুঙ্গং অমদগী খুঙ্গং অমদা ব্রোদবেন্দ ইন্তরনেৎ ফংহন্নবা মিসন মোদতা থবক পাইখৎলি।
পি.এম.-দবল্যু.এ.এন.আই. স্কিমগী মখাদা ব্রোদবেন্দ ৱাই-ফাই ইন্তরনেৎ অহোংবা মমলদা ফংহন্নবা লৈবাক শিনবা থুংবদা এক্সেস পোইন্তশিং শেমগৎলি। মসিনা নহা ওইরিবা মরুপশিংদা ওনলাইন একুজেসনগী খুদোংচাবশিং ফংহনবদা, মরু ওইনা লায়রবা ইমুং-মনুংগী অঙাংশিংদা মতেং ওইরগনি। হৌজিক লৈবাক অসিদা অহোংবা তেব্লেৎশিং অমসুং অতৈ দিজিতেল দিভাইসশিং শান্নবসু হোৎনরি। মসিগীদমকপি.এল.আই. স্কিমগী খুদোংচাবা লৈয়াক অসিগী অমসুং মালেমগী ইলেক্ত্রোনিক কম্পনীশিংদা পীরি।
মরুপশিং,
ঙসি ভারতনা থৌনা লৈনা মালেমগী মাংজিল থারিবা দিজিতেল ইকনোমীশিংগী মরক্তা মাংজিল থাবা অমা ওইবা ঙম্বা অসি ভারত মচা খুদিংমক্কী ওইনা চাউথোকচনীংঙাই ওইবা ৱাফম অমা ওইরি। হৌখিবা চহি ৬-৭ অসিদা তোঙান তোঙানবা স্কিমশিংগী মখাদা মীয়ামগী বেঙ্ক একাউন্তশিংদা লুপা করোর লাখ ১৭রোম হকথেংননা ত্রান্সফর তৌখ্রে। কোরোনাগী তানফমদা দিজিতেল ইন্দিয়াগী থৌরাংনা লৈবাক অসিবু কয়া য়াম্না মতেং ওইখি হায়বা ঐখোয় পুম্নমক্না উখ্রে। মতম অদুদা অচৌ-অচৌবা লৈবাকশিংনা লোকদাউন্না মরম ওইদুনা মখোয়গী প্রজাশিংদা তেংবাং য়ৌহনবা ঙমদনা লৈরিঙৈ মতমদা ভারতনা লুপা করোর লিশিং কয়া মীয়ামগী বেঙ্ক একাউন্তশিংদা হকথেংননা থাখি। কোরোনাগী চহি অমা মখাই অসিদা ভারতনা তোঙান তোঙানবা স্কিমশিংগী মখাদা দি.বি.তি.গী খুত্থাংদা মীয়ামগী বেঙ্ক একাউন্তশিংদা লুপা করোর লাখ ৭রোম হাপখি। ভারত্তা ঙসি শুপ্নগী ভিম য়ু.পি.আই. ত্রাঞ্জেক্সনশিংদত থা খুদিংগী লুপা করোর লাখ ৫রোম ওইরি।
মরুপশিং,
লৌমীশিংগী পুন্সিদসু দিজিতেল ইন্দিয়ানা অমুক্তা ওইখিদ্রিবা মওংদা অওনবা অমা পুরকখ্রে। পি.এম. কিসান সম্মান নিধিগী মখাদা লৌমীগী ইমুং-মনুং করোর ১০দগী হেনবদা লুপা করোর লাখ ১.৩৫ হকথেংননা বেঙ্ক একাউন্তদা হাপখি। দিজিতেল ইন্দিয়ানা ৱন নেসন, ৱন MSP গী মঙলান অদুসু মঙফাওনবা ঙমহনখি। চই অসিদা রেকোর্দ ওইনা গেহু লৈখিবগী লুপা করোর ৮৫,০০০রোম লৌমীশিংগী বেঙ্ক একাউন্তদা হকথেংননা চংহনখি। হৌজিক ফাওবদা লৈবাক অসিগী লৌমীশিংনা ই-নাম পোর্তেলগী খুত্থাংদা লুপা করোর লাখ ১.৩৫গী পীথোক-পীশিন তৌখ্রে।
মরুপশিং,
ৱন নেসন, ৱন কার্দ হায়বদি লৈবাক শিনবা থুংনা ত্রান্সপোর্ত অমসুং অতৈ ফেসিলিতীশিংগী পেমেন্ত তৌনবা অমত্তা ঙাইরবা মীদিয়ম অসিনা চাউনা খুদোংচানা ওইরগনি। ফাস্ততেগ লাকপগা লোইননা লৈবাক পুম্বদা ত্রান্সপোর্তেসন অসি লায়থোকহল্লে, হংদোকহল্লে অমসুং মতমসু মাংহনদবা ঙম্লে। মসিগা মান্ননা জি.এস.তি., ইৱে বিলশিংগী সিস্তেমগা লোইননা লৈবাক অসিগী লালোন-ইতিক তৌবগী কান্নবশিং অমসুং ত্রান্সপরেন্সী অনিমক লৈহল্লি। শুপ্নগী ঙরাংদা জি.এস.তি.না চহি মরি মপুং ফারি। কোরোনাগী মতম ওইরবদু হৌখিবা থা নিপান অসিদা জি.এস.তি.গী রিভেন্যু অসি লেপ্তনা করোর লাখ অমা হেনখি। ঙসি রেজিস্তর তৌরবা ওন্তপ্রিনোর করোর অমগা লাখ ২৮ হেনবনা মসিগী খুদোংচাবা লৌরি। মসিগা ইরোইননা গভর্নমেন্ত ই–মার্কেৎপ্লেস হায়বদি জি.ই.এম.দগী সরকারগী লৈশিনবগী থবক অসি ত্রান্সপরেন্সী লৈবা হেনগৎলকখি অমসুং অপিকপা লালোন ইতিক তৌবশিংদা খুদোংচাবা পীখি।
মরুপশিং,
দিকেদ অসিনা দিজিতেল তেক্নোলোজীদা ভারতনা তৌবা ঙম্বশিং অদু চাউনা হেনগৎহল্লগনি, গ্লোবেল দিজিতেল ইকনোমীদা ভারতকী শিয়র য়াম্না চাউনা হেনগৎহল্লগনি। মরম অসিনা অচৌ-অচৌবা অখং-অহৈশিংনা দিকেদ অসিবু ‘ইন্দিয়াগী তেকেদ’ ওইনা উরিবনি। মথংগী চহি খরা অসিদা ভারতকী তেক্নোলোজী কম্পনী কয়ানা য়ুনিকোর্ন ক্লব য়াওরবা য়াই হায়না পান্নরি। দেতা অমসুং দেমোগ্রাফিক দিবিদেন্তকী অপুনবা শক্তিনা ঐখোয়দা অচৌবা খুদোংচাবা অমা পীবা ঙম্মি হায়বা মসিনা উৎলি।
মরুপশিং,
৫জিনা মালেম পুম্বগী ওইনা পুন্সিগী হীরম খুদিংদা অচৌবা অহোংবা অমা পুরক্লগনি। ভারতনসু মসিগীদমক শেম শারি ঙসি মালেমনা ইন্দস্ত্রী ৪.০গী মরমদা ৱারী শানরিবা মতম অসিদা ভারতনা মসিগী অচৌবা পার্তনর অমা ওইরি। ভারতনা দেতা পাৱর-হাউস অমা ওইনা লৌরিবা থৌদাং অসি খংঙি। মরম অসিনা দেতা প্রোতেক্সনগীদমক মথৌ তাবা হীরম খুদিংমক্তা থবক মখা তানা পাইখৎলি। নুমিৎ খরনিগী মমাংদা সাইবর সেক্যুরিতীগা মরী লৈনবা মালেমগী রেঙ্কিং অমা পীখি। ভারত অসি লৈবাক ১৮০ হেনবগী আই.তি.য়ু.-গ্লোবেল সাইবর সেক্যুরিতী ইন্দেক্সকী মকোক থোংবা লৈবাক ১০গী মনুংদা চল্লি। চহি অমগী মমাংদা ঐখোয়না ৪৭শুবা মফমদা লৈরম্বনি।
মরুপশিং,
ঐহাক্না ভারতকী নহারোলশিংদা, মখোয়গী তৌবা ঙম্বদা চেৎনা থাজবা থম্মি। ঐখোয়গী নহারোলশিংনা দিজিতেল এম্পাৱরমেন্ত অসি অনৌবা পন্দোম অমদা পুখৎনবা মখা তানা হোৎনগনি হায়না ঐহাক্না থাজৈ। ঐখোয়না পুন্না হোৎনমিন্নবা তাই। ঐখোয়না দিকেদ অসি ‘ভারতকী তেকেদ’ ওইহনবদা মাই পাকপা ঙমগনি লোইননা য়াইফ-পাউজেল অসিগী লোইননা ঐহাক্না পুম্নমক্তা য়াইফ মঙ্গোল অমুক হন্না পীজরি!


text:
কোইলা মন্ত্রালয়
কোইলা অমসুং মাইন্সকী পি.এস.য়ু.শিংনা কোবিদ-১৯গা লান্থেংনবদা অঙম্বা মতেং পাংগনি: শ্রী প্রল্হাদ জোশী
নাল্কো (এন.এ.এল.সি.ও.) অমসুং এম.সি.এল.না ওরিশাদা কোবিদ-১৯গীদমক্তা ওইবা হোস্পিতাল অনিগী শেন্থং পুথোক্লগনি
Posted On:
20 APR 2020 3:20PM by PIB Imphal
ঙসি ভিদিও কনফরেন্সিংগী থোংদা কেন্দ্রগী পেত্রোলিয়ম অমসুং নেচরেল গ্যাসকী মন্ত্রী শ্রী ধর্মেন্দ্র প্রধান অমসুং কেন্দ্রগী কোইলা অমসুং মাইন্সকী মন্ত্রী শ্রী প্রল্হাদ জোশীগা লোইননা ওরিশাগী মুখ্য মন্ত্রী, শ্রী নবীন পতনাইকনা শঙ্গাদুনা ওরিশাদা কোবিদ-১৯গীদমক্তা ওইবা হোস্পিতাল অনিগী শেন্থং পুম্নমক নেস্নেল এলুমিনিয়ম কম্পনী (এন.এ.এল.সি.ও.) অমসুং কোইল ইন্দিয়া সবসিদ্যরী মহানদী কোলফীলদ লিমিতেদ (এম.সি.এল.)না পুথোক্লগনি। ওরিশাগী সরকারনা চলাইবা হৌখিবা হোস্পিতাল অসি রাজ্য অসিগী তোঙান তোঙানবা মেদিকেল হোস্পিতালশিংগী মতেংনা চলাইগনি।
“কোইলা অমসুং মাইন্স মন্ত্রালয়গগী পি.এস.য়ু.শিংনা কোবিদ-১৯গা লান্থেংনবদা রাজ্য সরকারশিংদা মখোয়গী অঙম্বা মতেং পাংখি হায়বসি চাউথোক্নীংঙাই ওইবা ৱাফম্নি। কোবিদকা মরি লৈনবা ফেসিলিতীশিং লোইনমক য়াওরবা মসিগী হোস্পিতালশিং অসিনা ওরিশাগী মীয়ামদা য়াম্না চাউরবা মতেং অমা ওইগনি” হায়না কেন্দ্রগী কোইলা অমসুং মাইন্সকী মন্ত্রী শ্রী প্রল্হাদ জোশীনা হায়খি। নাল্কোনা ওরিশাগী নাবরংপুর জীলাদা ফমুং ২০০ লৈবা হোস্পিতাল অমা অমগী শেন্থং পুথোক্কনি অদুগা এম.সি.এল.না রাজ্য অসিগী অঙ্গুল জিলাদা লৈবা তালচেরদা হৌদোকখিবা ফমুং ১৫০ লৈবা হোস্পিতালগী শেন্থং পুম্নমক পুথোক্কনি। এম.সি.এল.না হোস্পিতাল অদু লিংখৎনবগীদমক্তা মখোয়গী মেদিকেল কোলেজগী ইনফ্রাস্ত্রকচরসু পুথোকখি।
“কেন্দ্র সরকারনা কোবিদ-১৯ লান্থেংননবা দিস্ত্রিক্ত মিনরেল ফন্দ (দি.এম.এফ.)দা লৈবা অহেনবা ফন্দগী ৩০% ফাওবা রাজ্য সরকারনা শিজিন্নবা য়ানবা গাইদলাইনশিং হান্নদগী থোকখ্রে। মসিনা মিনরেল মরাং কাইনা ফংবা ওরিশাগুম্বা রাজ্যশিংদা লাইচৎ অসিগা লান্থেংনবদা মতেং পাংগনি।” হায়না কোইলা অমসুং মাইন্সকী মন্ত্রীনা মখা তানা হায়খি।
পনবা য়াবদি, নাল্কোগী এম্প্লোয়ীশিংনা মখোয়গী নোংমগী তলব অদু খোমগত্তুনা লুপা কোতি ২.৫ ওরিশাগী চিফ মিনিস্তর রিলীফ ফন্দদা খাইগৎখি। ইকুই কুইদনা ওরিশাগী সরকারনা হৌদোকখিবা ভুবনেস্বরদা লৈবা কোবিদ-১৯ খক্তগী ওইবা ফমুং ৫০০ লৈবা হোস্পিতাল অসি এম.সি.এল.না হান্নদগী ফন্দিং তৌদুনা লাক্লি। মসিগী কোল ইন্দিয়া আর্ম অসিনা ওরিশাগী ঝারসুগুদা জিলাদা ফমুং ৫০গী মথক্তা লৈবা আইসোলেসন সেন্তর অমসু লিংখৎখি। কম্পনী অসিনা কোল মাইনরশিং অমসুং মখোয়গী থবক তৌরিবা মফমশিং অদুগী মনুং অমসুং অকোইবদা লৈরিবা মীশিংদা মাস্কশিং অমসুং এল্কোহোল বেজ সেনিতাইজরশিং য়েন্থোকপদা নত্তনা খ্বাইদগী নৌবা ইক্বুইপমেন্ত “ফোগ কেনন” অসিবু অকোইবদা লৈরিবা মফমশিংদা সেনিতাইজ তৌনবা থবক তৌবা হৌহনখি।
নাল্কো অসি মিনিস্ত্রী ওফ মাইন্স (এম.ও.এম)গী মখাদা থবক তৌরিবা সেন্ত্রেল পব্লিক সেক্তর এনতর্প্রাইজ (সি.পি.এস.ই.)নি অমসুং এম.সি.এল. অসিনা ভারত সরকারগী মিনিস্ত্রী ওফ কোল (সি.ও.সি.)গী মখাদা থবক তৌরিবা কোল ইন্দিয়া লিমিতেদ (সি.আই.এল.)গী সবসিদ্যরীনি। নাল্কোনা ভারত্তা বোক্সাইৎ ৩২%, এলুমিনা ৩৩% অমসুং এলুমিনিয়ম ১২% পুথোকপদা শরুক য়ারিবনি। সি.আই.এল.না ভারতকী কোইলাগী পোত্থোক অসিগী চাদা ৮০গী মথক্তা পুথোক্লিবনি।
(Release ID: 1616584)
Visitor Counter : 44


text:
ভারতকী প্রধানমন্ত্রী
অহুম্লক ওইরম্লবা, বিজেপিগী শক্নাইরবা নেতা, ভারতরত্ন অটল বিহারী বাজপায়ী আগস্টকী
তাং ১৬, ২০১৮ ইং শগোলশেন নুমিৎকী সন্ধ্যা পুং ৫ মিঃ ৫ দা অরোইবা য়াহিপ তানখ্রে।
নিউদিল্লিগী ওল ইন্দিয়া ইন্সটিটিউট্ অফ মেদিকেল সায়েন্সেসতা চহী অসিগী জুন থাদগী
লায়েংলকখিবা শক্নাইরবা নেতা অসি জুনগী তাং ১১দা কিদনিগী নুঙাইতবা অমনা মরম ওইরদুনা
ঐইমসতা মীং চনখিবনি। লৈখিদবা মতমদা মশাগী চহী ৯৩ শুখি। আগস্টকী তাং ১৫দা মহাক্কী
হকচাংগী ফিভম খঙহৌদনা শোকচিল্লকপদগী লাইফ সাপোর্ত সিস্টেমদা থম্লখিবনি।
অটল বিহারী বাজপায়ীনা লৈবাক
অসিগী প্রধান মন্ত্রী ওইরিঙৈ মতম অমসুং মতুং তারকপদা লৈবাক অসিগী শিংথানিঙাই ওইনা
খুমাং চাওশিনখি। পোখ্রান টু নিউক্লিয়ার চাংয়েং তৌখিবা, শেলথুমগী থৌশিলদা খুমাং
চাওশিনবা, নেসনেল হাইৱেজশিং শেমগৎতুনা ইনফ্রাস্ট্রাকচর প্রোজেক্টশিংদা খোংজেল য়াংশিনবচিংবা
পনবা য়াই। নুপীশিংদা অহেনবা শক্তি পীবা অমসুং মান্নবা খুনাই অমা লিংনবগী মাংজিল
থানা লুচিংলম্বা শক্নাইরবা নেতা অমনি।
মশাগী ওইজবা থাদোকপা সমাজগী
থৌমী অমা ওইরম্বতা নত্তনা মহাক্কী ৱাঙাংশিংদা মীয়াম্বু শুহ্মৎপগী শক্তি চেনবা
অমসুং অশেংবা রাজনিতিগী মীওই অমগী মগুণ চপ চানা চেনবা, কবি অমসুং পাউমী ওইবতা
নত্তনা তোঙান তোঙানবা গুণ কয়ানা লৈতেংলম্বা মীশকনি।
অটল বিহারী বাজপায়ী অহানবা
ওইনা ১৯৯৬ ইংগী মে থাদা নুমিৎ ১৩নি প্রধান মন্ত্রী ওইরম্মী। মতুংদা ১৯৯৮ ইংগী
মার্চতগী থা ১৩ চুপ্না লৈবাক অসিগী প্রধান মন্ত্রী ওইরমখি। ১৯৯৯ইংগী ওক্টোবরগী
লোকসভা মীখল মতুংদা প্রধান মন্ত্রী ওইনা ৱাশক লৌখিবগা লোয়ননা জৱাহরলাল নেহেরুগী
মতুংদা থংন-থংননা অহুম্লক প্রধান মন্ত্রীগী অফিস পায়বা অহানবা মীশকনি।
অটল বিহারী বাজপায়ী মশাগী
ওইজবা থাদোক্তুনা লৈবাক অসিগী মীয়ামগীদমক কৎথোকপা অমসুং সমাজকী য়াইফনবা চহি ৫০
হেন্না মীয়ামগী সেবা তৌরক্লবা মহাক্কী মগুণবু শকখঙবা ওইনা ২০১৫ ইংগী মার্চ ২৭তা লৈবাক
অসিগী খ্বাইদগী ৱাংবা সিভিলিয়ান মনা ভারত রত্ন পীখি। ১৯৯৪দা ভারতকী খ্বাইদগী
পার্লিয়ামেন্টরীয়ানগী মীংথোল পিখি। ১৯৯২দা পদ্ম ভূষণ মনাসু ফংখি।
অটল বিহারী বাজপায়ী ১৯২৪গী
দিসেম্বরগী তাং ২৫দা মধ্যপ্রদেশকী গ্বালিওরদা পোকখি। অপোকপা মপাগী মমিং কৃষ্ণবিহারি
বাজপায়ী অমসুং মমাগী মমিং কৃষ্ণা দেবী কৌই। লুচিংবা অসিনা লৈখিদবতা রাস্ট্রপতি,
উপ-রাস্ট্রপতি, প্রধান মন্ত্রী অমসুং অতৈ লুচিংবা কয়ানা অৱাবা ফোঙদোক্নখি।
অটল বিহারী বাজপায়ীনা
ইরম্বা শৈরেংশিংগী মনুংদা পনবা য়াবশিং –
টুয়েন্টিৱান পোৱেমস্ (২০০৩)
ক্যা খোয়া ক্যা পায়া (১৯৯৯)
মেরি ইক্যাবানা কবিতম (১৯৯৫)
মেরি ইক্যাবানা কবিতম (হিন্দি
ইদিসন) (১৯৯৫)
স্রেস্থ কবিতা (১৯৯৭) ।।
Pao sing asi ga loinana atei e-pao gi damak


text:
মতুংদা সিল্লুপকী প্রেসিদেন্ট অরাম্বম গৌরগোপাল সিংহনা মীফম মপু ওইদুনা জেনরেল বোদিগী মীফম হৌখি। মীফমনা শ্রী লৌখাম মঙ্গী সিংহবু প্রেসিদেন্ট অমসুং শ্রী হাওরোংবম মনিগোপাল সিংহবু জেনরেল সেক্রেটরী খন্দুনা মীকোক ২১না শাবা থৌশিন কাঙলুপ অমা শেমখি। মীফমদা ৱারেপ ওইনা দূরদশর্ন সেটেলাইট চেনেলদা মনিপুরী থৌরম শন্দোকপীনবা হায়জবা, লক্ষীপুরদা এ আই আরগী এফ এম সেন্টর অমা লীংখৎনবা, আসাম পাব্লিক সাবির্স কমিসনগী পরিক্ষাদা মনিপুরীবু ইলেক্টিব সাবজেক্ট অমা ওইনা লৌখৎনবা হায়জবা, ঐইচ এস এল সি পরিক্ষাগী ৱাহংচে মৈতৈলোনদসু তৌবিনবা ৱাকৎপা, সিল্লুপকী লাইব্রেরী মপুঙ ফানা চৎথবা, খোরিরোল চাং নাইনা ফোঙনবা থৌরাং তৌবা অসিনচিংবা মরুওইবা ৱারেপ ১০ লৌখি।
ঙসিগী অফোঙবা মীফমদা শ্রী হাওবম গৌরহরি সিংহ অমসুং শ্রী চকপ্রম মোহন সিংহবু সাহিত্য ভূষণ অদুগা শ্রী মাইথাম মোহেন সিংহব বাদ্য ভূষণ উপাধি পীদুনা ইকাই খুম্নজখি।
ঙসি শ্রী ইঙুদম বিনোদনা তরাম্না তরাম্না ওকচবগী ৱারোল পীরবা তুংদা লূপকী জেনরেল সেক্রেটরী লোংজম গোপেন্দ্রনা চহিগী রিপোট অমসুং চাগা-চাদিং উৎখি।
থৌরমগা মরী লৈননা শ্রী ওইনাম নীলকণ্ঠ সিংহ অমসুং বরাক ভেলী মৈতৈ কনভেন্সনগী এদভাইজর ৱাংখেম শরৎচন্দ্রসু ৱা ঙাংখি।
নুংথিলদা আসাম য়ুনিভারসিটি, শিলচরগী প্রোফেসার ড. ৱারিবম রঘুমনিনা মোদারেটর ওইদুনা লৈখিদ্রবী মনিপুরী সাহিত্যগী শক্নাইরবা অইবী মহারাজকুমারী বিনোদিনী দেবীগী পুন্সি অমসুং সাহিত্য হায়বা হীরমদা সেমিনার অমসু পাঙথোকখি। নৈন-থৌরমসিদা থোকচোম বিশ্বনাথনা ৱাঙ্গোলসনা – লৈমা নিংথৌকোনগী মহারাজকুমারী বিনোদিনী হায়বা হীরমদা অদুগা এম সি ডি কোলেজ সোনাইগী মনিপুরী দিপাটর্মেন্টকী হেড ঙাঙোম বসন্ট কুমারনা বিনোদিনীগী বড় সাহেব ওংবী সনাতোম্বী হায়বা হীরমদা চে পাথোকখি।
থৌরমসিদা মনিপুর য়ুনিভারসিটিগী প্রোফেসার নহাকপম অরুনা দেবীনা অখন্নবা অতিথি ওইনা শরুক য়াখি।
থৌরমসিগী মনুং চন্না খুন্দ্রাকপম মনিস্না সিংহনা ইবা বরাক তম্পাক্কী মনিপুরী সাহিত্যদা মীৎয়েং অমা হায়বা লাইরিক অমা অমসুং অইবা কৈসাম প্রিয়োকুমারগী ৱারীমচা লাইরিক নোংদি তারকখিদ্রে হায়বা লাইরিক্কী ৱাংলালোনদা শ্রী ওইনাম নীলকণ্ঠনা হন্দোকপা বৃস্টি এলোনা হায়বা লাইরিক অমসু মাইখুম হাংদোকখি।
সিল্লুপকী জেনরেল সেক্রেটরী লোংজম গোপেন্দ্রনা থাগৎ ৱারোল পীখিবগা লোয়ননা ঙসি নোংমা চুপ্না পাঙথোকখিবা থৌরম চীং লেম্না লোয়শিনখি। (সোরস্ : লক্ষীপুর-ওনলাইন)


text:
নুপী অমসুং অঙাংশিংগী চাউখৎ থৌরাং মন্ত্রালয়
মিনিস্ত্রী ওফ ৱুমেন এন্দ চাইল্দ দিবলপমেন্তনা প্রধান মন্ত্রী রাস্ত্রিয় বাল পুরস্কার ২০২১গী নোমিনেসনগীদমক কৌখ্রে
Posted On:
26 AUG 2020 5:06PM by PIB Imphal
মিনিস্ত্রী ওফ ৱুমেন এন্দ চাইল্দ দিবলপমেন্তনা প্রধান মন্ত্রী রাস্ত্রিয়া বাল পুরস্কার ২০২১গী নোমিনেসনগীদমক অঙাংশিং, মী অমতগী ওইবা অমসুং ইন্সতিত্যুসনশিং কৌখ্রে। প্রধান মন্ত্রী রাস্ত্রিয়া বাল পুরস্কারনা লৈবাক অসিগী অফবা অঙাংশিং মী অমতগী ওইবা অমসুং ইন্সতিত্যুসনশিং মনা পীবনি। মনা অসি মখল অনি থোক্না পীরি –বাল শক্তি পুরস্কার অমসুং বাল কালয়ান পুরস্কার অসিনি।
মনা অসি ইকাই খুম্নরিবা ইন্দিয়াগী রাস্ত্রপতিনা রাস্ত্রপতি ভবনগী দর্বার হোলদা চহি খুদিংগী রিপব্লিক দেগী মাংওইনবা চয়োল অদুদা পীবনি। ইকাই খুম্নরিবা ভারতকী প্রধান মন্ত্রীনশু মনা অসি য়েন্থোকই। বাল শক্তি পুরস্কার মনা ফংখ্রবশিংনা নই দিল্লীগী রাজপাথতা জানুৱারিগী ২৬, রিপব্লিক দেগী থৌরমগী পেরেদতা শরুক য়াই।
মরক অসিদা বাল শক্তি পুরস্কারনা পান্দম থম্লিবা অসি মায়কৈ খুদিংদা অথোইবা পুরকপা ঙম্বা অঙাংশিং হায়বদি অনৌবা পুথোকপা, লাইরিক্কী ওইবা, শান্ন খোৎনবা, কলা অমসুং চৎনবি, মীয়াম্গী ওইবা থবক অমসুং থৌনা ফবা অদুগা বাল কালয়ান পুরস্কার অসিনা মীওই অমগী ওইবা নত্ত্রগা ইন্সতিত্যুসন্দা মখোয়গী অমত্তা ঙাইরবা অঙাংশিংগীদমক কৎথোক্লিবা থবক হায়বদি অঙাংশিংগী চাওখৎনবা, অঙাংশিংবু কনবা অমসুং অঙাংশিবু য়াইফনবা তৌবা থবকশিংবা পীবনি।
হায়রিবা অসিগী মরিক চুম্বা পোরমগীদমক পোর্তেল/ৱেবসাইত www.nca-wcd.nic.in অসিদা য়েংবা য়াগনি। ওনলাইন এপ্লিকেসন ফোর্ম থাজিনব খক লৌসিনগনি। অতৈ অতোপ্পা মওংদা ফোর্ম থাজিনলকপশিং মনা লৌবগীদমক অয়াবা পীদ্রি। করিগুম্বা পোর্তেল অসিদা খুদোংচাদবা লৈরবদি, মিনিস্ত্রী অসিদা খংহনগদবনি। হন্দক্কী চহিগী ওইনা ফোর্ম লৌশিনবগী অরোইবা নুমিৎ ১৫.০৯.২০২০ ফাওবা শাংদোক্লি।
মিনিস্ত্রী ওফ ৱুমেন এন্দ চাইল্দ দিবলপমেন্তনা শেংদোরক্লি মদুদি আই.সি.সি.দবল্যু. নেস্নেল ব্রেবরি এৱার্দগী মিংদা লনাই ওর্গানাইজেসন্না মনা খর পীরিবা অসি মিনিস্ত্রীনা মশক খংদ্রি অমসুং হায়রিবসিং অসি মখোয়গা মরী অমত্তা লৈনদে।
****
(Release ID: 1648807)
Visitor Counter : 39


text:
প্রধানমন্ত্রীগী লোইশঙ
প্রধান মন্ত্রীনা গুজরাত্তা মরুওইবা প্রোজেক অহুম শঙ্গাখ্রে
গুজরাতকী লৌমীশিংগীদমক ‘কিষান সুর্য়োদয় য়োজনা’ হৌদোক্লে
য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তরতা লৈবা পেদিয়াত্রিক হার্ত হোস্পিতাল শঙ্গাখ্রে
গিরনারদা রোপৱে শঙ্গাখ্রে
Posted On:
24 OCT 2020 2:01PM by PIB Imphal
ঙসি ভিদিও কনফরেন্সকী খুৎথাংদা প্রধান মন্ত্রী শ্রী নরেন্দ্র মোদীনা গুজরাত্তা মরুওইবা প্রোজেক অহুম শঙ্গাখ্রে।
লৌমীশিংদা পুং ১৬ মৈ ফংহন্নবা কিষান সুর্য়োদয় য়োজনা শ্রী মোদীনা হৌদোকখ্রে । মহাক্না য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তরতা লৈবা পেদিয়াত্রিক হার্ত হোস্পিতাল অমসুং অহমেদবাত্তা অহমেদবাত সিবিল হোস্পিতালদা তেলি-কার্দিওলোজিগী মোবাইল এপ্লিকেসন অমসু হাংদোকখি।
থৌরম অসিদা প্রধান মন্ত্রীনা গিরনারদা রোপৱে অমসু শঙ্গাখি।
থৌরম অদুদা মহাক্না হায়খি মীচম মীয়ামগী কৎথোকপগীদমক মতম পুম্নমক্তা গুজরাত অসি তমজনফম নমুনা অমা ওইদুনা লাক্লি। সুজালাম-সুফ্লাম অমসুং সাওনি স্কিম, কিষান সুর্য়োদয় য়োজনা পায়খৎলবা মতুংদা গুজরাতকী লৌমীশিংগী দরকার ওইবশিং ফংহন্নবা অচৌবা মাইপাকপা অমা পাংথোকপা ঙম্লে। চহি কয়া ইলেকত্রিসিতিগী লমদা গুজরাত্তা পায়খৎখিবা থবকশিংনা য়োজনা অসিগী য়ুম্ফম ওইরে।
মহাক্না হায়খি রাজ্য অসিদা মৈগী ফিবম ফগৎনবা মৈ পুথোকপদগী হৌরগা ফংহনবা ফাওবগী থবকশিং মিসনগী মওংদা পায়খৎলে।২০১০দা পাথান্দা সোলার পৱার প্লান্ত শঙ্গাবা মতমদা, ভারতনা মালেমদা নুমিৎ অমা, মালেম অমা, গ্রিদ অমগী লম্বী তাক্কনি হায়বা কনা অমতনা খনখিদে। হৌখিবা চহি খর অসিদা সোলার পৱারদা ভারত মালেমগী ৫সুবা মফমদা লৈরে অমসুং মখা তানা য়াংনা চাউখৎলি।
কিষান সুর্য়োদয় য়োজনাগী মতাংদা প্রধান মন্ত্রীনা হায়খি মমাংদা লৌমী অয়াম্বা ঈশিং চিংনবা মৈ নুমিদাং খক্তদা ফংলম্মী অমসুং অহিং তুমদনা লৈবা দরকার ওইখি। গিরনার অমসুং জুনাগাধদা লৌমীশিং লম্লক্কী শাশিং থেংনবগী অৱাবা মায়োক্নখি। কিষান সুর্য়োদয় য়োজনাগী মখাদা লৌমীশিংনা অয়ুক পুং ৫দগী নুমিদাংগী পুং ৯ ফাওবা ফেজ অহুমগী মৈ ফংলগনি অমসুং মখোয়গী পুন্সিদা অনৌবা মঙাল অমা ফংলগনি।
হৌজিক পায়খৎলিবা অতোপ্পা থবকশিংদা শোকহন্দনা মৈ ফংহন্নবা অনৌবা থৌরাং পায়খৎপগীদমক প্রধান মন্ত্রীনা গুজরাত সরকার থাগৎখি। স্কিম অসিগী মখাদা মথং চহি ২-৩গী মনুংদা সর্কুইত কিলোমিতর ৩৫০০গী অনৌবা ত্রান্সমিসন লাইনশিং তিংগনি অমসুং লাক্লিবা নুমিৎ খর অসিদা খুঙ্গং লিশিং অমা হেন্না য়োজনা অসি পায়খৎলগনি অমসুং হায়রিবা খুঙ্গংশিংগী অয়াম্বা শরুক ত্রাইবেলশিংগী মফমশিংনি। য়োজনা অসিগী মখাদা গুজরাত শীনবা থুংনা মৈ ফংহনবা মতমদা লৌমী লাখ কয়াগী পুন্সিদা অহোংবা পুরক্কনি।
প্রধান মন্ত্রীনা হায়খি মখোয়গী শেন্থোক শরুক অনি হেনগৎহন্দুনা অমসুং মখোয়না চাদিং তৌবা হন্থহন্দুনা অমসুং মখোয়গী অৱাবশিং কোকহন্দুনা লৌমীশিং মতেং পাংনবা মতমগী হোংলক্লিবা অসিগা ইরোইন্না মখা তানা থবক তৌগদবনি। লৌমীশিংগী শেন্থোক শরুক অনিদা হেনগৎহন্নবা এফ.পি.ওশিং লিংখৎলে, নিম তৈরবা য়ুরিয়া ফংহল্লে অমসুং সোইল হেল্থ কার্দশিং ফংহল্লে অমসুং অনৌবা থবক কয়া পায়খৎলে। অহাংবা লমশিংদা অপীকপা সোলার প্লান্তশিং লিংখৎনবা কুসুম য়োজনা, এফ.পি.ওশিং, পঞ্চায়তশিং অমসুং অসিগুম্বা লুপশিংনা মতেং পাংলি অমসুং লৌমীশিংগী ঈশিং চিংখৎনবা পম্পশিং সোলার ইনর্জিগা শম্নরে। প্লান্তশিং অসিনা পুথোরকপা মৈ লৌমীশিংনা মখোয়গী ঈশিং চিংনবা শীজিন্নগনি অমসুং মখোয়না অহেনবা মৈ য়োনবা য়াগনি।
প্রধান মন্ত্রীনা হায়খি মৈগী মথক্তা গুজরাতনা ইথৈ পীবা অমসুং থক্নবা ঈশিং ফংহনবগী লমদসু শিংথানিংঙাই ওইবা থবক পায়খৎলে। মতম অমদা মীয়াম ঈশিং ফংনবা অৱাবা কয়া মায়োক্নখি অমসুং হৌজিক হান্না খল্লমদবা মওংদা মখোয়গী জিলাশিংদা ঈশিং ফংলে। সরদার সরোবর প্রোজেক অমসুং ৱাতর গ্রিদশিংনা ইকং মায়োক্নরিবা গুজরাতকী মফমশিংদা ঈশিং ফংহনবদা মতেং পাংলে।
মহাক্না হায়খি গুজরাতকী য়ুমথোংশিংগী চাদা ৮০ তোতি ঈশিং ফংলে অমসুং অথুবা মতমদা গুজরাতকী য়ুম খুদিংমক তোতি ঈশিং ফংলগনি। কিষান সুর্য়োদয় য়োজনা অসি হৌদোকপগা লোয়ন্না ঈশিং মরিক অমনা মহৈ-মরোং হেন্না থাবা হায়বা লাইৱা অসি লৌমীশিং কাউবীরোইদবনি। নুংথিলগী মতমদা মৈ ফংহনবা অসিনা লৌমীশিং অপীকপা ইথৈ-লৌখোং শেমগৎনবগী খুদোংচাবা ফংলগনি অমসুং কিষান সুর্য়োদয় য়োজননা রাজ্য অসিদা অপীকপা ইথৈ-লৌখোং শেমগৎপদা মতেং পাংলগনি।
মহাক্না হায়খি ঙসি হাংদোক্লিবা য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তর অসি লৈবাক অসিগী মালেম থাক্কী মচাক-মথুমশিং অমসুং অনৌবা অনা-লায়েংগী খুদোংচাবশিং লৈবা অকক্নবা হোস্পিতাল খরগী মনুংদা অমনি অমসুং ভারতকী খ্বাইদগী চাউবা থম্মোয়গী লায়না লায়েংফম হোস্পিতাল ওইরগনি। অনৌবা হোস্পিতালশিং, মেদিকেল কোলেজশিং লিংখৎপা অমসুং খুঙ্গংশিংদা অফবা অনা-লায়েংগী খুদোংচাবশিং ফংহনবগী লমদা গুজরাতনা শিংথানিংঙাই ওইবা থবক পায়খৎতুনা নেতৱার্ক অমা শেমগৎলে। অয়ুস্মান ভারত স্কিমগী মখাদা গুজরাতকী মীওই লাখ ২১ রোম লেম্না লায়েংবগী খুদোংচাবা ফংলে। গুজরাত্তা হাংদোক্লিবা জন ঔসাদি কেন্দ্র ৫২৫না অহোংবা মমলদা হিদাক-লাংথকশিং ফংহল্লে অমসুং কেন্দ্রশিং অসি হাংদোকপদগী গুজরাতকী মীয়ামগী লুপা করোর ১০০ রোম কনবা ঙম্লে।
প্রধান মন্ত্রীনা হায়খি গিরনার চীংশাং অসি ইমা অম্বেগী লৈফমনি। মসিদা গোরাখনাথ চিংদোল, গুরু দাত্তেত্রেয়া চিংদোল অমসুং জেন লাইশঙ অমা লৈরি। মালেম থাক্কী রোপৱে হাংদোকপা অসিনা ভক্তা কয়া অমসুং লমকোয়বা মীওই কয়া মফম অসিদা লাক্লগনি। মসি বানসকন্থা, বাভাগাধ অমসুং সাতপুরাগী মতুংদা শেমগৎপা গুজরাতকী মরিশুবা রোপৱেনি। রোপৱে অসিনা হৌজিক মীয়ামদা থবক ফংবগী অমসুং শেন-থুমগী খুদোংচাবশিং পীরগনি। মতম কুইনা অৱাবা কয়া খাংদুনা লৈরক্লবা মীয়াম পায়খৎলিবা থবকশিং অসিনা অৱাবশিং কোকহল্লগনি।
লমকোয়ফমশিং শেমগৎনবা পায়খৎলিবা থবকশিংগী মতাংদা প্রধান মন্ত্রীনা হায়খি সিবরাজপুর বিচ ব্লু ফ্লেগ সর্তিফিকেৎ ফংলে অমসুং স্তেচু ওফ য়ুনিতিনা মফম অদুগী মীয়ামদা থবক ফংনবগী খুদোংচাবা কয়া পীরে। মতম অমদা কনা অমতা লাক্লমদবা অহমেদবাদকী কনকারিয়া পাৎ নৌনা শেমগৎলবা মতুংদা চহি অমা মীওই লাখ ৭৫ রোম পাৎ অদু য়েংবা লাকখি অমসুং মীওই লিশিং কয়াগী শেন্দাল লম্বী অমা পীরে। তুরিজম অসি শেন খজিক্তং থাদরগা থবক য়াম্না পীনবা খুদোংচাবা কয়া ফংবা সেক্তর অমনি। গুজরাতকী তোঙান-তোঙানবা লমকোয়ফমশিং অসিগী এম্বেসেদরশিং ওইনবা অমসুং মসি চাউখৎনবা মতেং পাংনবা গুজরাতকী মীয়াম অমসুং মালেম শীনবা থুংনা লৈরিবা গুজরাতমচাশিংদা মহাক্না তকশিনখি।
নুঙগীৱারোল:
কিষান সুর্য়োদয় য়োজনা
নুংথিলগী মতমদা ইথৈগী মৈ পীনবা গুজরাত সরকারগী মখাদা চীফ মিনিস্তর বিজয় রুপানিনা হন্দক কিষান সুর্য়োদয় য়োজনা লাউথোকখ্রে। য়োজনা অসিগী মখাদা লৌমীশিংনা অয়ুক পুং ৫দগী নুমিদাংগী পুং ৯ ফাওবা মৈ ফংগনি। য়োজনা অসিগী মখাদা ২০৩৪ ফাওবদা মৈ ফংহন্নবা মচাক-মথুমশিং শেমগৎনবা রাজ্য সরকারনা লুপা করোর ৩৫০০ কাইথোক্লে। ২২০ কেভি সবস্তেসনশিং শেমগৎপগী মথক্তা, প্রোজেক অসিগী মখাদা সর্কুইত কিলোমিতর(সি কে এম) ৩৪৯০গী ’৬৬-কিলোৱার্ত’ ত্রান্সমিসন লাইন ২৩৪ তিংলগনি।
২০২০-২১গী ওইনা য়োজনা অসিগী মখাদা দাহোদ, পাতান, মহিসাগর, পঞ্চমহল,ছোতা উদয়পুর, খেরা, তাপী, ভালসাদ, অনন্দ অমসুং গির-সোমনাথ কোনশিনগনি। লেমহৌরবা অতৈ জিলাশিং তাঙ্কক নাইনা ২০২২-২৩ ফাওবগী মনুংদা কোনশিনগনি।
য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তরতা লৈবা পেদিয়াত্রিক হার্ত হোস্পিতাল
য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তরতা লৈবা পেদিয়াত্রিক হার্ত হোস্পিতাল অমসুং অহমেদবাত্তা অহমেদবাত সিবিল হোস্পিতালদা তেলি-কার্দিওলোজিগী মোবাইল এপ্লিকেসন অমসু প্রধান মন্ত্রীনা শঙ্গাখ্রে।
য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তর অসি লৈবাক অসিগী মালেম থাক্কী মচাক-মথুমশিং অমসুং অনৌবা অনা-লায়েংগী খুদোংচাবশিং লৈবা অকক্নবা হোস্পিতাল খরগী মনুংদা অমনি অমসুং ভারতকী খ্বাইদগী চাউবা থম্মোয়গী লায়নাশিং লায়েংবা হোস্পিতাল ওইরগনি।
লুপা করোর ৪৭০ চঙনা ইন্সতিতুৎ অসি পাকথোক-চাউথোকপগী থবক চৎথরি। থবক অসি লোইশিল্লবা মতুংদা ফম্মুং মশিং ৪৫০দগী ১২৫১দা হেনগৎলগনি। ইন্সতিতুৎ অসি লৈবাক অসিদা খ্বাইদগী চাউবা শিঙ্গল সুপর স্পিসিএলিতি কার্দিয়াক ইন্সতিতুৎ অমা অমসুং মালেমদা খ্বাইদগী চাউবা শিঙ্গল সুপর স্পিসিএলিতি কার্দিয়াক হোস্পিতাল অমা ওইরগনি।
বিল্দিং অসিদা য়ুহা হাবা ঙাকথোক্নবা য়ুমশারোল, মৈ চাকপা কন্নবা হায়দ্রেন্ত সিস্তেম অমসুং ফাইয়র মিস্ত সিস্তেম য়াওরি। রিছর্স সেন্তর অসিদা ভেন্তিলেতরশিং, আই.এ.বি.পি, হেমোদাইলাইসিস, ই.সি.এম.ও অসিনচিংবা য়াওরবা ভারতকী অহানবা এম্বুলেন্স গারিশিংদা ওপরেসন থিয়েতর য়াওরবা এদভান্স কার্দিয়াক আই.সি.য়ু লৈরগনি। ইন্সতিতুৎ অসিদা ওপরেসন সেন্তর ১৪ অমসুং কার্দিয়াক কেথেতেরাইজেসন লেব ৭ লৈগনি।
গিরনার রোপৱে
২০২০গী ওক্তোবর ২৪দা গিরনারদা রোপৱে শঙ্গাদুনা মালেমগী তুরিজমগী মেপতা গুজরাত অমুক হন্না মশক খঙলগনি। অহানবদা, কেবিন অমদা মীওই ৮ চনবা কেবিন ২৫-৩০ লৈগনি। রোপৱে অসিনা মিনিত ৭.৫কী মনুংদা কিলোমিতর ২.৩ চেনগনি। মসিগী মথক্তা, রোপৱে অসিনা গিরনার চিংশাংগী মহৌশাগী ফজবা শক্তমশিং য়েংনবা খুদোংচাবসু পীগনি।
*****
(Release ID: 1667355)
Visitor Counter : 49
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
ডেমোক্রেসি হায়বসি মমিং লৈরবা আমেরিকা গী প্রেসিডেন্ট আব্রাহাম লিংকন না হায়বীরম্বদা “মীয়াম্না সেম্বা, মীয়ামগী ওইবা, মীয়ামগী দমক লৈবা সরকার ” হয়না তাকপিরম্লি।
উখরুল গী ইলেক্সন ডিপার্টমেন্ট আসিনা মতম নাইবদা মীয়ামগী মীখল পাঙথোক্তুনা লমদম অসিবু মশক নাইবা ডেমোক্রেসি চৎপ লৈবাক ওইহন্বদা মরু ওইবা থৌদাং লৌদুনা লাক্লি। মসিদা নত্তনা ইলেক্সন গী মরু ওইবা থবক শিং অমদি ফেসিলিটি কায়া পীজরি।
ডিপার্টমেন্ট অসিনা ইলেক্সন পাঙথোকপা খক নত্তনা ইলেক্সন গী ইলেক্টোরেল রোল দা মিং চনবা , মিং লৌথোকপা অমসুং মরি লৈনবা ফেসিলিটি শিংসু প্রজা মীয়ামদা পীজরি। ডিপার্টমেন্ট অতোপ্পা অমসুং এসডিও/এইআরও শিংগা খুৎশম্নদুনা মতম নাইবদ SVEEP পাঙথোক্তুনা মীয়ামগী ইলেক্টোরেল রোল দা মিং চনবদসু খুদোং চাবা ফংহল্লি।


text:
শিপ্পিং মন্ত্রালয়
উত্তর প্রদেসকী অয়োধ্যাদা সারয়ু তুরেলদা অথুবদা ‘রামায়ন ক্রুইজ সর্বিস’ হৌদোক্লগনি
শেংলবা সারয়ু তুরেলদা অহানবা ওইনা লকজরি ক্রুইজ সর্বিস লৈরগনি
শেংলবা অয়োধ্যা সহর য়েংবা লাকপা ভাক্তশিংদা ঈশ্বরগী খোঙচৎকী অঙকপা থৌদোকশিং খঙহন্নবা প্রোজেক অসিনা পান্দম থম্লি
Posted On:
01 DEC 2020 3:51PM by PIB Imphal
অয়োধ্যাদা সারয়ু তুরেলদা অথুবদা ‘রামায়ন ক্রুইজ তুর’ হৌদোক্লগনি। ক্রুইজ সর্বিস থবক ওইনা পায়খৎনবগীদমক পোর্তস, সিপ্পিং অমসুং ৱাতরৱেজগী য়ুনিয়ন মিনিস্তর শ্রী মনসুখ মান্দাবিয়ানা লুচিংদুনা ঙসি হন্না য়েংশিনবা মীফম অমা পাংথোকখ্রে।
মসি উত্তর প্রদেসকী অয়োধ্যাদা সারয়ু তুরেল(ঘাগ্রা/নেসনেলৱাতরৱেজ-৪০)দা অহানবা হৌদোকপা লকজরি ক্রুইজ সর্বিস ওইরগনি। শেংলবা তুরেল সারয়ুগী মমিং চৎলবা ঘাতশিং ফাওদুনা হোনবা মতমদা অসিগুম্বা মখলগী স্পিরিচুএল ওইবা খোঙচৎশিংগী অঙকপা থৌদোকশিং মতাংদা ভাক্তশিংদা ফাওহন্নবা প্রোজেক অসিনা পান্দম থম্লি।
(থৌরাং তৌরিবা ক্রুইজ ভেসেল অদুগী ৩-দি দিজাইন(কলাকার অমনা য়েকপা)
ক্রুইজ অদুদা মালেম থাক্কী অশোই-অঙাম থোক্তনবা থবকশিং অমসুং চেকশিন-থৌরাংগা লোয়ন্না অকে-অমৌগী নুংঙাইবা অমসুং খুদোংচাবশিং য়াওগনি। ক্রুইজ অদুগী মনুংগী শরুক অমসুং বোর্দিং পোইন্ত অদু রামচরিতমানসকী পান্দমদা য়ুম্ফম ওইগনি। মপুংফানা এয়র-কন্দিসন তৌরবা মীওই ৮০ চনবা ক্রুইজ অসি ঘাতশিংগী ফজবা য়েংনবা অপাকপা মিংশেলগী থোঙনাওশিং পানগনি। লমকোয়বা মীওইশিংগী নুংঙাইনবা ক্রুইজ অদুদা চাকশঙ অমসুং চাফম থকফম য়াওগনি। অকোয়বগী ফিবমদা অকায়বা অমত্তা থোকহন্দনবা ক্রুইজ অসিদা বাইও তোইলেতশিং অমসুং হায়ব্রিদ ইঞ্জিন সিস্তেমশিং য়াওরি।
লমকোয়বা মীওইশিং পুং ১-১.৫ শাংবা ‘রামচরিতমানস তুর’ শরুক য়াহনবা মতমদা, ভাগবান রাম পোকপদগী হৌরগা মহাক্না নিংথৌ ফম্বাল তোংবা ফাওবা য়াওবা গোশ্বামি তুলসিদাসগী রামচরিতমানসতা য়ুম্ফম ওইবা অখন্ননা পুথোকপা মিনিত ৪৫-৬০গী ভিদিও ফিল্ম উৎকনি। অপুনবা খোঙচৎ অদু কিলোমিতর ১৫-১৬ শাংগনি। রামায়নগী তোঙান-তোঙানবা তাঙ্ককশিংনা ইথিল পীবা সেলফি পোইন্তশিং লৈগনি অমসুং থৌরম কয়া পাংথোক্কনি। তুর অদুগী অরোইবদা মীওই খুদিংমক্না থৱায় য়াওনা শরুক য়াবা য়াগদবা সারয়ু আর্তি পাংথোক্কনি।
ভারতকি মমিং চৎলবা ইপিক রামায়নদা অয়োধ্যা অসি ভাগবান রামগী পোক্নফম্নি হায়না পল্লি। অয়োধ্যা অসি হিন্দুশিংগী খ্বাইদগী মরুওইবা লাইখুরুম্ফম তরেৎ(মোক্ষদায়িনি সাপ্ত পুরিস)কী অহানবনি। য়ু.পি তুরিজমগী দেতা মতুংইন্না, ২০১৯দা চাউরাক্না অয়োধ্যাদা চহি অমদা লমকোয়বা মীওই করোর ২ লাকখি হায়রি। রাম মন্দির শাবা লোইরবা মতুংদা, সহর অসিদা লাকপা লমকোয়বা মীওই মশিং হেনগৎলক্কনি হায়না থাজনরি।
‘রামায়ন ক্রুইজ তুর’না য়াম্লবা লমকোয়বা মীওইশিং মশিং য়াম্না চিংশিনবগী মথক্তা মসিনা লমদম অদুদা হকথেংন্না অমসুং নাকোইন্না থবক কয়া ফংহনগনি। ক্রুইজ সর্বিস মপুংফানা ফজনা পাংথোকপা য়ানবা পোর্তস, সিপ্পিং অমসুং ৱাতরৱেজ মিনিস্ত্রিনা দরকার ওইবা মচাক-মথুমশিং ফংহনগনি।
****
(Release ID: 1677488)
Visitor Counter : 40


text:
Category: ফ্যাস্টিভ্যাল
লাই হরাউববু করেমনবীগনু
মিরর ওনলাইন ডেস্কঃ হৌজিক আসাম অমদি মণিপুরগী তোঙান-তোঙানব মফম কয়দা পাক-শন্না পাঙথোকনরিবা লাই হরাউবগী থৌরমশিং অসি কাঙলোন চুম্না পাঙথোকনবা উমংল [...]
জেএন ডান্স একাডেমিগী সোলো দান্স ফেষ্টিবেল লোইশিনখ্রে
‘আর্টিস্টতা ধর্ম্ম জাতিগী ওইবা খেন্নবা লৈতে’ - লৈশেম্বা সনাজাওবা `কবুই অমদি মৈতৈ পাঙলগী নিঙোল অনিনা জগোয় উৎতুনা অয়েংবশিংগী পুক্নিং চীংশিনখ্রে' ইম্ফা [...]
ত্রিপুরাগী অভয়নগরদা লৈবা ইবুধৌ পুথিবা লাই হরাওবগী থৌরম হৌগৎখরে
মিরর ওনলাইন ডেস্কঃ মণিপুর মপানদা চোইজাইননা মশিং লিক্না খুনদারিবা মৈতৈ খুনাইনা ইপা-ইপু হাকতকতগী উমং লাই ইরাৎ থৌনি চৎথরকপা হান্নগী মতৌগুম ত্রিপুরাদা নুম [...]
সিলেট লৈপাক পঞ্চায়েতকী ‘গূরুকীর্ত্তন’ পাঙথোকখ্রে
মিরর পাউমীঃ মালেমদা কোভিদ-১৯ গী চৈথেংদগী কোকচবা নিজবা ওইনা শ্রীশ্রী নরোত্তম দাস ঠাকুর মহাশয়গী নোঙ্গাখ্রবা নুমিৎ নিংশিংবা ওইনা সিলেট পঞ্চায়েতকী বৈষ্ণ [...]
ঙসি ঢাকাবাড়ীদা নুপা রাসলীলা
আগরতলাঃ তখেনগী পুৱারীদা চহী ৫০ রোমগী মতুংদা বিশালগড় সাব ডিভিশন মখাদা লৈবা মৈতৈ খুঞ্জাও ঢাকার বাড়ীদা হন্দক চহী নুপা রাসলীলা পাঙথোক্কদৌরি। ঙসি ডিসেম্বর [...]
রাধানগরদা ২২২ শুবা ঐতিহাসিক মহারাস লোয়ননা ত্রিপুরাগী মফম কয়াদসু রাসলীলা পাংথোকখ্রে
আগরতলাঃ রাধানগরগি শ্রী শ্রী রাধামাধব দেবতা বাড়ী মান্ডবতা তখেনগী ঐতিহাসিক মহারাস জগোই পাঙথোকখ্রে। চৎখিবা নভেম্বর তাং ২৯, নিশিথ পুর্নিমাগী থাবল্লক্তা [...]
6 / 6 POSTS


text:
খুরুমজরি!
মধ্য প্রদেশকী রাজ্যপাল ওইরিবা অমসুং ঐহাক্কী মমাংঙৈগী মরূপ শ্রী মঙ্গুভাই পতেল অসি আদিৱাসিশিংগী য়াইফ-থৌরাংগীদমক, আদিৱাসিগী খুন্নাই অসি চাউখৎনবগীদমক্তা মহাক্কী পুন্সিবু কত্থোকখিবা অদুগুম্বা মীওই অমনি। অসিগুম্বা মধ্য প্রদেশকী রাজ্যপাল ওইরিবা শ্রী মঙ্গুভাই, মুখ্য মন্ত্রী শ্রী শিবরাজ সিংহ, রাজ্য সরকারগী অতৈ মন্ত্রী পুম্নমক, এম.পি.শিং, এম.এল.এ.শিং অমসুং মধ্য প্রদেশকী তোঙান-তোঙানবা শরুকশিংদা লৈরিবা ইচিল-ইনাও পুম্নমক খুরুমজরি!
প্রধান মন্ত্রী গরীব কল্যান অন্ন য়োজনাগী মখাদা চেং-হৱাই য়েন্থোকপগী থবক তৌরিবা অসিগীদমক ময়াম পুম্নমক্তা নুংঙাইবা ফোঙদোকচরি। ঙসি স্কীম অসিগী মখাদা পুন্না বেনিফিসিয়রী করোর ৫রোমদা কান্নবা ফংহন্নবা মধ্য প্রদেশতা অচৌবা কেম্পেন অমা চত্থরি। স্কীম অসি অনৌবা নত্তে, চহি অমা মখাইগী মমাংদা কোরোনা হৌরকপা মতম অদুদগী হৌদুনা লৈবাক অসিগী লায়রবা মীওই করোর ৮০ হেনবদা মখোয়গী ময়ুমশিংদা লেম্না রাসন ফংহনদুনা লাক্লি। অদুবু ঐহাক্না লায়রবশিং অদুগী মরক্তা চৎতুনা মখোয়গা ৱারী শানবগী খুদোংচাবা ফংখিদে। ঙসি মধ্য প্রদেশ সরকারনা নখোয় পুম্নমক উনবগী খুদোংচাবা অমা ঐঙোন্দা পীবীরে। ঙসি ঐহাক্না অরাপ্পা মফমদা লৈরিবা ঐহাক্কী লায়রবা ইচিল-ইনাওশিং উবা ফংজরে অমসুং মখোয়গী থৌজালশিং ফংজরে অমসুং মসিনা মরম ওইরগা ঐহাক্না লায়রবশিংগীদমক্তা করিগুম্বা অমা নত্ত্রগা অমদি তৌবা ঙমজরি। নখোয়গী থৌজালশিং অদুদগী ঐহাক্না থৌনা ফংজরি মরম অসিনা প্রোগ্রাম অসি চহি অমা মখাই চত্থবা ঙমজরিবনি. অদুবু ঙসি ঐহাক্না নখোয় পুম্নমক উনা ফংজরে। হৌজিক ঐহাক্না খুদোংথিবা অসিগী মতাংদা মধ্য প্রদেশকী ইচিল-ইনাও খরাগা ৱারী শারম্বনি। সরকার অসিদগী লেম্না চেং-হৱাই পীবা অসিনা ইমুং খুদিংমক্তা চাউনা মতেং ওইরি।মখোয়গী ৱাহৈশিংদা অপেনবা পোকবগী মমি তাই, মখোয়দা থাজবা উবা ফংই। অদুম ওইনমক য়াম্না নুংঙাইত্রিবদি ঙসি মধ্য প্রদেশকী জিলা কয়াদা ঈশিং-ঈচাউ অমসুং নোং চুংবগী অৱাবা ফীভম মায়োক্নরি।ঐহাক্কী মরূপ কয়াগী পুন্সি অমসুং হিংনবগী পাম্বৈশিং অনিমক্তা শোকহল্লি। অৱাবা তারিবা পুংফম অসিদা ভারত সরকার অমসুং লৈবাক মীয়াম্না মধ্য প্রদেশকীদমক লেপ্লি। শিবরাজজী অমসুং মহাক্কী কাংলুপনা মশামক্না মফমশিংদা চৎলি অমসুং রিলিফ অমসুং রেসক্যুগী থবক খোঙজেল য়াংনা পাইখৎলি। এন.আর.দি.এফ. ওইরসু, সেন্ত্রেল ফোর্স নত্ত্রগা ঐখোয়গী এয়র ফোর্স পর্সনেল ওইরবসু রাজ্য সরকারনা ফীভম অসি লাকশিন্নবা হোৎনবদা মথৌ তাবা মতেং পুম্নমক ফংহল্লি।
ইচিল-ইনাওশিং,
খুদোংথিবা অমা হেক্তা ওইরবসু মদুগী চৈথেং শিনবা থুংবদা, অরাপ্পদা য়ৌই। কোরোনাগী মওংদা মীওইবা জাতি পুম্বগী মথক্তা চহি চামা অসিগী খ্বাইদগী চাউবা খুদোথিবা নংখি। মমাংগী চহি হৌরকপা মতমদা মালেমগী লৈবাক অমত্তনা অসিগুম্বা অৱাবা অসি থেংনগনি খংদ্রিঙৈ মতমদা, মমাংগী চহিগী অঙনবা শরুক্তা কোরোনা শন্দোকপা হৌরকপা তমদা, মালেম পুম্বগী মীৎয়েং অসি খুদক্তা হেল্থ ফেসিলিতীশিংদা থমখি। মীপুম খুদিংমক চংদুনা মখোয়গী মেদিকেল ফেসিলিতীশিং মপাঙ্গল কনখৎহন্নবা হোৎনখি। অদুবু ঐখোয়গী মীশিং য়াম্না য়াম্বা ভারত অসিগী ওইনদি মালেম পুম্বগা য়েংনবদা শীংনবা অসি হেন্না চাউখি মরমদি ঐখোয়গী মীশিং অসি অদুক্কী মতিক য়াম্মি। ঐখোয়না কোরোনা ঙাকথোক্নবা অমসুং লায়েংনবা মেদিকেল ইনফ্রাস্ত্রকচর শেম-শাবা তাখি অমসুং খুদোংথিবা অসিদগী থোরকপা অতৈ অৱাবশিং অসিসু কোকহনবা হোৎনবা তাখি। কোরোনা ঙাকথোক্নবা মালেমগী অকোইবদা থবক লেপখি, চত্থোক-চৎশিন তৌবদা অথিংবা থমখি। খোঙথাং অসিনা মরম ওইরগা ভারত্তা খুদোংচাদবা কয়া অমা থোরকখি। খুদোংথিবা অসি নংলবসু ঐখোয়না পুন্না থবক তৌমিন্নখি। ঐহাক্না মীওই করোর কয়াদা লেম্না রাসন ফংহনদুনা কনাগুম্বা অমত্তা চরা হেনদনবা হোৎনখি। মরূপ কয়ানা থবক্কীদমক খুঙ্গংদগী শহরদা চৎখি মখোয়গীদমক ঐখোয়না চান্না থক্নবা অমসুং লৈফম চাফম শিনখি অমসুং মখোয়না মখোয়গী খুঙ্গংশিংদা হনবা মতমদা থবক তৌনবগীসু শিল-লাংখি।ভারতকী মফম খুদিংমক্তা খুদোংচাদবশিং অসি ঐখোয়না মায়োক্নবা তাখি, মসিনা মালেমগী অতৈ মফমশিংগা য়েংনবদা ভারতকী ওইনা লাঞ্জং অসি অমসুং শীংনবা অসি হেন্না চাউখি।
অদুবু মরূপশিং,
শীংনবনা ফনা চাউরবসু লৈবাক অমনা পুন্না অমত্তা ওইনা মায়োক্নরবা মতমদা লম্বীশিং থোরক্কনি, সমস্যা অদু কোকহনবা ঙমগনি। কোরোনানা থোকহনবা খুদোংথিবা অসি লাকশিন্নবা ভারতনা লালোং য়াৎপদা লায়রবশিংদা মরু ওইবা মীৎয়েং থমখি। প্রধান মন্ত্রী গরীব কল্যান অন্ন য়োজনা নত্ত্রগা প্রধান মন্ত্রী গরীব কল্যান রোজগার য়োজনা ওইরবসু অহৌবা নুমিৎতগী লায়রবশিং অমসুং শিন্মীশিংগী চান্না থক্নবা অমসুং থবক পীবদা মীৎয়েং থমখি। হায়রিবা মতম অসিদা ইরৈবাকচা করোর ৮০ হেনবদা লেম্না রাসন পীখি। গেহু, চেং অমসুং হৱাই খক্তা নত্তনা লোকদাউন মনুংদা লায়রবা ইমুং করোর ৮ হেনবদা লেম্না চাকথোং গ্যাসসু ফংহনখি। মীওই করোর ৮০দা চেং-হৱাই অদুগা মীওই করোর ৮দা গ্যাস পীখি। মসিদা নত্তনা ইচে-ইচল করোর ২০ হেনবগী জন ধন বেঙ্ক একাউন্তশিংদা হকথেংননা লুপা করোর লিশিং ৩০ ত্রান্সফর তৌখি। লৌমীশিং অমসুং শিন্মীশিংগী বেঙ্ক একাউন্তশিংদা লুপা করোর লিশিং কয়াসু দিপোজিৎ তৌখি। নুমিৎ নিনিগী মতুং, ওগস্ত ৯দা লৌমীগী ইমুং করোর ১০-১১রোমদা মখোয়গী বেঙ্ক একাউন্তশিংদা হকথেংননা লুপা করোর লিশিং কয়া ত্রান্সফর তৌগদৌরি।
মরূপশিং,
শিল্লি-লাংলিবশিং অসিগা লোইননা ভারতনা মেদ ইন ইন্দিয়া ভেক্সিনদা মপুং ফানা মীৎয়েং থম্লি।মসিনা মরম ওইরগা ঙসি ভারতকী মশাগী ভেক্সিন লৈরিবনি। ভেক্সিন অসি কান্নবা ফংই লোইননা খুদোংথিনীংঙাই ওইদে। শুপ্নগী ঙরাংতা ভারতনা ভেক্সিন দোজ করোর ৫০ কাপখিবগী য়াম্না মরু ওইবা তাঙ্কক অমা লানখ্রে। ভারতনা চয়োল অমদা কাপ্লিবা ভেক্সিনগী মশিং অসিনা অতৈ লৈবাক কয়াগী অপুনবা মীশিংদগী হেল্লি। মসি অনৌবা ভারত অমগী, মরোমদোম লেপচবা ঙম্বা ভারতকী অনৌবা মতিক-ময়াইনি। করিগুম্বা মতমদা মালেমগী অতৈ লৈবাকশিংদগী ঐখোয়না শোত্থহৌবা য়াওই। ঙসি ঐখোয়না মালেমদগী খোঙফম কয়া মাংদা চৎখৎনা লৈরি। লাক্কদৌরিবা মতমশিংদা ঐখোয়না তীকা থাদোকপগী খোঙজেল অসি য়াংখৎহনবা মথৌ তাই।
মরূপশিং,
কোরোনানা ওইহল্লিবা ফীভম অসিদা ভারতনা অমত্তা ওইনা থেংনরিবা হীরমশিংগী মশিং অসিনা ঐখোয়গী লৈবাক্কী মপাঙ্গল উৎলি। ঙসি অতৈ রাজ্যশিংদা থবক তৌরিবা শিন্মীশিংগী খুদোংচানবা ৱন নেসন, ৱন রাসন কার্দকী খুদোংচাবা ফংহল্লি। অচৌবা শহরশিংদা ফিয়র রেন্তকী স্কীমশিং হৌদোক্তুনা শিন্মীশিং স্লমশিংদা লৈহনদনবা হোৎনরি। লম্বীদা ভেন্দর হাংবা অমসুং থেলদা পোৎ য়োনবা ঐখোয়গী ইচিল-ইনাওশিং, ঐখোয়গী মরূপশিংনা মখোয়গী বিজিনেস অমুক হন্না হৌনবা মখোয়দা পি.এম. স্বনিধিগী মখাদা বেঙ্কশিংদগী শেন্থং লৌবা য়াহল্লি। শেল চংদবা অমসুং অরায়বা লোনশিং ফংহল্লি। ঐখোয়গী কনস্ত্রক্সন সেক্তর, ঐখোয়গী ইনফ্রাস্ত্রকচর সেক্তর অসিনা থবক চাউনা পীরি। মরম অসিনা লৈবাক শিনবা থুংবদা ইনফ্রাস্ত্রকচর প্রোজেক্তশিং মখা চত্থনবা থবক পাইখৎলি।
মরূপশিং,
মালেমশিনবা থুংবদা হিংনবগী লম্বীগী অৱাবা মায়োকনরিঙৈ অসিদা ভারত্তা য়ারিবা মখৈ শোকহনদনবা হোৎনরি। মসিগীদমক মমাংগী চহিদা খোঙথাং কয়া লৌখৎখ্রে অমসুং হৌজিকসু লেপ্তনা লৌখৎলি। অপীক-অপীকপা মাইক্রো ইন্দস্ত্রীশিংদা লুপা করোর লাখ কয়া কয়া পীথদুনা মখোয়গী থবক মখা চত্থহল্লি। সরকারনা লৌউ-শিংউ অমসুং মসিগা মরী লৈনবা থবক-থৌরমশিংসু মখা চত্থনবা য়েংশিনখি। হীরম অসিদা মধ্য প্রদেশনা শীংথানীংঙাই ওইবা থবক অমা তৌখ্রে। মধ্য প্রদেশতা লৈরিবা লৌমীশিংনা রেকোর্দ ওইনা পোত্থোক পুথোক্লি, সরকারনা রেকোর্দ ওইনা পোত্থোকশিং এম.এস.পি.দা লৈখি। হন্দক্তি এম.পি.দা গেহু লৈশিন্নবা লৈবাক অসিগী ওইনা প্রোক্যুর্মেন্ত সেন্তর মশিং খ্বাইদগী য়াম্না হাংদোকখি হায়না ঐঙোন্দা খঙহল্লকখি। মধ্য প্রদেশনা লৌমী লাখ ১৭ হেনবদগী গেহু লৈশিনখি অমসুং মখোয়দা হকথেংননা লুপা করোর লিশিং ২৫ ত্রান্সফর তৌখি।
ইচিল-ইনাওশিং,
দবল ইঞ্জিন ওইবা সরকারগী খ্বাইদগী অচৌবা কান্নবা অসি কেন্দ্র সরকারগী স্কীমশিং অসি রাজ্য সরকারনা মখা তানা ফগৎহল্লি অমসুং মসিগী শক্তি হেনগৎহল্লি। স্কিল দিবেলপমেন্ত, হেল্থ ইনফ্রাস্ত্রকচর, দিজিতেল ইনফ্রা, রেল-রোদ কনেক্তিবিতী ওইরবসু মধ্য প্রদেশতা থবক পুম্নমক খোঙজেল য়াংনা পাইখৎলি। শিবরাজজীগী লুচিং মখাদা মধ্য প্রদেশপু মতম শাংনা বিমারু রাজ্যনি হায়না খঙনরম্বা অদু কোকহনবা ঙমখ্রে। মসি নৎলমদবা তারবদি এম.পি.গী লম্বী-থোংগী হান্না ওইরম্বা ফীভম অদু ঐহাক্না হৌজিকসু নীংশিংলি। মফম অসিদা মতম অদুদা অচৌ-অচৌবা স্কেমশিংগী পাউতনা থল্লমখি। ঙসি এম.পি.গী শহরশিংদা লুনানবা অমসুং চাউখৎ-থৌরাংগী অনৌবা পেরাদিমশিং শেমলি।
ইচিল-ইনাওশিং,
ঙসি সরকারগী স্কীমশিং হেক হৌদোকপগা খোঙজেল য়াংনা ইমপ্লিমেন্ত তৌরিবা অসি সরকারনা মথৌ তৌবগী মওংদা করিগুম্বা অহোংবা অমা লাকপননি। মমাংগী সরকারগী সিস্তেমদা অশোইবা অমা লৈরমখি। মহাক মশানা লায়রবশিংগী মরমদা ৱাহংশিং হংজৈ অমসুং মশানা পাউখুমশিং পীজৈ। কান্নবা অসি য়ৌহল্লিবা মীওইশিং অদুগী মমাংদা করিসু খনবীরমদে। লায়রবশিংনা করিগীদমক লম্বী-থোং মথৌ তারিবনো, মহাক্না অহানবদা মথৌ তারিবা অসি চেং-চাক্নি হায়না মীওই খরনা খল্লম্মি। মীওই খরনা অমুক হায় লায়রবনা চাকথোং গ্যাস করিগী মথৌ তারিবনো, মহাক্না শীংনা চাক থোংবা য়াইনা। থমজিন্নবা শেল লৈতবা মীওইশিংদা বেঙ্ক একাউন্তগী কান্নবা অসি করিনো হায়না ৱাখল্লোন ফোঙদোক্নরকখি। নখোয়না বেঙ্ক একাউন্তদা হায়রিবা করিগীনো? লায়রবশিংদা লোন পীরগা মখোয়না করম্না মদু শিংগৎলক্কনি? হায়না ৱাহংশিংসু লাকখি। দেকেদ কয়া ৱাহংশিং অসিনা লায়রবশিংবু খুদোংচাবা অসি ফংহনদনা লাকখি। মসিনা থবক তৌদনবা অচৌবা মরম অমা ওইদুনা লাকখি। লম্বী-থোংনা লায়রবদা য়ৌখিদে, লায়রবনা চাকথোং গ্যাস ফংখিদে, লায়রবনা মৈ ফংখিদে, লায়রবগী পক্কাগী য়ুম শাবীখিদে, লায়রবগী বেঙ্ক একাউন্ত হাংহনদে, লায়রবদা ঈশিংসু য়ৌহনখিদে। পুম্নমক অসিগী মরমদা দেকেদ কয়া লায়রবশিংদা খুদোংচাবশিং অসি ফংহনদনা লাকখি অমসুং লায়রবশিংনা নোংমগী মথৌ তাবশিংগীদমক নুমিৎ চুপ্পা ৱানা হোৎনদুনা লাকখি, ঐখোয়না মসি করি হায়না হায়বা য়াই? নোংমদা লায়রবা হায়বা ৱাহৈ অসি মচিলদগী ১০০রক তাবা ফংই, লায়রবগী মতাংদা ঈশৈ শকই। অদুবু মখোয়না উৎলিবা শাজৎ অদুদি ঐখোয়গী মফম অসিদা হিপোক্রেসী হায়না খঙনৈ। মখোয়না খুদোংচাবা অমত্তা ফংহনদনা শিন্দা খক্তা মীনুংশি উৎলি। অদুবু ঐখোয়দি পুম্নমক অদু থেংনরক্লে, নখোয়গুম্বা মীওই কয়াগা মরক্তা হৌরকখি, নখোয়গী নুংঙাইবা অৱাবা অসি মুন্না খংই, মরম অসিনা ঐখোয়না নখোয়গুম্বা মীওইশিংগীদমক থবক তৌরিবনি। ঐখোয়না সিস্তেমনা পীবা চৈথেং খাংদুনা লাকখি! মরম অসিনা হৌখিবা চহিশিংদা লায়রবশিংদা মপাঙ্গল হাপ্নবা অমসুং মখোয়দা শক্তি পীনবা হোৎনদুনা লাকখি। ঙসি খুঙ্গং-খুঙ্গংদা লম্বী শেম্লে, অনৌবা থবক্কী খুদোংচাবা ফংহকে, লৌমীশিংনা কৈথেল য়ৌবা ঙম্লে, লায়রবশিংনা অনা-অয়েক য়াওরকপা মতমদা মতম চানা হোস্পিতাল য়ৌবা ঙমজরে। লৈবাক অসিদা লৈরিবা লায়রবশিংগী জন ধন একাউন্তশিং হাংবনা লায়রবশিংনা বেঙ্কিং সিস্তেমগা শম্নবা ঙম্লে। ঙসি দলালি চাবা মীওইশিং য়াওদনা কান্নবশিং হকথেংননা ফংবা ঙমজরে, মহাক্না লোনশিং লায়না ফংলে। পক্কাগী য়ুম, মৈ, ঈশিং, গ্যাস অমসুং তোইলেৎনা লায়রবশিংদা ইকাই খুম্নবা অমসুং থাজবা পোকহল্লে। মখোয়বু ইকাইবা অমসুং অৱাবা নংবদগী কোকহনবীরে। মসিগা মান্ননা ঙসি মুদ্রা লোনগী খুত্থাংদা মশানা মশাবু থবক পীজবা মীওই করোর কয়া লৈবতা নত্তনা মখোয়না অতৈদসু থবক পীবা ঙম্লে।
মরূপশিং,
লায়রবশিংনা দিজিতেল ইন্দিয়া, অহোংবা দেতা, ইন্তর্নেৎকী মরমদা খনদে হায়না হায়রম্বা মীওইশিং য়েংঙু ঙসি মখোয়না দিজিতেল ইন্দিয়াগী শক্তি অদু উবা ফংলে।
ইচিল-ইনাওশিং,
লৈবাক অসিদা খুঙ্গংশিং, লাবরবশিং, আদিৱাসিশিং শক্তি পীনবা অতোপ্পা অচৌবা কেম্পেন অমসু হৌদোকখ্রে। কেম্পেন অসিনা হেন্দিক্রাফ, হেন্দলুম, ঐখোয়গী ফী শাবগী খুৎশা হৈবা অসিবু থৌগৎকনি। কেম্পেন অসি লোকেলগীদমক ভোকেল ওইনবনি। ৱাখল্লোন অসিগা লোইননা ঙসি লৈবাক অসিনা নেস্নেল হেন্দলুম দে পালন তৌরি অমসুং ঐখোয়না নীংতমখিবগী চহি ৭৫ শুরকপগী পালন তৌরিবা, ঐখোয়না আজাদী কা অমৃত মহোৎসব পালন তৌরিবা মতম অসিদা ওগস্ত ৭কী মরু ওইবা অসি হেন্না হেনহল্লি। নুমিৎ অসিদা, ১৯০৫কী ওগস্ত ৭তা স্বদিশি ইহৌ হৌখি। পুৱারী ওইরবা নুমিৎ অসিদগী ইথিল লৌদুনা ওগস্ত ৭ অসি হেন্দলুমদা দেদিকেত তৌখি। মসিনা ঐখোয়গী খুঙ্গংদা , আদিৱাসিগী লমশিংদা লৈরিবা নীংথিরবা ক্রাফমেন, নীংথিরবা আর্তিস্ত অসিবু ইকাই খুম্নবা উৎনবা অমসুং মখোয়গী প্রদক্তশিংগী প্লেৎফোর্ম পীনবা নুমিৎ অমনি।
ইচিল-ইনাওশিং,
ঙসি লৈবাক অসিনা আজাদী কা অমৃত মহোৎসব পালন তৌবা অসিদা হেন্দলুমগী নুমিৎ অসি হেন্না মরু ওইবা হেনগৎলি। ঐখোয় পুম্নমক্না ঐখোয়গী তরেং, ঐখোয়গী খাদিনা ঐখোয়গী নীংতম খোঙজংদা চাউনা শরুক তমখি হায়বা খংই। চহি খরা অসিদা লৈবাক অসিনা খাদিদা চাউনা ইকাই খুম্নবা উৎলি। মতম অমদা মিরাইবীরুরবা খাদি অসি ঙসিদা অনৌবা ব্রান্দ অমা ওইররে। ঐখোয়না নীংতমখিবগী চহি ১০০ শুরকপগী অনৌবা মাইকৈদা চংশিল্লি, ঐখোয়না নীংতমখিবা অদুদা খাদিনা লৌখিবা থৌদাং অদু মপাঙ্গল কনখৎহনবা তাই। মরোমদোম লেপচবা ভারত অমগীদমক ঐখোয়না লোকেলগীদমক ভোকেল ওইবা তাই। মধ্য প্রদেশধা খাদিদগী হৌরগা মুগা ফাওবগী হেন্দিক্রাফকী নীংথিজরবা নাৎ অমা লৈ। ঐহাক্না নখোয় পুম্নমক্তা, লৈবাক পুম্বদা লাক্কদৌরিবা হরাও-কুহ্মৈ অসিদা শোইদনা হেন্দিক্রাফকী লোকেল প্রদক্তশিং লৈবীনবা, ঐখোয়গী হেন্দিক্রাফ শৌগৎপীনবা হায়জরি।
অমসুং মরূপশিং,
হরাও-কুহ্মৈগী নুংঙাইবা ফোঙদোক্লিঙৈ মনুংদা ঐখোয়না কোরোনাবু কাউথোকপা তৌরোইদবনি। ঐখোয়না কোরোনাগী অহুমশুবা ৱেব লাকহনদনবা হোৎনবা তাই। মসিগীদমক ঐখোয়না পুন্না হোৎনমিন্নবা তাই। মাস্ক উপা, ভেক্সিন কাপ্পা, গজ ২গী অরাপ্পা থম্বা অসি য়াম্না মরু ওই। ঐখোয়না মশা-মউ ফবা ভারত অমা ওইহন্নবা ৱাশক লৌরসি, ঐখোয়না চাউখৎপা ভারত অমা ওইহন্নবা ৱাশক লৌরসি। অমুক হন্না ময়ামদা ঐহাক্না য়াইফ-পাউজেল পীজরি। অমসুং ঙসি মধ্য প্রদেশ পুম্বদা লেম্না রাসন য়েনবা দুকান লিশিং ২৫ হেনবনা প্রজা কয়া তিলহল্লি, মখোয়দা ঐহাক্না ইকোক নোন্না খুরুমজরি অমসুং মীওইবা জাতি, মালেম পুম্বনা খুদোংথিবা অসি মায়োক্নরি, কোরোনানা মীপুম খুদিংমকপু ৱাহল্লি। ঐখোয় পুন্না হোৎনদুনা লাইনা অসি মাইথিবা পীবা ঙমগনি হায়না ঐহাক্না থাজবা পীরি। ঐখোয়না মীপুম খুদিংমকপু কনগনি, ঐখোয় পুন্না কনমিন্নসি, কাংলোন পুম্নমক ঙাক্না চৎতুনা ঐখোয়না শোইদনা মাইপাক্কনি। ঐহাক্না ময়ামদা য়াইফ-পাউজেল পীজরি। থাগৎচরি!


text:
খুরুমজরী,
এক ভারত, শ্রেস্থ ভারতকী নীংথিরবা মমি অমা ঙসি মফম অসিদা উবা ফংলে। ঙসিগী থৌরম অসিগী মওং অসি য়াম্না নীংথিজৈ অমসুং পুৱারী ওইবগী মওং চেল্লি।
কেৱরিয়াদা গুজরাৎকী রাজ্যপাল, শ্রী অচার্য় দেবব্রতজী, মুখ্য মন্ত্রী, শ্রী বিজয় রুপানীজীসু লৈরে। প্রতাপনগরদা গুজরাৎ বিধান সভাগী স্পীকর, শ্রী রাজেন্দ্র ত্রিবেদীজীসু লৈরে। অহমেদবাদতা গুজরাৎকী দীপ্যুতী সি.এম., নিতিন পতেলজী, দিল্লীদনা ঐহাক্কী মন্ত্রী-মন্দলগী মরুপশিং, শ্রী পিয়ুশ গোয়লজী, ফোরেন মন্ত্রী, এস. জয়শঙ্করজী, দাঃ হর্শ বর্ধনজী, দিল্লীগী মুখ্য মন্ত্রী, ভাই অর্বিন্দ কেজ্রিৱালজীসু ঐখোয়গা লোয়ননা লৈরে। মধ্য প্রদেশকী রিৱাদগী মুখ্য মন্ত্রী, শিবরাজ সিংহ চৌহানজীসু ঐখোয়গী ইনাক্তা লৈরে। মুম্বাইদনা মহারাস্ত্রাগী মুখ্য মন্ত্রী, ভাই উধব থাকেরাইজীসু লৈরে। বারানসিদগী য়ু.পি.গী মুখ্য মন্ত্রী, য়োগী অদিত্যনাথজীসু ঐখোয়গা লোয়ননা লৈরে। মখোয় ময়ামগী মথক্তগী, তমিল নাদু অমসুং অতোপ্পা রাজ্য সরকারশিংগী ইকায় খুম্ননীংঙাই ওইরবা মন্ত্রীশিং, মেম্বরশিং, এম.এল.এ.শিংসু ঙসিগী থৌরম অসিদা শরুক য়ানবা ঐখোয়গী নাক্তা লৈরে অমসুং খ্বাইদগী নুংঙাইবা অমনা সর্দার বল্লব ভাই পতেলজীগী ইমুং মনুংগী মীওই কয়া অমসু ঐখোয়দা য়াইফ-পাউজেল পীবীনবগীদমক্তা অনন্দদা লৈবীরিবা অসিনি। আর্তকী শক্নাইরবা মীওই কয়া অমা, শান্ন-খোৎনবগী শক্নাইরবা মীওই কয়া অমা থৌরম অসিদা শরুক য়ানবা লেংবীরক্তুনা লৈরে। মসিদা নত্তনা ঐখোয়বু থৌজানবীরিবা মপু ইবুংঙো, নুংশিরবা ইচিল ইনাওশিং অমসুং ভারতকী মমাই পুরক্কদবা অঙাং কয়া অমনা ঙসিগী থৌরম অসিবু মাই পাক্নবা থৌজালগা লোয়ননা লেংবীরকপগীদমক্তা, মীপুম খুদিংমক্তা নোল্লকচরি।
রেলৱেগী পুৱারীদা অহানবা ওইনা তোঙান-তোঙানবা মফম কয়াদগী চপ-মান্নবা মফম অমগীদমক্তা ত্রেন কয়া লম্থাবগী থৌরম পাংথোক্লি। হোই, কেবরিয়া অসিসু অদুগুম্বা মফম অমনি। মফম অসি এক ভারত, শেস্থ ভারতকী মন্ত্রা হৌদোক্লম্বা, লৈবাক অসিবু অমত্তা ওইনবা পুন্সিনবীরম্বা সর্দার বল্লব ভাই পতেলগী স্তেচ্যু ওফ য়ুনিতী, মালেমদা খ্বাইদগী ৱাংবা মুর্তী, অমসুং সর্দার সরোবর দামগীদমক্তা মমিং চৎলবনি। ঙসিগী থৌরম অসিদা রেলৱেগী মঙলান অমসুং সর্দার পতেলগী মীশন অসিনা ভারতপু তসেংনা পুলহল্লে। ঐহাক্না য়াম্না হেন্না নুংঙাইরিবদি, ঙসিগী থৌরম অসিদা লৈবাক্কী তোঙান-তোঙানবা রাজ্যশিংদগী মীওই কয়া লাক্তুনা পুনবা অসিনি। ঐহাক্না নখোয় খুদিংমকপু থাগৎচরি।
ঙসি কেবরিয়াদা লাক্কদৌরিবা ত্রেনশিং অসিগী মনুংদগে পুরৎচী থলাইবার, দাঃ এম.জি. রামচন্দ্র সেন্ত্রেল রেলৱে স্তেসন্দগীসু ত্রেন অমা লাক্কদৌরি। ঙসি অসি ভারত রত্না এম.জি.আর.গীসু মপোক নুমিৎ ওইবা অসিসু য়াম্না তান-চানবা থৌদোক অমনি। এম.জি.আর.না ফিল্ম স্ক্রীন্দগীনা রাজনীতিগী স্ক্রীন ফাওবা, মীয়ামগী থমোয়নুংদা মফম কনবা ঙমখি। মহাক্কী পুন্সি, মহাক্কী রাজনীতিগী পুন্সি অসি লায়রবশিংগী য়াইফনবগীদমক্তা কত্থোকখি। লায়রবশিংনা মান্নবা পুন্সিরোল অমা ফংহনবা ঙমহন্নবগীদমক্তা মহাক্না লেপ্তনা হোৎনদুনা লাকখি। মহাক্কী অসিগুম্বা মঙলান অসিবু মঙফাওনহন্নবগীদমক্তা ঐখোয়না ঙসি অপুনবা ওইনা হোৎনফম থোকই। চহি খরগী মমাংদা, মহাকপু ইকায় খুম্নবা উৎপা ওইনা চেন্নৈ সেন্ত্রেল রেলৱে স্তেসনগী মমিং অসি মহাক্কী মনিং ওন্থোক্তুনা থোনখিবনি। ঐহাক্না ঙসি মহাক্কী মফমদা ইকায় খুম্নবা উৎচরি।
মরুপশিং,
ঙসি, লৈবাক্কী মফম খুদিংদগী কেবরিয়া ফাওবা রেলগী কনীক্তিবিতী হকথেংননা লৈবা অসি য়াম্না মশক থোকপা থৌওং অমনি, ঐখোয়না মসিগীদমক্তা চাউথোকচবা ফাওফম থোকই। মতম খরগী মমাংদা, চেন্নৈদগীতা নত্তনা বারানসি, রিৱা, দাদর অমসুং দিল্লীদগী কেবরিয়া এক্সপ্রেস অমসুং অহমেদবাদতগী জনশতাবদী এক্সপ্রেস অসি কেবরিয়াগীদমক্তা খোঙশানখ্রে। মতৌ অসুম্না কেবরিয়া অমসুং প্রতাপনগরগী মরক্তসু মেমু সেবা অসি হৌখ্রবনি। দাভোই-চন্দোর রেল লাইন পাকথোক-চাউথোকহনখিবা অমসুং চন্দোর-কেবরিয়াগী মরক্তা অনৌবা রেল লাইন অমা লৈহনখিবা অসিনা কেবরিয়াগী চাউখৎপগী লম্বীদা অনৌবা ৱারী অমা ইবা হৌখ্রবনি অমসুং ঙসিগী থৌরম অসিদা শরুক য়াবা অসিদা মমাংগী ৱারী খরসু নীংশিংলক্লে। বরোদা অমসুং দাভোইগী মরক্তা নেরো-গেজকী রেল চেল্লম্মি হায়বসি মীওই অয়াম্বনা খঙলম্লোই। ঐহাক্না লম্বী অসিদা চৎপগী খুদোংচাবা কয়ারক ফংখি। মতম অমদা ঐহাক্না ইমা নর্মদাদা পুক্নিং য়াম্না চঙলম্মি অমসুং তোয়না চত্থোক-চৎশিন তৌরম্মি। ঐহাক্কী পুন্সিগী মতম খরদি ইমা নর্মদাগী মতম্বাক্তা লেঞ্জখি অমসুং মতম অসুদা নেরো গেজকী ত্রেন্দা খক্তা চৎখি। মসিগী নেরো-গেজ ত্রেনগী নুংঙাইবা অসিদি, ত্রেন অসিনা তপ্না চেনবনা, মফম অমদা হেক্তা কুম্থবা য়ারম্মি, মফম অমা হেক্তদা কাখৎপা য়ারম্মি, অমসুং মতম খরদংগী ওইরবসু ত্রেন অসিগা য়াম্না নুংঙাইনা চৎমিন্নবা ফাওবা য়ারম্মি। করিগুম্বা কান্দদি নহাক্না হেন্না ত্রেন্দগী য়াঙবা চৎলে হায়না খনবসু য়াওরম্মি। ঐহাকসু মদুগী নুংঙাইবা লৌরম্মি। অদুবু ঙসিদি, মসিবু ব্রোদ-গেজতা ওন্থোক্লগনি। মসিগী রেলগী লম্বী শম্নবদা খ্বাইদগী হেন্না কান্নবা ফংগদৌরিবশিংদি স্তেচ্যু ওফ য়ুনিতী য়েংবা লাকপা মীওইশিংনি অমসুং মসিগী লম্বী অসিনা কেবরিয়াগী ত্রাইবেল ইচিল ইনাওশিংগী পুন্সিদসু অহোংবা কয়া অমা পুরক্লগনি। মসিগী লম্বী অসিনা খুদোংচাবা কয়া অমগা লোয়ননা, থবক অমসুং অনৌবা কান্নবা কয়া অমসু পীরগনি। মসিগী রেল লাইন অসিনা ইমা নর্মদাগী তোর্বান্দা লৈরিবা কর্নালী, পোইচা অমসুং গরুদেশ্বরগুম্বগা মফমশিংগা তায়নরিবা শক্নাইরবা মফমশিংগসু শম্নহল্লগনি অমসুং ঐখোয়গী লৈবাক অসি স্পিরিচুএল ভাইব্রেসন্না পুম্থন থনবা মফম অমনি হায়বা অসিসু অচুম্বনি। অমসুং মসিগী খুদোংচাবা অসিনা মরম ওইদুনা, মফম অসিদা স্পিরিচুএলগীদমক্তা লাকপা মীওইশিংগী ওইনসু য়াম্না ঙক্নিংঙাই ওইবা থৌওং কয়ানা ঙাইদুনা লৈরবনি।
ইচিল ইনাওশিং,
ঙসিদগীদি কেবরিয়া অসি গুজরাৎকী মনুং হঞ্জিবা মফমদা লৈবা অপিকপা মফম অমা ওইররোই, মফম অসি মালেমগী লম-কোয়বগী খ্বাইদগী চাউবা মফম অমা ওইরকপা হৌরবনি। স্তেচ্যু ওফ য়ুনিতী য়েংবা লাকপা মীওইশিংগী মশিংনা স্তেচ্যু ওফ লিবর্তী য়েংবা লাকপা মীওইদগী হেল্লবনি। মসিবু হেক মীয়ামগীদমক্তা হাংদোকখিবদগী হৌজিক ফাওবা চাউরাক্না মীওই লাখ ৫০মুক মুর্তী অসিবু য়েংবা লাক্নখ্রে। কোরোনানা মরম ওইদুনা মফম খুদিংমক লোল্লুরবা মতুংদা, ঙসিদি কেবরিয়াদা লমকোয়বা লাকপগী মওং অসি অমুক হন্না হৌরক্লে। মফম অসিগী কন্নেক্তিবিতী হেনগৎলকপগী মতুং ইন্না লাক্কদৌরিবা মতমশিংদা মফম অসিদা নোঙমদা মীওই লাখ ১গী চাংদা লাকপা য়াই হায়না পানখিবসু লৈখ্রবনি।
মরুপশিং,
নীংথিনা য়াৎপা থৌওংগা লোয়ননা অকোয়ববু ঙাক শেন্দুনা মফম অমদা শেন্মিৎলোন অমসুং ইকোলোজী অসি নাকল অনিমক্তা চাউখৎপা পুরকপা য়াই হায়বগী খুদম অসি পিক্লবা কেবরিয়ানা তাক্লবনি। ঙসিগী থৌরম অসিদা শরুক য়ারিবা মীথুংলেন কয়া অমনা কেবরিয়াদা অমুক ফাওবা চৎখিদ্রিবা য়াওরমগনি। মফম অসিগী চাউখৎপগী খোঙচৎ অসিবু য়েংলবা তুংদা অদোম পুম্নমকসু ঐখোয়গী লৈবাক্কী ফজরবা মফম অসিবু য়েংলুরে হায়দুনা চাউথোকচগনি।
মরুপশিং,
মফম অসিবু মালেমগী লমকোয়ফম অমা শেম্নবা খন্নখিবা মতমদা, মীয়াম্না ৱাহৌদোক অসিবু মঙ ওইনা খন্নখিবা অদু ঐহাক্না ঙসিসু নীংশিংলি। মসি ওইথোক্লোই হায়না মীয়াম্না হায়নখি। মসিগী থবক অসি পাংথোকপদা দিকেদ কয়া চঙগনি হায়নরম্মি। হোই, মমাংগী থৌদোকশিংগা য়েংনরুরগদি মখোয়না হায়রিবা অসিদা লান্না লৌবসু য়াদে। কেবরিয়া য়ৌনবা অফবা শোরোক, মতিক চাবা স্ত্রীৎ লেম্প, রেল, লমকোয়বশিং লৈনবা মফম অমত্তা লৈরমদে অমসুং মফম অসি লৈবাক্কী অতোপ্পা অপিকপা খুঙ্গং অমগা মান্ননা অদুম লৈরম্মি। অদুবু হৌখিবা চহি খরা অসিদা মফম অসি পুমহোং হোংলে। মফম অসিদা য়ৌরক্নবা অপাকপা লম্বী, লমকোয়বশিং লৈনবা অচৌবা তেন্ত সিতী, অতোপ্পা মরী লৈনবা খুদোংচাবা কয়া, হেন্না ফরবা মোবাইল কন্নেন্তিবিতী, অফবা হোস্পিতাল লৈরে অমসুং হৌখিবা নুমিৎ খরনিগী মমাংদগী প্লেনগী খুদোংচাবসু লৈখ্রে অমসুং ঙসিদগী হৌনা লৈবাক্কী মফম কয়াদগী রেলগী কন্নেক্তিবিতীনা মফম অসিগসু শম্নহল্লে। মসিগী শহর অসিনা মপুং ফাবা পেকেজ অমগী মওংদা লৈরে। স্তেচ্যু ওফ য়ুনিতী অমসুং সর্দার সরোবর দাম অসিগী ফজবা অসিদি মফম অসিদা য়ৌরবকান্দা খক্তা খঙবা ঙমগনি। ঙসিদি, মফম অসিদা একর লিশিং হেন্না পাক-চাউবা সর্দার পতেল জুলোজিকেল পার্ক লৈরে, জঙ্গল সফারী লৈরে। নাকল অমদা অয়ুর্বেদ অমসুং য়োগদা য়ুম্ফম ওইবা লৈকোল লৈরে অমসুং নাকল অমদনা ন্যুত্রিসন পার্ক লৈরে। নুমিদাংদা য়েংনবা কুফেত-কাফেৎ ঙানবা গ্লো গার্দেন লৈরে অমসুং নুংথিলদা য়েংনবা কেক্তস গার্দেন অমসুং কুরাক্কী গার্দেন লৈরে। লমকোয়বশিংবু পুথোক-পুশিন তৌনবা য়ুনিতী ক্রুজ লৈরে অমসুং নহাশিংগী পুক্নিং চীংশিন্নবা রাফতিং তৌবগী খুদোংচাবসু লৈরে। অঙাং, অহল, নহাগী নুংঙাইগদবা হীরম খুদিংমক লৈরে। হোংলক্লিবা মতমগী মতুং ইন্না মফম অসিগী ত্রাইবেলগী নহাশিংসু থবক ফংলে অমসুং মফম অসিগী মীওইশিংনা তঙাই ফদবা খুদোংচাবশিং অথুবা মতমদা ফংবা হৌরক্লি। মীওই কয়া অমনা মেনেজর ওইখ্রে, খরা অমনা কেফেগী মপু ওইনখ্রে, খরা অমনা গাইদকী থবক তৌবা হৌনখ্রে। ঐহাক্না উচেক য়েংনবা জুলোজিকেল পার্ক অসিগী এভিএরী দোমদা চৎখিবদা মফমদুগী গাইদ নুপী অমনা ঐঙোন্দা নীংথিজনা তাকপীরকখিবা অদু ঐহাক্না ঙসি ফাওবা নীংশিংলি। মসিদা নত্তনা মফম অসিগী নুপীশিংনা য়ুনিতী মোলদা মখোয়গী হেন্দিক্রাফকী পোত্থোকশিং য়োনবগী খুদোংচাবা ফংবা হৌনখ্রে। কেবরিয়াগী ত্রাইবেলশিংগী খুঙ্গংশিংদা কা ২০০ হেন্না মশক খঙদোক্তুনা লমকোয়বশিংগী হোম স্তে ওইহন্নবা থৌরাং চত্থরি হায়নসু ঐঙোন্দা পাউদমলকখ্রে।
ইচিল ইনাওশিং,
কেবরিয়াদা শাখ্রিবা রেলৱে স্তেসন অসিদা অতৈ খুদোংচাবা কয়াগা লোয়ননা লমকোয়বশিংগী মতাংদসু খন্নদুনা শাখিবনি। মফম অসিদা ত্রাইবেল আর্ত গেল্লরী অমসুং অতোপ্পা ভ্যুইং গেল্লরী অমসু শাখ্রবনি। মসিগী ভ্যুইং গেল্লরী অসিদগী স্তেচ্যু ওফ য়ুনিতীসু য়েংবা য়াগনি।
মরুপশিং,
মসিগা পান্দমদা মিৎয়েং চঙবা থৌওং অসিনা ইন্দিয়ন রেলৱেগী হোংলক্লিবা মওংগী খুদম অমনি। মসিনা লমকোয়বা অমসুং লাইনিংবগী মফমশিং শম্নহনবতা নত্তনা মসিগী মহৌশাগী ওইজবা মীওইশিং অমসুং পোত্থোকশিং পুবগী থবকসু অদুমক লেপ্তনা চত্থরি। হৌজিক্তি, তোঙানবা লম্বী কয়াদা বিস্তা দোম কোচশিং য়াওহন্দুনা ইন্দিয়ন রেলৱেজতা চৎপা অসিসু য়াম্না নুংঙাইহনগদৌরে। অহমেদবাদ-কেবরিয়া জন শতাব্দী এক্সপ্রেসতা হায়রিবা খুদোংচাবা অসি ফংলগনি।
মরুপশিং,
হৌখিবা চহিশিংদা লৈবাক অসিগী রেলগী ইনফ্রাস্ত্রকচরবু চাউখৎহন্নবগীদমক্তা পাংথোকখিবা থবকশিং অসি হান্না পাংথোকখিদ্রিবা মওংদনি। নিং-তম্বা ফংলবা মতুংদা হান্নদগী লৈরম্লিবা ত্রেনগী খুদোংচাবশিং অসিবু হেন্না ফগৎহন্নবা থবক পায়খত্তুনা লাকখি। মদুগী মতম মদুদা অনৌবা ৱাখল্লোন অমসুং অনৌবা তেক্নোলোজী শিজিন্নবগী থৌওং কয়া লৈরমদে। মদুগী ৱাখল্লোন অসি হোংদোকপগী তঙাই ফদবা য়াম্না চাউনা লৈরম্মি। মরম অদুনা, হৌখিবা চহি খরা অসিদা অহোংবা অমা পুরক্নবা অকনবা থবক পায়খৎপা হৌখি। মসিগী থবক অসি বজেৎ হেনগৎপা/হন্থবা, অনৌবা রেল হৌদোকপা অসিখক্তদা তুংশিন্দুনা লৈত্রে। মসিগী অহোংবা অসি হীরম কয়াদা অমদা পাংথোকপনি। খুদম ওইনা, কেবরিয়াগা শম্নহনবগী রেলগী প্রোজেক্ত অসিদা য়েংলসি। মসিগী হৌদোকপগী থৌরমদা উৎখিবা ভিদিওদা হায়রিবগুম্না, প্রোজেক্ত অসি পায়খৎপা মতমদা অইং-অশাগী, কোরোনাগী অমসুং অতোপ্পা খুদোংচাদবা কয়া অমা থেংনখি। অদুবু হায়নখিবা মতমগী মনুংদা থবকশিং অসি লোইশিনবা ঙমখি অমসুং মসিদা শিজিন্নখিবা অনৌবা তেক্নোলোজী কয়া অমনা অচৌবা মতেং পাংখি। হৌজিক্তি ত্রেক্তগীনা থোং শাবগী হীরম খুদিংদা অনৌবা তেক্নোলোজী শিজিন্নরে। সিগ্নেলগী থবকশিংবু হেন্না য়াঙহন্নবগীদমক্তা ভর্চুএলগী মোদকী খুত্থাংদা চাঙয়েং তৌখি।
মরুপশিং,
দেদিকেতেদ ফ্রৈৎ কোরিদোর প্রোজেক্ত অসিসু ঐখোয়গী লৈবাকসিদা হান্না চৎনরম্বা থৌওংগী খুদম অমনি। নুমিৎ খরনিগী মমাংদা ঐহাক্না ইস্তর্ন অমসুং ৱেস্তর্ন দেদিকেতেদ ফ্রৈৎ কোরিদোর শঙ্গাবগী খুদোংচাবা ফংখি। লৈবাক্কী অসুক য়াম্না মরু ওইবা প্রোজেক্ত অসি ইং ২০০৬তগীনা ২০১৪ ফাওবা চেদা খক্তা থবক পাংথোক্তুনা লাকখি। ইং ২০১৪ ফাওবদা কিলোমীতর ১গী ত্রেক ফাওবা লৈরমদে। অদুবু মথংগী থা খরদা অপুনবা কিলোমীতর ১১০০গী থবক লোইশিনগদৌরে।
মরুপশিং,
রেলগী নেৎৱর্কপু মতমগা চান্নহনবা ঙম্লবা মতুংদা খক্তা, হান্না শম্নরমদ্রবা মফমশিং অসি হৌজিক মশমজিনবা ঙম্লিবনি। ঙসিদি, হান্নগী মওং-মতৌশিংদগী হেন্না থুনা য়াঙবা অখুবা গেজশিংবু অপাকপা গেজতা ওন্থোকপা, ইলেক্ত্রিক ওন্থোকপা অমসুং রেল ত্রেকশিংবু খোঙজেল য়াঙবা ওইহনবা ঙম্লে। মসিনা মরম ওইদুনা, লৈবাক অসিদা হাই স্পীদ ত্রেন চেনবগী ওইথোকপা লৈরে অমসুং ঐখোয়না হৌজিক হাই স্পীদ ত্রেক অমসুং তেক্নোলোজীগী তেংবাংদগী মাইকৈ অসিদা চঙশিনবা ঙম্লে। মসিদা নত্তনা, ঐখোয়গী রেলৱে অসি অকোয়বগা চানবা ওইবতা নত্তনা গ্রীন বিলদিংগী সর্তিফিকেসনসু ফংবা ঙম্লে।
ইচিল ইনাওশিং,
রেলৱেনা মতমগা চান্ননা চৎপা ঙম্লকপগী মরু ওইবা মরম অমদি রেলৱেগী পোত্থোক অমসুং তেক্নোলোজীদা ঐখোয়না মরোমদোম লেপচবা ঙম্নবা হোৎনবা অসিনি, মসিদা ঐখোয়না মিৎয়েং চঙবা অসিননি। হৌখিবা চহিশিংদা মসিগী হীরমদা থবক পাংথোকখিবশিংগী মহৈ অদু ঐখোয়না হৌজিক্তি তপ্না-তপ্না ফংবা হৌরক্লে। অমুক্তা খন্থবীয়ু, করিগুম্বা ভারতনা হাই হোর্স পাৱরগী লোকোমোতিব শারমদ্রবদি মালেমগী খ্বাইদগী অহানবা দবল স্তেক লোং হোল কন্তেনর ত্রেন অসি ভারত্তা চেনবা ঙম্লমগদরা? ঙসিদি ভারত্তা শাজবা অসিগুম্বা ত্রেন অমা ইন্দিয়ন রেলৱেজকী শরু অমা ওইনা চেল্লিবনি।
ইচিল ইনাওশিং,
ঐখোয়না ঙসি ইন্দিয়ন রেলৱেজপু শেমদোকপগী মাইকৈদা চৎলিবা অসিদা স্কিল নীংথিনা লৈরবা হৈরবা মেন-পাৱর অমসুং প্রোফেস্নেলশিংগী তঙাই ফদবা য়াম্না লৈগনি। বদোদরাদা ভারতকী অহানবা দীম রেলৱে য়ুনিভর্সিতী অমা শঙ্গাখিবগী পান্দম অদুসু হৌজিক পনখ্রিবা অদুনি। রেলৱেগীদমক্তা অসিগুম্বা ইন্সতিত্যুসন লৈবা মালেমগী খনগৎলবা লৈবাকশিংগী মরক্তা হৌজিক্তি ভারতসু অমা ওইরে। রেল ত্রান্সপোর্ত, মলতি দিসিপ্লিনরী রিসর্চ, ত্রেনিংনচিংবা তোঙানবা খুদোংচাবা কয়া মসিনা পীগনি। রাজ্য ২০গী ভারতকী নহা কয়া অমনা ইন্দিয়ন রেলৱেজপু তুংদা লাক্কদবা মতমশিংদা হেন্না ফগৎহন্নবা ঙসি কন্না হোৎনরি। মফম অসিদা পাংথোক্লিবা অনৌবা থৌওং অমসুং রিসর্চশিংনা ইন্দিয়ন রেলৱেজপু মতমগা চান্নহনবা ঙম্বদা তেংবাংগনি। ইন্দিয়ন রেলৱেজনা ভারতকী চাউখৎপদা খোঙজেল থুনবা তেংবাংলিবা অমসুং গুজরাৎ অমসুং ভারত পুম্ববু অনৌবা রেল লাইনশিংগীদমক্তা অমুক্কা হন্না থাগৎপা ফোংদোক্লি। অমসুং সর্দার সাহেবনা অপুনবা ভারত, মপাঙ্গল কনবা ভারত অমা ওইহন্নবা মঙলান মঙজরম্বা অদুসু, স্তেচ্যু ওফ য়ুনিতীগী শেংল্বা মফম অসিদা ভারতকী মফম কয়াদগী মীওই লাক্তুনা, তোঙান-তোঙানবা লোল ঙানবা মীওই কয়ানা মফম অসিদা অমত্তা ওইনা পুল্লরবদা, অপুনবা ভারত অমগী মমি অদো মফম অসিদা ঐখোয়না উবা ফংলগনি। ঙসি অসি কেবরিয়াগী ওইনা য়াম্না অখন্নবা নুমিৎ অমনি। লৈবাক অসিবু অমত্তা ওইনা পুন্সিনবগী থৌওং কয়া চত্থরক্তুনা লাক্লিবা অসিগী ওইনসু, ঙসিদগী অনৌবা তাঙ্কক অমা হৌরগনি। ঐহাক্না মীয়াম্বু অমুক্কা হন্না থাগৎচরি।
হন্না হন্না অমুক্কা থাগৎচরি।


text:
সিমকার্দ অসি শিজিন্নবা মীওইশিংনা পতঞ্জলিগী পোৎচৈ লৈবদা চাদা ১০গী চাংদা মমল হন্থনা ফংহনগদৌরি। পতঞ্জলি সিমকার্দনা লুপা ১৪৪গী রিচার্জ তৌরবা মতুংদা লৈবাক শিনবা থুংনা অনলিমিতেদ কোল, জিবি ২ গী দেতা, লোয়ননা মেসেজ ১০০ থাবগী খুদোং চাবা ফংগনি। অসিতা নত্তনা পতঞ্জলি সিমকার্দ শিজিন্নরিবা কনজিউমরশিংদা অনা অয়েকনা মরম ওইদুনা শিবা অমসুং এক্সিদেন্টনা শিবা অসিনচিংবগী তোঙান তোঙানবা ইন্সুরেন্সশিংসু য়াওরি। বিএসএনএল টেলিকোম কম্পনি অসি লৈবাক অসিগী নেটৱার্কনি, পতঞ্জলি অমসুং বিএসএনএল অনিগী পান্দমদি লৈবাকসিগী মীয়ামগী য়াইফনবা তৌবদুনি হায়না সিমকার্দ হৌদোকপগী থৌরমদা রামদেবনা মীয়ামদা ফোংদোকখি। লৈবাক অসিদা বিএসএনএলগী কাউন্টার লাখ মঙা লৈরিবা অসিদগী হায়রিবা সিমকার্দ অসি ফংগনি হায়রি।
লখিপুরওনলাইন গী ফেসবুক পেজ লাইক তৌবিউ।
***Download Lakhipuronline Android App from Google Play store CLICK HERE


text:
প্রধান মন্ত্রী শ্রী নরেন্দ্র মোদীনা অবু ধাবীগী ক্রাউন প্রিন্স অমদি য়ু.এ.ই. আর্ম ফোর্সেসকী দিপুতী সুপ্রিম কমান্দর হিজ হাইনেস শৈখ মোহম্মদ বিন জায়েদ অল-নহয়ানগা ঙসি তেলিফোন্দা ৱারী শানখ্রে।
লুচিংবা অনিমক্না লম খুদিংমক্তা লৈবাক অনিগী তেংবাং পীনবা হেঙ্গৎলক্লিবা অসিদা নুংঙাইবা ফোংদোকখি। মখোয়না লৈবাক অনিগী ওইবা কমপ্রেহেন্সিব স্ত্রেতেজিক পার্তনরশিপ মখা তানা চেৎশিনহন্নবা মখোয়গী ওইবা ৱারেপশিং অদু নৌহৌননা নীংশিংনখি।
থা অসিগী অঙনবা শরুক্তা অবু ধাবীদা পাংথোকখিবা ও.আই.সি. ফোরেন মিনিস্তর্স কাউন্সিলদা অথোইবা মীথুংলেন ওইনা শরুক য়ানবা ভারতপু বার্তন তৌরকখিবা অদুগীদমক ক্রাউন প্রিন্সপু থাগৎচনবা তাঞ্জা অদু প্রধান মন্ত্রীনা লৌখি। মসিগী পুৱারী ওইরবা শরুক য়াখিবা অসিনা শান্তি অমসুং চাউখৎপগী অপুনবা পান্দম অদু ফংবদা থৌদাং য়ারগনি হায়না মহাক্না থাজবা থমখি।


text:
মরূপশিং,
অহানবা মক্তদা ময়াম পুম্নমকপু ২০২০গী য়াইফ–পাউজেল পীজরি। চহী অসিনা নখোয়গী পুন্সিদা অমসুং নখোয়গী লেবোরেতরীশিংদা পোত্থোক পুথোকপদা চাউখৎপা ওইরসনু। অনৌবা চহী অমসুং অনৌবা চহী তরাগী খুজিং অমা হৌরকপা অসিদা ঐহাক্কী অহানবা প্রোগ্রামশিংগী মরক্তা অমা সাইন্স, তেক্নোলোজী অমসুং ইনোভেসনগা মরী লৈনবা অসিদা ঐহাক অখন্ননা নুংঙাইবা ফাওই। প্রোগ্রাম অসি সাইন্স, অমসুং ইনোভেসনগা মরী লৈনবা শহর অমা ওইরিবা বেঙ্গলুরুদা পাংথোক্লি। মমাংদা ঐহাক জাতি অসিনা চন্দ্রয়ান–২দা মীৎয়েং থম্বা মতম অদুদা বেঙ্গলুরুদা লাকখি। মতম অদুদা, ঐখোয়গী জাতি অসিনা সাইন্স, ঐখোয়গী স্পেস প্রোগ্রাম অমসুং ঐখোয়গী সাইন্তিস্তশিংগী থৌনাবু সেলেব্রেৎ তৌখিবগী মতৌ অদু ঐহাক্না মতম পুম্নমক্তা নিংশিংদুনা লৈরগনি।
মরূপশিং,
লৈকোলশিংগী শহর ওইরিবা বেঙ্গলুরু অসি হৌজিক স্তার্ত অপশিংগীদমক অঙকপা ফিল্দ অমা ওইরে। মালেম অসিনা মফম অসিদা ইনোভেত তৌনবা লাক্লি। রিসর্স অমসুং দিবেলপমেন্তকী অদুগুম্লবা ইকোসিস্তেম অমা শহর অসিনা দিবেলপ তৌরি। মদুগা শম্নবা অসি নহা ওইরিবা সাইন্তিস্ত পুম্নমক, ইনোভেতর পুম্নমক, ইঞ্জিনীয়র পুম্নমক্কী মংলান্নি।
মরূপশিং,
ভারত অসি হৌজিক পীর–রিভ্যুদ সাইন্স এন্দ ইঞ্জিনীয়রিং পব্লিকেসন্সকী মশিংদা মালেমগী ৩শুবা থাক্তা লৈরে। মসিনা মালেমগী চাংচৎ চাদা ৪গা য়েংনরুবদা চাদা ১০গী চাং অমদসু হেঙ্গৎলক্লি হায়না ইফমদা খঙহনবিরে। ইনোভেসন ইন্দেক্সতা ভারতকী রেঙ্কিং ৫২ লৈদুনা ফিভম ফগৎলক্লি হায়না তাবদসু ঐহাক নুংঙাইবা ফাওই। ঐখোয়গী প্রোগ্রামশিংনা হৌখিবা চহী মঙাদা অহেনবা ইনক্যুবেতরশিং শেমগৎখিবা অসি হৌখিবা চহী ৫০দা ওইখিদ্রি। মতোল লোম্বা অসিগীদমক ঐহাক্না ঐখোয়গী সাইন্তিস্তশিংবু নুংঙাইবা ফোংদোকচরি।
মরূপশিং,
ভারতকী চাউখৎপগী ৱারী অসি সাইন্স অমসুং তেক্নোলোজী সেক্তরদা মসিগী এচিবমেন্তশিংগী মখা পোল্লি। ভারতকী সাইন্স, তেক্নোলোজী অমসুং ইনোভেসনগী লেন্দস্কেপ অসি অওনবা পুরকপা মথৌ তাই। লৈবাক অসিদা ময়োল চোংখৎলক্লিবা নহা ওইরিবা সাইন্তিস্তশিংগীদমক ঐহাক্কী মোতোদি– ইনোভেত, পেতেন্ত, প্রদুস অমসুং প্রোসপর”নি। তাঙ্কক মরি অসিনা ভারতপু খোংজেল য়াংনা চাউখৎপা অমগী মায়কৈদা পুরগনি হায়না মহাক্না হায়খি। মহাক্না মখা তাখি, “মীয়ামগীদমক অমসুং মীয়াম্না ইনোভেসন তৌবা অসি ঐখোয়গী অনৌবা ভারতকী মায়কৈনি।
মরূপশিং,
অনৌবা ভারতনা তেক্নোলোজী অমসুং লোজিকেল তেম্পরামেন্ত অমসু দরকার ওই, মদুনা মরম ওইরগা ঐখোয়না ঐখোয়গী সমাজ অমসুং ইকোনোমিক সেক্তরদা অনৌবা মায়কৈ অমা পীবা ঙমগনি। সাইন্স অমসুং তেক্নোলোজীনা থাক অমা পীদুনা মীপুম খুদিংমক্কীদমক খুদোংচাবী পীরি অমসুং মসিনা সমাজপু পুনশিলহন্নবা থৌদাং অমসু লৌরি। হৌজিক ইনফোর্মেশন অমসুং কমুনিকেসন তেক্নোলোজীদা দিবেলপ তৌরকপনা অহোংবা মমলদা স্মার্ত ফোনশিং অমসুং দাতা পীবা ঙমহল্লে মদুনা লৈবাক অসিদা লৈরিবা মীপুম খুদিংমক্তা মদু শিজিন্নবা ঙমহল্লে, চহী খরগী মমাদদি মসি অখন্নবা মীওই খরা খক্তনা শিজিন্নরম্মি। মীচম প্রজানা হৌজিক্তি মসি থাজবা থম্বা হৌরক্লে মদুদি মখোয় সরকারদগী তোঙান্না তাদে। হৌজিক্তি মহাক্না সরকারগা লোয়ননা অপনবা য়াওদনা কনেক্ত তৌবা ঙম্লে অমসুং মহাক্কী খোংজেল অদু সরকার ফাওবা য়ৌহনবা ঙম্লে।
মরূপশিং,
হন্দক্তি অদোম্না রুরেল দিবেলপমেন্তদা সাইন্স অমসুং তেক্নোলোজীগী থৌদাংদা খন্ন–নৈননবা থম্লি, মরম অদুনা লম অসিদা ঐহাক্না ৱাফম খরা হেন্না থমজগে। হৌখিবা চহী মঙাদা রুরেল দিবেলপমেন্তকী মায়কৈদা মীচম মীয়াম্না ফাওরে, এক্সপরিয়েন্স লৈরে। স্বচ্ছ ভারত অভিয়ানদগী হৌরগা অয়ুশ্মান য়োজনা ফাওবা, মালেমগী খ্বাইদগী চাউবা য়োজনাশিং, মদু ঙসিদি ইফেক্তিব দেলিবরীগীদমক থৱাই য়াওনা থাগৎলি, মদুগী তুংদা লৈরিবা শক্তি অদুদি তেক্নোলোজী অমসুং অফবা এফেক্তিব ওইবা গোবর্নান্সকীদমক ঐখোয়গী ৱাশক অদুনি।
মরূপশিং,
ঙসি লৈবাক অসিদা অফবা গবর্নান্সকী পান্দম অদু ফংনবগীদমক্তা য়াম্না চাউনা তেক্নোলোজী শজিন্নরি, মদুমক মমাংদা অমুক্তা ওইখিদ্রি। ঙরাং ঐখোয়গী সরকারনা পি.এম. কিসান প্রোগ্রামগী মখাদা বেনেফিসরী কোতি ৬তা ইন্সতোলমেন্ত রিলিজ তৌদুনা রেকোর্দ অমা থমখ্রে। মসি পুম্নমক অসি করম্না ওইথোকখিবনো? আধার ইনেবল তেক্নোলোজীগী মতেংনা।
মরূপশিং,
লৈবাক অসিগী খুঙ্গং খুদিংমক্তা, লাইরবা ইমুং ফাওবা তোইলেৎ য়ৌরিবা, ইলেক্ত্রিসিতী য়ৌরিবা অসি তেক্নোলোজীনা মরম ওইদুনা ওইথোকপা ঙম্লিবনি। তেক্নোলোজীনা মরম ওইদুনা সরকারনা অদুগুম্লবা শিংগী মৈখু মরক্তা ৱানা পুন্সি খাংলম্বা লাইরবা ইচল–ইচে কোতি ৮বু মশক খঙদোকপা ঙমখি। তেক্নোলোজীগী শিজিন্নদুনা বেনেফিসরীশিং মশক খঙদোক্লে, লোয়ননা অনৌবা দিস্ত্রিব্যুসন সেন্তর কদায়দা অমসুং কয়া য়াম্না শাগদবনো হায়বা অদুসু অতেনবা মতমদা লেপথোকপা ঙমখি। ঙসি খুঙ্গংদা লম্বী–থোংশিং মতম চানা লোইশিল্লে, লাইরবশিংগীদমক্তা য়ুম কোতি ২ হেন্না মতম চানা থৌরাং তৌবা ঙমখিবা অসিগী তুংদা তেক্নোলোজী য়াওরি। জিও তেগ্গিং অমসুং দাতা সাইন্স শিজিন্নবনা হৌজিক্তি প্রোজেক্তকী খোংজেল হেন্না য়াংশিলহল্লে। রিএল তাইম মোনিতরিংগী সিস্তেম্না স্কিম অমসুং বেনেফিসরীগী মরক্তা লৈরম্বা অহোবা অদু মেন্সিল্লে। মতম চানা থবক লোইশিনবনা কোস্ত ওভররন অমসুং লোইশিন্দবা প্রোজেক্তশিংবু পাস তৌবগী ৱাকৎ লাকলম্বা অদুসু লোইশিনখ্রে।
মরূপশিং,
ঐখোয়না ‘ইজ ওফ দুইং সাইন্স’ শোইদনা ফংহন্নবা লেপ্পা লৈতনা হোৎনরি অমসুং রেদ তেপ হন্থহন্নবা ইনফোর্মেশন তেক্নোলোজী এফেক্তিব ওইনা শিজিন্নরি। ঙসিদি লৌমীশিংনা মখোয়গী পোত্থোকশিং অদু মিদলমেনগী থৌজাল য়াওদনা কৈথেলদা য়োনবা ঙম্লে। দিজিতেলাইজেসন, ই কমর্স, ইন্তরনেত বেঙ্কিং অমসুং মোবাইল বেঙ্কিং সর্বিসশিংনা খুঙ্গংগী মীওইশিংবু ইফেক্তিব ওইনা মতেং পাংলি। ঙসিদি লৌমীশিংনা ই–গবর্নান্স ইনিসিয়েতিব কয়াগী থোংদা মখোয়গী খুদোম্বী মতোন্দা ৱেদর অমসুং ফোর্কাস্তকী দরকার ওইবা ইনফোর্মেশনশিং ফংবা ঙমলে।
মরূপশিং,
ভারতকী দিবেলপমেন্তদা, অখন্ননা রুরেল দিবেলপমেন্তদা তেক্নোলোজী শিজিন্নবা অসি ঐখোয়না হেন্না পাকথোক চাউথোকহনগদবনি। লাক্কদৌরিবা চহী তরাগী খুজিং অসি ভারত্তা সাইন্স অমসুং তেক্নোলোজীদা য়ুম্ফম ওইবা গবর্নান্সকীদমক মতিক চাবা মতম অমা ওইরগনি। অখন্ননা কোস্ত এফেক্তিব এগ্রিকলচর অমসুং ফার্মদগী কঞ্জুমরগী মরক্তা সপ্লাই চেন নেতৱার্ক্কী ওইবা মমাংদা অমুক্তা ওইখিদ্রিবা তেক্নোলোজী পুরক্লগনি। মসিগী কানবা অসি খুঙ্গংশিংনা ফংলগনি, রুরেল ইকোনোমীনা ফংলগনি। ময়াম পু্ম্নমক্না মসিমসু খঙবিরিবা অদুনি মদুদি ভারতকী খুঙ্গং লমদমশিংদা য়ুমথোং খুদিংদা ঈশিং য়ৌহন্নবগীদমক, য়াম্না চাউবা কেম্পেন অমা ওইরিবা জল জীবন মিসন হৌদোকখ্রে। কেম্পেন অসিগী শক্তিসু তেক্নোলোজীনি। ঈশিংগী রিসাইক্লিং অমসুং রিয়ুজকীদমক এফেক্তিব ওইবা অমসুং মমল হোংবা তেক্নোলোজী করম্না দিবেলপ তৌগদগে হায়বদু হৌজিক্তি অদোমগী তৌফম থৌকপা ইথৌদাংনি। মখল অমরোমদা ৱাতর গবর্নান্স অসি অদোমগীদমক অনৌবা ফ্রন্তিয়র অমনি। ইমুংদগী থাদোরকপা ঈশিংবু লৌবুক্তা ইথৈ লৌখোংগীদমক্তা শিজিন্নবা ঙমহনবা, মসিগীদমক মমল হোংবা অমসুং এফেক্তিব ওইবা সোলুসন অদোম্না থৌরাং তৌগদবনি।
মরূপশিং,
খুঙ্গংশিংদা গ্রীন, সর্কুলর অমসুং সস্তেনেবল ইকোনোমীগীদমক, রুরেল ইকোনোমীগীদমক কত্থোক্লবা স্তার্ত অপকীদমক পাক চাউনা ওইথোকপা য়াবশিং লৈরি। মহৈমরোংশিংগী লেমহৌবা মচাকশিং অমসুং য়ুমশিংদগী থোরকপা ফৎতা হাউদিসু পোলুসন অমসুং অমোৎপা পুরদুনা শিংনরকপা য়াই। মসিগী ৱেস্ত অসিসু ঐখোয়না ৱেল্থতা ওন্থোক্নবগীদমক খোংজেল য়াংনা থবক তৌবা তাই। ঐখোয়না হোৎনরিবা অসিদি চহী ২০২২ ফাওবদা ক্রুদ ওইলগী ইমপোর্ত য়ামদ্রবদা চাদা ১০ হন্থহনবনি। মরম অদুনা বাইওফুয়েল, ইথেনোল পুথোকপগী লমদা স্তার্ত অপকীদমক ওইথোকপা য়াম্না লৈরি।
অসিগুম্বা মতম অসিদা ইন্দস্ত্রীদা য়ুম্ফম ওইবা রিসর্সপু ঐখোয়না অহেনবা পুক্নিং থৌগৎপা তাই, স্তেক হোল্দর পুম্নমক্কী মরক্তা তাথোক–তাশিংন তৌবা অমা ঐখোয়না দিবেলপ তৌবা তাই। খঙজিনবিয়ু, অদোমগী থৌদাং অসিমক্না ভারতপু দোলর ত্রিলিয়ন মঙাগী ইকোনোমী ওইহনবদা য়াম্না চাউবা থৌদাং লৌরগনি।
মরূপশিং,
এগ্রিকলচরেল প্রেক্তিসশিংগা মরী লৈনবা তেক্নোলোজীশিংদা রিভোলুসন পুরকপা অমা মথৌ তাই। খুদম ওইনা চরুখোক মৈ থাবগী প্রোব্লেমদা ঐখোয়না ফার্মর–সেন্ত্রিক সোলুসন পুথোকপা ঙমব্রা? মৈখু হন্থহবা অমসুং অহেনবা ইনর্জী ইফিসেন্সীগীদমক ঐখোয়গী চেক্কোনশিসু অমুক হন্না দিজাইন তৌবা ঙমব্রা? লৈবাক পুম্বদা ক্লিন দ্রিঙ্কিং ৱাতর সপ্লাইগী প্রোব্লেমদা হেন্না ফবা অমসুং খোংজেল য়াংবা সোলুসনশিং পুথোকপা ঐখোয় দরকার ওই।
মরূপশিং,
অতোপ্পা মরুওইবা পোইন্ত অমা ঐহাক্না থমজনীংবদি ঐখোয়গী প্রজাদা দাইগ্নোস্তিক্তা এদভান্সকী মহৈশিং পুরক্নবা দেমিকেল দিভাইসশিংদা মেক ইন ইন্দিয়াগী সিগ্নিফিকেন্সনি।
মহাত্ম গান্ধীনা হায়বীরম্মি, “অশেংবা লন–থুমদি হকচাং ফবনি, সনা অমসুং লুপাগী মচেৎশিং নত্তে।” নুংঙাই য়াইফবা প্রমোৎ তৌনবগীদমক তেস্ত তৌরবা ত্রেদিস্নেল ৱিসদম খক্তমক ঐখোয়না প্রেক্তিস তৌরোইদবনি, অদুবু মসিগী স্কোপ অসি অনৌবা থাক্কী খুৎশু–খুৎলাই অমসুং কন্তেমপোরেরী বাইওমেদিকেল রিসর্সকী কন্সেপ্ত হাপচিন্দুনা মখা তানা হেন্না পাকথোক চাউথোকহনগদবনি।
মরূপশিং,
ভারতনা সস্তেনেবল অমসুং এনভাইরনমেন্ত ফ্রেন্দলী ত্রান্সপোর্তেসন অমসুং ইনর্জী স্তোরেজ ওপ্সনশিংগীদমক লোং তর্ম রোদমেপ অমসুং দিবেলপ তৌগদবনি। চপ চাবা ৱেদর অমসুং ক্লাইমেৎ ফোরকাস্তিংগী ইকোনোমিক অমসুং সোসিএল বেনেফিৎশিং অসি পাক চাউই। ৱেদর ফোরকাস্ত অমসুং ৱার্নিং সর্বসশিংদা খন্ননিঙাই ওইবা মওংদা ফিভম ফগৎলে অখন্ননা ত্রোপিকেল সাইক্লোন্দা। মসিনা অশোক অপনগী চাং হন্থহল্লে। স্পেস এক্সপ্লোরেসন্দা ঐখোয়গী মায় পাকপনা দীপ সীগী অনৌবা ফ্রন্তিয়রদা হৌজিক্তি মমি তারগনি।
মরূপশিং,
তেক্নোলোজী অসি সরকার অমসুং মীচম মীয়ামগী মরক্কী থোংনি। তেক্নোলোজীনা খোংজেল য়াংনা দিবেলপ তৌবা অমসুং অচুম্বা দিবেলপমেন্তদা খল মানহনবগী থবক তৌই। তেক্নোলোজী অসি মশাগী ওইবা নাথৈবা, মশাগী ওইবা পার্তী লৈজদে। মরম অসিমক্ননি হ্যুমেন সেন্সিবিতী অমসুং মোদর্ন তেক্নোলোজীগী কোওর্দিনেসন হেঙ্গৎলকপা মতমদা মমাংদা ওইখিদ্রিবা মওংদা রিজল্ত ফংলিবা। ঐহাক্না মপুং ফানা থাজবা থম্লি মদুদি অনৌবা চহী অসিদা, অনৌবা চহী তরাগী খুজিং অসিদা, অনৌবা ভারতকী অনৌবা এতিচুদ, অনৌবা এপ্রোচপু ঐখোয় অমত্তা ওইনা পুল্লগা পাঙ্গল লৈনা তৌবা ঙমগনি। অমুক হন্না ময়াম পুম্নমকপু, সাইন্তিফিক কমুনিতী পুম্নমকপু অমসুং অদোমগী ইমুং-মনুংবু অনৌবা চহীগী য়াইফ-পাউজেল পীজরি। হন্না-হন্না থাগৎচরি।


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ অসি করোর ৯৪গী লেন্দমার্ক লানখ্রে
হৌখিবা পুং ২৪গী মনুংদা দোজ লাখ ৬৬.৮৫ হেন্না কাপথোকখ্রে
নাবা ফগৎলকপগী চাং অসি হৌজিক ৯৭.৯৯% ওইরি; ২০২০গী মার্চতগী খ্বায়দগী ৱাংবা ওইরি
হৌখিবা পুং ২৪দা অনৌবা কেস ১৮,১৬৬কী রিপোর্ত তৌরকখি
ভারতকী এক্তিব কেসলোদ (২,৩০.৯৭১) অসি অপুনবা কেসশিংগী ০.৬৮% ওইরি
হৌখিবা নুমিৎ ১০৭নি অসিদা চয়োলগী ওইনা লৈরিবা পোজিতিবিতী রেত (১.৫৭%) অসি ৩%দগী তাখি
Posted On:
10 OCT 2021 9:28AM by PIB Imphal
ভেক্সিন দোজ ৬৬,৮৫,৪১৫ কাপখিবগা লোইননা হৌখিবা পুং ২৪দা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ৯৪ (৯৪,৭০,১০,১৭৫) গী পন্দুপ হেনবা ঙমখ্রে। মসি সেসন ৯২,১২,৩১৪গী খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা মীওই ২৩,৬২৪ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি ৩,৩২,৭১,৯১৫ দা হেনগৎহনখি (লাইচৎ হৌবদগী হৌদুনা)।
মসিনা মরম ওইরগা ভারতকী ফগৎলকপগী চাং অসি ৯৭.৯৯%দা লৈরি। নাবা ফগৎলকপগী চাং অসি মার্চ ২০২০দগী য়েংলকপদা হৌজিক্কী ওইনা খ্বাইদগী ৱাংবা ওইরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ১০৫নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
হৌখিবা পুং ২৪দা অনৌবা কেস ১৮,১৬৬ রিপোর্ত তৌরকখি।
নুমিৎ ২০৮গী মনুংদা খ্বায়দগী নেম্বা ওইদুনা, হৌজিক্কী ওইনা এক্তিব কেসলোদ ২,৩০,৯৭১ দা লৈরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.৬৮% ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১২,৮৩,২১২ তৌখি। হৌজিক ফাওবদা ভারতনা পুন্না তেস্ত মশিং করোর ৫৮.২৫ (৫৮,২৫,৯৫,৬৯৩) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ১.৫৭%দা লৈদুনা হৌখিবা নুমিৎ ১০৭ নি অসিদা ৩%দগী তানা লৈরি। নোংমগী ওইবা পোজিতিবিতী রেত অসি ১.৪২%দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ৪১নিদা ৩%দগী তানা অমসুং থংন-থংননা নুমিৎ ১২৪নি অসিদা অসি ৫%গী মখাদা লৈরি।
****
(Release ID: 1762637)
Visitor Counter : 57


text:
ৱাফম অমনা, নিংতম লানদা বাঙালী ইচিনাউশিংগা লোয়ননা বাংলাদেশকী অতৈ মশিংলিকপা জাতি ফুরুপ কয়াগী অথৌবা মপারী কয়াসু লান্থেংনখি, থৱাইনা পোন্থা পীবা য়াওখি। ম
ৱাফম অমনা, নিংতম লানদা বাঙালী ইচিনাউশিংগা লোয়ননা বাংলাদেশকী অতৈ মশিংলিকপা জাতি ফুরুপ কয়াগী অথৌবা মপারী কয়াসু লান্থেংনখি, থৱাইনা পোন্থা পীবা য়াওখি। ময়ুম থাদোক্তুনা লানচেন ওইনা অৱা অনা খাংবনা চিংবা অদুক্কিমতিক চৈখেং চৈনা থেংমিন্নবা য়াওখ্রিবনি। মণিপুরীশিংসু লিঙজেল অমত্তা ওইনা খুল্লাই পাইনা লান্থেংনখি, নিংতম লান্মী ওইখি।
৪৯ শুবা বিজয় দিবসকী নুঙাইবা ফোংদোকচরি। গোল্ডেন জুবিলীগী চহী অমতা ঙাইরবা মতম অসে বাংলাদেশকী পোংজনিঙাই অমসুং নুঙাইতবা ইচেলনা থল্লবা অৱা-নুঙাই অনিনা পুনবা ক্ষেণফমনি। অঙাংবা অশংবা মচুনা শংলবা ফিরালনা অতিয়াদা হায় হুম্না শান্নরবদা নিংতম্বগী মহাও ফংলবা বাংলা ইমাগী মচা খুদিংমকনা অদুক্কীমতিক পেঞ্জনিঙাই ওইরিবা ক্ষেণফমনি। মতমসিমক্তদা কোক নোন্না নিংশিংজৈ হিংলিবা নিংতম লান্মী অমদি থৱাইনা পোন্থা পিখ্রবা শহীদ লাখ ৩০ পুম্নমকপু।
১৯৭১গী মার্চ ২৫ ‘কালরাত’ তগী (অমমবা অহিং) পাকিস্তান সেনাবাহিনীগী মায়োক্তা, ওত-নৈবা, শুমহত-তাহতপিরবা তাঙ্কক অদো লোইসিল্লগে, নিংতম্বা লৈপাক অমা শাগৎলগে হায়বগী পান্দমদা হৌখিবা লান অদো থা মাপল মখাদা ইখেংগী তুরেলদা তাওদুনা ডিসেম্বরগী ১৬ দা মায়পাক্লদুনা পন্থুংফমদা লাকখিবনি। অদুনা ডিসেম্বর ১৬ লান ঙম্বগি নুমিৎনি, বিজয় দিবসনি। নিংতমলবা জাতি অমনা মালেমদা মাই থাঙ্গত্তুনা লেপখতলকপগী নুমিৎনি। মালেমদা ‘নিংতম্বা নুমিৎ’কা লোয়ননা ‘লানঙম্বা নুমিৎ’সূ লৈরিবা দেশ খরতগী মনুংদা বাংলাদেশসু অমনি।
হন্দক জাতিগী মপারী বঙ্গবন্ধু শেখ মুজিবুর রহমানগী চহী চামা শুবগী মপোক কুমওনগা লোয়ননা পাক চাওনা বিজয় দিবসকী থৌরম পাংথোকপগী ৱা লৈরবসু কোরোনা লাইচৎকী ফিভমনা খরা শমজিনবা তাখ্রে। অদুনা উৎসবকী মথেলসু খরা শুপচিনখ্রে, থৌরম পুম্নমকসু কোভিদ-১৯গী হৌনা পত্থাপ, হেল্থ রোলস ঙাকনা পাংথোকনবা সরকারগী মাইকৈদগিসু লাওথোকপা লৈখ্রে।
বাংলদেশনা ৪৯ শুবা বিজয় দিবস পাংথোকপগি তাঞ্জা অসিমক্তদা, ফোরেন এক্সচেঞ্জ রিজার্ভ অনৌবা রেকর্ড যৌদুনা পাকিস্তানদগী থাক অনি হেল্লে হায়বগী নুঙাইবা পাউ সেন্ট্রাল ব্যাংকনা ফোঙদোক্লক্লে। পার ক্যাপিটা ইনকাম ডলার লিশিং অনি লান্দুনা মিডল ইনকাম কান্ট্রিগী থাক্তসু য়ৌরে। বঙ্গবন্ধু স্যাটেলাইট-১ থাগৎতুনা মালেমগী শিংথাবা য়াবা জাতি মনুংদা অমা ওইনা অঙাংবা অশংবা ফিরালনা অতিয়াদা হায় হুম্লে। মশাগী ফাইন্যান্সিংনা শেমবা ‘মংলানগী প্রোজেক্ট’ পদ্মা সেতুসু ঙসি লোইসিল্লকপগি শেম শানা লৈরে।
অমরোমদনা, কোরোনা ভাইরাসনা মালেমপুম্বা তাহত তুহতলবা তঞ্জা অসিদসু, ইকোনোমীগী খোংজং লেপহন্দনা অচৌবা প্রোজেক্ট পুম্নমকপু খোংথাং হন্থহন্দনা ‘ডিজিটাল বাংলাদেশ’না মাংদা চিংদুনা পুরি। শেখ হাসিনানা পেঞ্জবমগা লোয়ননা হায়রি, অৱাং অনেম পল কয়া লান্দুনা ঙসি বাংলাদেশ মপান মালেমদা ‘ইকাইখুম্ননিঙাই’ ওইরবা মীং অমা ওইরবনি। অসি পুম্নমকসে ঙসি লাখ ৩০ শহীদনা পোন্থা পিবিখিবা, অথৌবা মপারি নিংতম লান্মীশিংনা কত্থোকপিরমদ্রগদি কৈদৌঙৈদসু ওইথোকপা ওইরম্লোই। ৱাফম অমনা, নিংতম লানদা বাঙালী ইচিনাউশিংগা লোয়ননা বাংলাদেশকী অতৈ মশিংলিকপা জাতি ফুরুপ কয়াগী অথৌবা মপারী কয়াসু লান্থেংনখি, থৱাইনা পোন্থা পীবা য়াওখি। ময়ুম থাদোক্তুনা লানচেন ওইনা অৱা অনা খাংবনা চিংবা অদুক্কিমতিক চৈখেং চৈনা থেংমিন্নবা য়াওখ্রিবনি। মণিপুরীশিংসু লিঙজেল অমত্তা ওইনা খুৎলাই পাইনা লান্থেংনখি, নিংতম লান্মী ওইখি। ৪৯ শুবা বিজয় দিবসকী ঙসি নুঙাইবা ক্ষেণফম’সিদা মখোই পুম্নমক্কী মফমদা মণিপুরী মিররনা ইকাইখুম্নজৈ। ‘ও ঐগী ইমা লৈপাক নংগী থক্তা নোঞ্জৈ কোকসে’।